cpim worker house attackers arrested സിപിഐഎം നേതാവിന്റെ..\nതിരുവനന്തപുരം കഴക്കൂട്ടത്ത് സിപിഐഎം നേതാവിന്റെ വീട് അടിച്ചു തകർത്ത കേസിലെ പ്രതികൾ പിടിയിൽ. പുലയനാർ കോട്ട സ്വദേശി ചന്തു (45),പുത്തൻ തോപ്പ് സ്വദേശി സമീർ (24), ചിറ്റാറ്റുമുക്ക് സ്വദേശി അൻഷാദ് (24) എന്നിവരാണ് തുമ്പ പൊലീസിന്റെ പിടിയിലായത്.\nഅക്രമ ശേഷം കഠിനംകുളത്തെ രഹസ്യ കേന്ദ്രത്തിൽ ഒളിവിലായിരുന്നു ഇവർ.\nശനിയാഴ്ച രാത്രി പതിനൊന്നു മണിയോടെയാണ് കഴക്കൂട്ടം നെഹ്‌റു ജംഗ്ഷനിൽ ഷിജുവിന്റെ വീടിന് നേരെ അക്രമം നടത്തിയത്. സിപിഐഎം നെഹ്‌റു ജംഗ്ഷൻ ബ്രാഞ്ച് അംഗമാണ് ഷിജു. ബൈക്കിൽ എത്തിയ സംഘം വാളുമായി ചാടിയിറങ്ങി വീടിന്റെ ഗേറ്റ് ചവിട്ടി പൊളിക്കുന്നത് കണ്ട് വീടിന്റെ മുറ്റത്തു നിന്ന ഷിജു ഓടി വീട്ടിൽ കയറി വാതിൽ അടച്ചു രക്ഷപ്പെടുകയായിരുന്നു. ഷിജുവിനെ കൊല്ലുമെന്ന് പോർവിളി മുഴക്കിയ സംഘം വീടിന്റെ ജനാലകൾ വെട്ടി പൊളിച്ചു. വീട്ടിലേയ്ക്ക് നാടൻ ബോംബും വലിച്ചെറിഞ്ഞു. ഇത് പൊട്ടിത്തെറിച്ചു വീടിന്റെ ജനാലയും ടിവിയും തകർന്നു.\nബോംബേറ് നടക്കുമ്പോൾഷിജുവും ഭാര്യയും രണ്ടു മക്കളും വീട്ടിൽ ഉണ്ടായിരുന്നു. വീട്ടിനു പുറത്തെ ബഹളം കേട്ട് ഷിജുവിന്റെ ഭാര്യ ശാലിനി കുഞ്ഞിനെയും എടുത്ത്അടുക്കളഭാഗത്തേക്ക് ഓടിയതിനാൽ കുഞ്ഞിന് പരുക്കേറ്റില്ല.\nRead Also : സിപിഐഎം ഏരിയ സമ്മേളനത്തിൽ സംഘർഷം; നാല് പേർക്ക് പരുക്ക്\nപൊലീസിന്റെ വ്യാപകമായ തെരച്ചിലിലാണ് പ്രതികൾ പിടിയിലായത്. പുലയനാർകോട്ട സ്വദേശിയായ ചന്തുവിനെ വാടക വീട്ടിൽ നിന്ന് ഒഴിപ്പിച്ചതിലുള്ള വിരോധമാണ് അക്രമണത്തിന് കാരണമെന്ന് പൊലീസ് പറയുന്നു. പ്രതികളെ ഇന്ന് കോടതിയിൽ ഹാജരാക്കും.\nStory Highlights : cpim worker house attackers arrested\nRead more on: attack | cpim


puri rath yathra starts today കടുത്ത നിയന്ത്രണങ്ങളോടെ ഇന്ന് പുരി രഥയാത്രയ്ക്ക് തുടക്കം\nകൊവിഡ് വ്യാപനത്തിന്റെ പശ്ചാത്തലത്തിൽ കടുത്ത നിയന്ത്രണങ്ങളോടെ ഇന്ന് പുരിയിലെ രഥയാത്രയ്ക്ക് തുടക്കമിടും. രഥയാത്രയ്ക്കുള്ള വിലക്ക് സുപ്രിംകോടതി നീക്കിയതോടെ ക്ഷേത്ര നഗരത്തിൽ യുദ്ധകാലാടിസ്ഥാനത്തിൽ ഒരുക്കങ്ങൾ നടത്തി.\nബുധനാഴ്ച രണ്ട് വരെ പുരി ജില്ലയിൽ സമ്പൂർണ കർഫ്യൂ പ്രഖ്യാപിച്ചു. കൊവിഡ് നെഗറ്റീവ് ആയ തെരഞ്ഞെടുത്ത ആൾക്കാരെ മാത്രമാകും രഥയാത്രയിൽ അനുവദിക്കുക. പൊതുജനങ്ങൾക്ക് പ്രവേശനമില്ല. പുരിയിലേക്ക് യാത്ര ചെയ്യരുതെന്ന് ജനങ്ങളോട് സർക്കാർ അഭ്യർത്ഥിച്ചിട്ടുണ്ട്. ഒൻപത് ദിവസത്തെ ഉത്സവത്തിനിടെ ഇന്നും ജൂലൈ ഒന്നിനുമാണ് രഥയാത്ര. വിശ്വാസികൾക്കായി തത്സമയ സംപ്രേഷണമുണ്ടാകും.\nകഴിഞ്ഞ ദിവസമാണ് പുരി രഥയാത്രയ്ക്ക് ഏർപ്പെടുത്തിയ വിലക്ക് സുപ്രിംകോടതി പിൻവലിച്ചത്. രഥയാത്ര നടത്തുന്നതിൽ സംസ്ഥാന സർക്കാരിനും ക്ഷേത്രം സമിതിക്കും തീരുമാനമെടുക്കാമെന്ന് ചീഫ് ജസ്റ്റിസ് എസ് എ ബോബ്ഡെ അധ്യക്ഷനായ ബെഞ്ച് വ്യക്തമാക്കി. പൊതുജനാരോഗ്യത്തിൽ വിട്ടുവീഴ്ചയില്ല. രോഗവ്യാപനമുണ്ടായാൽ രഥയാത്ര നിർത്തിവയ്ക്കാൻ സംസ്ഥാന സർക്കാരിന് സ്വാതന്ത്ര്യമുണ്ടെന്നും കൂട്ടിച്ചേർത്തു.\nRead Also: പുരി രഥയാത്ര നിയന്ത്രണങ്ങളോടെ നടത്താമെന്ന് കേന്ദ്രവും ഒഡീഷയും സുപ്രിംകോടതിയിൽ\nപുരി രഥോത്സവം വിലക്കിയ ഉത്തരവ് പിൻവലിക്കണമെന്ന ക്ഷേത്രം മുഖ്യ നടത്തിപ്പുകാരന്റെ ആവശ്യം പരിഗണിക്കുകയായിരുന്നു ചീഫ് ജസ്റ്റിസ് എസ് എ ബോബ്ഡെ അധ്യക്ഷനായ ബെഞ്ച്. നിയന്ത്രണങ്ങളോടെ രഥയാത്രയാകാമെന്ന് കേന്ദ്രസർക്കാരും ഒഡിഷ സർക്കാരും കോടതിയെ അറിയിച്ചു. രഥയാത്ര വിലക്കിയ ഉത്തരവ് പിൻവലിക്കുകയാണെന്ന് കോടതി അറിയിച്ചു.\nകൊവിഡ് പ്രതിരോധവുമായി ബന്ധപ്പെട്ട സംസ്ഥാന സർക്കാർ മാനദണ്ഡങ്ങൾ പ്രകാരം ആചാരങ്ങൾ നടത്താം. പക്ഷേ, രോഗ വ്യാപനമുണ്ടായാൽ ഗുരുതര സാഹചര്യമുണ്ടാകും. ഒട്ടേറെ പേർ എത്തുന്ന ചടങ്ങാണ്. ഓരോരുത്തരെയായി കണ്ടുപിടിക്കുന്നത് ദുഷ്‌കരമാണെന്നും കോടതി പറഞ്ഞു. രഥയാത്ര 10-12 ദിവസം നീണ്ടുനിൽക്കുന്നതാണെന്നും അതിനിടയിൽ കൊവിഡ് കേസുകളുടെ എണ്ണം വർധിച്ചാൽ രഥയാത്ര നിർത്തി വയ്ക്കേണ്ടതാണെന്നും ഹർജിക്കാരായ ഒഡിഷ വികാസ് പരിഷത്ത് ആവശ്യപ്പെട്ടു. രഥയാത്ര ദിവസം പുരി ജഗന്നാഥൻ ഇറങ്ങിയില്ലെങ്കിൽ 12 വർഷത്തേക്ക് ഇറങ്ങില്ലെന്നാണ് വിശ്വാസമെന്നും കേന്ദ്രം വ്യക്തമാക്കി.\nRead more on: Odisha | Puri Rath Yatra


'ഇന്ധനത്തിന് വിലകൂട്ടുന്നത് പാവങ്ങൾക്കുവേണ്ടി' ക്രൂരമായ തമാശയും അപഹാസ്യമായ നടപടിയും - Janayugom Online\nHome / Opinion / Articles / ‘ഇന്ധനത്തിന് വിലകൂട്ടുന്നത് പാവങ്ങൾക്കുവേണ്ടി’ ക്രൂരമായ തമാശയും അപഹാസ്യമായ നടപടിയും\nPosted on July 04, 2020, 5:45 am\nഇന്ധന വിലവർധന പാവങ്ങൾക്ക് വേണ്ടിയാണെന്ന കേന്ദ്രസർക്കാരിന്റെ വാദം ക്രൂരമായ തമാശയും ഒപ്പം അപഹാസ്യമായ നടപടിയുമാണ്. രണ്ടുവർഷം മുമ്പ് ഇന്ധന വില ഓരോ പൈസവച്ച് വർധിപ്പിച്ചപ്പോഴും പരിഹാസ്യമായ ഇതേ ന്യായമാണ് സർക്കാർ പറഞ്ഞിരുന്നത്. ഔചിത്യബോധമില്ലാതെ ഇന്ധനവില 22 തവണയായി വർധിപ്പിച്ച കേന്ദ്ര സർക്കാരിന്റെ നടപടിയെ കോൺഗ്രസ് ഇടക്കാല പ്രസിഡന്റ് സോണിയ ഗാന്ധി പിടിച്ചുപറിയെന്നാണ് വിശേഷിപ്പിച്ചത്.\nകോവിഡ് മഹാമാരിയുടെ വ്യാപനത്തിൽ ജനങ്ങൾ ദുരിതമനുഭവിക്കുമ്പോൾ കേന്ദ്ര സർക്കാർ നടത്തുന്ന ഈ പകൽക്കൊള്ള അടിയന്തരമായി നിർത്തിവയ്ക്കണമെന്നും പാവങ്ങളുടെ വയറ്റത്തടിച്ചല്ല സർക്കാർ ലാഭമുണ്ടാക്കേണ്ടതെന്നും ഇന്ധന വില പിൻവലിയ്ക്കണമെന്നും അവർ ആവശ്യപ്പെട്ടു. പ്രതിപക്ഷ പാർട്ടികളിൽ നിന്ന് ശക്തമായ പ്രതിഷേധം ഉയർന്നതോടെ കേന്ദ്ര പെട്രോളിയം മന്ത്രി ധർമ്മേന്ദ്ര പ്രധാൻ ന്യായീകരണവുമായി വന്നു. അദ്ദേഹം നിരത്തിയ ന്യായങ്ങൾ വെളിപ്പെടുത്തിയത് അദ്ദേഹത്തിന് നാണം എന്നൊന്ന് ഇല്ലെന്നായിരുന്നു. ഇന്ധന വില വർധനവിലൂടെ കേന്ദ്ര സർക്കാർ ലക്ഷ്യമിടുന്നത് ഈ മഹാമാരിയുടെ കാലത്ത് പാവപ്പെട്ട ജനങ്ങൾക്ക് ഭക്ഷ്യധാന്യങ്ങൾ വിതരണം ചെയ്ത് അവരെ സഹായിക്കാനും ദുരിതമനുഭവിക്കുന്ന കർഷകരുടെ കൈകളിൽ പണമെത്തിക്കാനുമാണെന്നാണ് അദ്ദേഹം പറഞ്ഞത്.\nയുപിഎ സർക്കാരിന്റെ കാലത്ത് ഇത്തരത്തിൽ കണ്ടെത്തിയ ധനം അവർ കുടുംബ അക്കൗണ്ടകളിലായിരുന്നു നിക്ഷേപിച്ചിരുന്നതെന്നും അദ്ദേഹം ആരോപിച്ചു. ഇന്ധന വിലയിൽ ഒരു പൈസ വീതം വർധന ഏർപ്പെടുത്തിയതിനെ ന്യായീകരിച്ചുകൊണ്ട് 2018 ജൂൺ 20 ന് ടെലിവിഷൻ ചാനലുകളിൽ പ്രത്യക്ഷപ്പെട്ട പെട്രോളിയം മന്ത്രി അന്ന് നടത്തിയ അസാംഗത്യമായ ജല്പനങ്ങൾ തികച്ചും പരിതാപകരവും സഹതാപം ഉളവാക്കുന്നതുമായിരുന്നു. ഒട്ടേറെ ചർച്ചകൾക്കും ആലോചനകൾക്കും ശേഷമാണത്രേ സർക്കാർ ഒരു പൈസ വർധനവ് എന്ന നടപടിക്ക് തീരുമാനമെടുത്തത് എന്നാണ് മന്ത്രി അവകാശപ്പെട്ടത്. ഇന്ധന വില വർധന പരിമിതപ്പെടുത്താൻ എണ്ണ കമ്പനികൾ ഒട്ടേറെ ത്യാഗം സഹിക്കുന്നുണ്ടെന്നു വരെ മന്ത്രി പ്രസ്താവിച്ചുകളഞ്ഞു. അന്തർദേശീയ വിപണിയിൽ ക്രൂഡ് ഓയിലിനുണ്ടാകുന്ന വിലവ്യതിയാനം മാത്രമല്ല എണ്ണവില നിശ്ചയിക്കുന്നതെന്നും രൂപയുടെ വിനിമയ നിരക്കും ഇന്ധന വില നിശ്ചയിക്കുന്നതിൽ ഒരു ഘടകമാണെന്നും അതുകൊണ്ട് സർക്കാർ വില വർധിപ്പിക്കുന്നത് പാവങ്ങളുടെ ക്ഷേമത്തിനാണെന്നും മന്ത്രി പറഞ്ഞപ്പോൾ സ്വന്തം വാക്കുകളുടെ പൊള്ളത്തരം അദ്ദേഹത്തിന്റെ മുഖത്ത് പ്രകടമായിരുന്നു. മന്ത്രിയുടെ വാക്കുകൾ മുഖവിലക്കെടുത്താൽ തന്നെ ഉയരുന്ന പ്രധാന ചോദ്യം എന്തുകൊണ്ട് ധനസ്വരൂപണത്തിന് ഇന്ധന വില വർധനവിനെ മാത്രം ആശ്രയിക്കുന്നു എന്നതാണ്.\nഇന്ധന വില സർക്കാർ തന്നെ വർധിപ്പിക്കുമ്പോഴും കുറ്റം വിപണിയുടെ തലയിൽ വച്ചുകെട്ടുന്നത് മുറിവിൽ മുളക് തേയ്ക്കുന്നതിന് സമമാണ്. കൊറോണ വൈറസിനെതിരെ പൊരുതുന്നതിന് പണം കണ്ടെത്തണമെങ്കിൽ സർക്കാർ എല്ലാവർക്കും ബാധകമായ രീതിയിൽ പ്രത്യേക സെസ് പിരിക്കുകയാണ് വേണ്ടത്. 2018 ൽ കേന്ദ്ര സർക്കാർ തുടർച്ചയായി ഇന്ധന വില വർധിപ്പിച്ചുകൊണ്ടിരുന്ന വേളയിൽ അസംസ്കൃത എണ്ണ വില ബാരലിന് 80 ഡോളറായിരുന്നു. എന്നാൽ ഇപ്പോൾ പെട്രോളിയം വിപണി കൂപ്പുകുത്തിയ വേളയിലും കേന്ദ്ര സർക്കാർ പഴയ നിരക്കിൽ തന്നെയാണ് വില വർധിപ്പിക്കുന്നത്. ചരിത്രത്തിൽ തന്നെ അസംസ്കൃത എണ്ണയ്ക്ക് ഇത്രത്തോളം വിലയിടിഞ്ഞ കാലം ഉണ്ടായിട്ടില്ല. അതേസമയം ഈ വിലക്കുറവിന്റെ പ്രയോജനം ഉപഭോക്താവിന് ലഭിക്കുന്നുമില്ല. പകരം കേന്ദ്രസർക്കാരും ഓയിൽ കമ്പനികളും ചേർന്ന് ഉപഭോക്താക്കളെയും ജനങ്ങളെയും കൊള്ളയടിക്കുകയാണ്. കോവിഡ് 19 വ്യാപനം ലോകത്താകെ വീണ്ടും ശക്തമാകുന്ന സാഹചര്യത്തിൽ വിപണി നിശ്ചലാവസ്ഥയിലാകാനാണ് സാധ്യത. അപ്പോൾ സ്വാഭാവികമായും ഉപഭോഗവും കുറയും. ഇത് ഇന്ധന വിനിയോഗത്തെയും ബാധിക്കുമെന്നതിനാൽ അന്താരാഷ്ട വിപണിയിൽ വില താഴും. ബാരൽ വില 40 ഡോളറിലും താഴേക്ക് പോകാനും ഇടവരുത്തും.\nഎന്നാലും പെട്രോളിയം മന്ത്രി വില വർധനവുമായി പ്രത്യക്ഷപ്പെടും. കോവിഡ് മഹാമാരിയുടെ വ്യാപനം ലോകത്തെ സ്തംഭനാവസ്ഥയിലാക്കിയതോടെ, പ്രത്യേകിച്ച് ഗതാഗത സംവിധാനങ്ങളെ, പെട്രോളിയം ഉല്പാദക രാഷ്ട്രങ്ങൾ അവരുടെ എണ്ണ ശേഖരം വിറ്റഴിക്കാനാകാതെ വിഷമിക്കുകയാണ്. പ്രതിസന്ധിയെ മറികടക്കാൻ ഒപെക് രാഷ്ട്രങ്ങൾ ഉല്പാദനം വെട്ടിക്കുറയ്ക്കുകയായിരുന്നു. ആഭ്യന്തര പ്രശ്നങ്ങളെ തുടർന്ന് സാമ്പത്തിക പ്രതിസന്ധികളിൽ ഉഴറുന്ന ഇറാഖ് അവസ്ഥയെ എങ്ങനെ തരണം ചെയ്യുമെന്നും ഉല്പാദനം വെട്ടിക്കുറയ്ക്കുമോ എന്നും മറ്റ് എണ്ണ ഉല്പാദക രാഷ്ട്രങ്ങൾ ഉറ്റുനോക്കുകയായിരുന്നു. അതുപോലെ ആഭ്യന്തര പ്രശ്നങ്ങളിൽ പൊറുതിമുട്ടിയ ലിബിയയും ഇതേസമയത്താണ് എണ്ണ ഉല്പാദനം പുനരാരംഭിക്കുന്നത്. വിപണിയിലേക്ക് കൂടുതലായി വരുന്ന ലിബിയയിൽ നിന്നുള്ള എണ്ണ വിലസ്ഥിരതയെ വീണ്ടും വെല്ലുവിളിക്കുമെന്ന അവസ്ഥയാണ് സംജാതമാക്കിയത്. യുഎസ്, ബ്രസീൽ, ഏഷ്യൻ രാജ്യങ്ങൾ എന്നിവിടങ്ങളിൽ കോവിഡ് വ്യാപനം വീണ്ടും തീവ്രമായിരിക്കുന്ന സാഹചര്യത്തിൽ വിപണിമാന്ദ്യം സ്വാഭാവികമാണ്. കോവിഡ് നിയന്ത്രണ വിധേയമാകുന്ന ഘട്ടത്തിൽ മാത്രമേ നടപ്പുവർഷം എണ്ണ വിപണിയുടെ ഭാവി എത്രകണ്ട് സുസ്ഥിരമായിരിക്കൂ എന്ന് പറയാനാകൂ.\nഎണ്ണ വിപണി കൂപ്പുകുത്തുമ്പോഴും മോഡി സർക്കാർ ഏകപക്ഷീയമായി ഇന്ധന വിലവർധനവുമായി മുന്നോട്ട് പോകുമോ എന്നാണ് ഇനി അറിയാനുള്ളത്. അന്താരാഷ്ട്ര വിപണിയിൽ എണ്ണവില എത്രകണ്ട് കുറഞ്ഞാലും മോഡി സർക്കാർ കോവിഡിന്റെ പേരിൽ വില കുറവിന്റെ പ്രയോജനം സാധാരണക്കാർക്ക് നൽകില്ലെന്ന കാര്യം സർക്കാരിന്റെ ഇതുവരെയുള്ള സമീപനം വച്ച് വിലയിരുത്തുമ്പോൾ സുവ്യക്തമാണ്. അതിനായി സർക്കാർ ആർക്കും ദഹിക്കാത്ത ഓരോരോ ന്യായങ്ങൾ നിരത്തുന്നത് തുടരുകയും ചെയ്യും. ഈ ദുരിത കാലത്ത് ജനക്ഷേമത്തിനായി മുൻഗണന നൽകി കാര്യങ്ങൾ നടപ്പിലാക്കാൻ കഴിയാത്ത കേന്ദ്ര സർക്കാർ ജനവിരുദ്ധ നടപടികളിലൂടെ ദുരിതം വർധിപ്പിച്ചുകൊണ്ടിരിക്കും.\nപ്രതിപക്ഷ നേതാവിന്റെ ഒളിച്ചുകളി\nഒരേ തോക്കുകള് ഒരേ വെടിയുണ്ടകള്\nഒരു സാമ്പത്തിക വര്‍ഷം മൂന്ന് ബജറ്റുകള്


സത്യപ്രതിജ്ഞ ചടങ്ങിൽ യു.ഡി.എഫ് പങ്കെടുക്കില്ല; എം.എൽ.എമാരും എം.പിമാരും വീട്ടിലിരുന്ന് കാണും | udf will not attend kerala oath taking ceremoney | Madhyamam\ndate_range 18 May 2021 7:14 AM GMT\nസത്യപ്രതിജ്ഞ ചടങ്ങിൽ യു.ഡി.എഫ് പങ്കെടുക്കില്ല; എം.എൽ.എമാരും എം.പിമാരും വീട്ടിലിരുന്ന് കാണും\nതിരുവനന്തപുരം: സത്യപ്രതിജ്ഞ ചടങ്ങിൽ യു.ഡി.എഫ് നേരിട്ട് പങ്കെടുക്കില്ലെന്ന് കൺവീനർ എം.എം ഹസൻ. കോവിഡിന്‍റെ തീവ്ര സാഹചര്യത്തിൽ സത്യപ്രതിജ്ഞ നടത്തുന്നതിെനതിരെ വിവിധ കോണുകളിൽ നിന്നും പ്രതിഷേധം ഉയർന്ന സാഹചര്യത്തിലാണ് യു.ഡി.എഫ് തീരുമാനം.\nലളിതമായാണ് ചടങ്ങ് നടത്തേണ്ടതെന്നും ഗുരുതര സാഹചര്യത്തിൽ സത്യപ്രതിജ്ഞ മാമാങ്കം നടത്തുന്നത് തെറ്റാണെന്നും ഹസൻ പറഞ്ഞു. യു.ഡി.എഫ് എം.പിമാരും എം.എൽ.എമാരും ചടങ്ങ് ബഹിഷ്കരിക്കുകയില്ലെന്നും മുഖ്യമന്ത്രി പറഞ്ഞപോലെ വീട്ടിലിരുന്ന് കാണുമെന്നും ഹസൻ കൂട്ടിച്ചേർത്തു.\nബഹിഷ്കരണം എന്ന വാക്കുപയോഗിക്കാതെ മുഖ്യമന്ത്രിയുടെ വീട്ടിലിരുന്ന് കാണണം എന്ന പ്രയോഗം ഉപയോഗിച്ച് തന്ത്രപരമായ പ്രസ്താവനയാണ് ഹസൻ പുറത്തിറക്കിയത്. സത്യപ്രതിജ്ഞ യു.ഡി.എഫ് ബഹിഷ്കരിക്കണമെന്ന് ആവശ്യപ്പെട്ട് എൻ.കെ പ്രേമചന്ദ്രൻ എം.പി, എം.എസ്.എഫ് അടക്കമുള്ളവർ രംഗത്തെത്തിയിരുന്നു.\nഇന്ത്യൻ മെഡിക്കൽ അസോസിയേഷൻ ഉൾപ്പെടെയുള്ളവർ ചടങ്ങിനെതിരെ വിമർശനവുമായി രംഗത്തെത്തിയിട്ടുണ്ട്. അതേസമയം ചടങ്ങുമായി മുന്നോട്ട് പോകാൻ തന്നെയാണ് സർക്കാർ തീരുമാനം. 50000ത്തിലേറെ പേർക്ക് ഇരിപ്പിടമുള്ള സ്റ്റേഡിയത്തിൽ പരമാവധി 500ഓളം പേർ പങ്കെടുക്കുമെന്നും കഴിഞ്ഞ സർക്കാർ 40000ത്തിലധികം പേരുടെ സാന്നിധ്യത്തിൽ നടത്തിയ പരിപാടിയാണ് പ്രത്യേക സാഹചര്യത്തിൽ ചുരുക്കുന്നതെന്നുമായിരുന്നു മുഖ്യമന്ത്രിയുടെ വിശദീകരണം.\nTAGS:udf mm hassan Oath taking ceremony\nNews Summary - udf will not attend kerala oath taking ceremoney


ഫൈനലിന് മുൻപ് വീണ്ടും ഇടിത്തീ പരിക്ക് മൂലം അഡ്രിയാൻ ലൂണ നാളെ കളിക്കുമെന്നുറപ്പില്ല “:ഞെട്ടലിൽ ആരാധകർ - volleyliveindia\nഫൈനലിന് മുൻപ് വീണ്ടും ഇടിത്തീ പരിക്ക് മൂലം അഡ്രിയാൻ ലൂണ നാളെ കളിക്കുമെന്നുറപ്പില്ല “:ഞെട്ടലിൽ ആരാധകർ\nഇന്ത്യൻ സൂപ്പർ ലീഗിന്റെ ഫൈനൽ പോരാട്ടത്തിൽ കേരള ബ്ലാസ്റ്റേഴ്‌സ് നാളെ ഹൈദെരാബ്ധ എഫ് സിയെ നേരിടും. കന്നി കിരീടം ലക്ഷ്യം വെച്ചാണ് ബ്ലാസ്റ്റർസ് നാളെ ഇറങ്ങുന്നത്. ഐഎസ്എ ല്ലിലെ മൂന്നാമത്തെ ഫൈനലാണ് ബ്ലാസ്റ്റേഴ്‌സ് കളിക്കുന്നതെങ്കിൽ ആദ്യമായണ് ഹൈദരാബാദ് ഫൈനലിൽ എത്തുന്നത്.\nഎന്നാൽ പരിക്കും മൂലം മലയാളി താരം സഹൽ നാളെ കളിക്കില്ല എന്നത് ബ്ലാസ്റ്റേഴ്സിന് വലിയ തിരിച്ചടി നൽകിയ വാർത്തയായിരുന്നു. ഇപ്പോൾ പുതുതായി പുറത്തു വരുന്ന വാർത്തകളും അത്ര ശുഭകരമല്ലാതാണ്.സൂപ്പർ താരം അഡ്രയൻ ലൂണ ഫൈനലിനുള്ള സ്റ്റാർട്ടിങ് ഇലവനിൽ ഉണ്ടായേക്കില്ല എന്ന വാർത്തകൾ പുറത്തു വന്നു തുടങ്ങി.അഡ്രിയാൻ ലൂണ മത്സരത്തിന് മുമ്പുള്ള വാർത്താ സമ്മേളനത്തിൽ പങ്കെടുത്തിരുന്നില്ല.ഹെഡ് കോച്ച് ഇവാൻ വുകോമാനോവിച്ച് പറയുന്നത് അനുസരിച്ച് നാളത്തെ മത്സരത്തിൽ സൂപ്പർ താരത്തിന്റെ സേവനം ബ്ലാസ്റ്റേഴ്സിന് ലഭിക്കുമാകയില്ല.\nനാളത്തെ ഫൈനലിന് മുൻപുള്ള പത്ര സമ്മേളനത്തിലാണ് ബ്ലാസ്റ്റേഴ്‌സ് പരിശീലകൻ ഇക്കാര്യം പറഞ്ഞത്.ലൂണക്ക് ചെറിയ രീതിയിൽ ഒരു പരിക്കുണ്ട്. നാളത്തെ മത്സരത്തിൽ അദ്ദേഹം സ്റ്റാർട്ട് ചെയ്യുമെന്ന് തനിക്ക് ഉറപ്പില്ലെ എന്നാണ് അദ്ദേഹം പറഞ്ഞത്.ലൂണയുടെ അഭാവം ബ്ലാസ്റ്റേഴ്സിന് വലിയ തിരിച്ചടിയാവും എന്നുറപ്പാണ്. സീസണിലെ ബ്ലാസ്റ്റേഴ്സിന്റെ കുതിപ്പില് മറ്റാരേക്കാളും നിര്‍ണായക പങ്ക് വഹിച്ചിട്ടുണ്ട് ലൂണ.\nഈ സീസണിൽ 22 മത്സരങ്ങൾ കളിച്ച ലൂണ ആറ് ഗോളുകളും ഏഴ് അസിസ്റ്റുകളുമാണ് ലൂണ നേടിയത്.27 ഷോട്ടുകള് എതിര് ഗോള് മുഖത്തേക്ക് തൊടുത്തു. 882 പാസുകള്. കൃത്യത 70 ശതമാനമാണ്. ഒരു കളിയില് ശരാശരി 40 പാസുകളെങ്കിലും ലൂണ നല്‍കുന്നുണ്ടെന്നാണ് കണക്കുകള് വ്യക്തമാക്കുന്നത്. ഇത് മധ്യനിരക്കാരന് ലൂണയുടെ മികവ്. 96 ടാക്കിളുകളും 32 ഇന്റര്‍സെപ്ഷനുകളും നടത്തി.\nഐപിഎല്ലിലെ പോലെ 16 കോടി ആർക്കേലും ലഭിക്കുമോ: പാകിസ്ഥാൻ ടി20 ലീഗിനെ പരിഹസിച്ച് മുൻ ഇന്ത്യൻ താരം\n“ഐഎസ്എൽ 2021/22 സീസണിൽ കേരള ബ്ലാസ്റ്റേഴ്‌സ് നേടിയ മികച്ച 10 ഗോളുകൾ”| Kerala Blasters


ചെമ്മനാട് ജമാഅത്ത് ഹയര്‍സെക്കന്‍ഡറി സ്‌കൂള് പൂര്‍വ വിദ്യാര്‍ത്ഥി സംഗമം 'പിര്സപ്പാട് 2020' പോസ്റ്റര് പ്രകാശനം ചെയ്തു - My Kasaragod Vartha | LATEST KASARAGOD LOCAL NEWS | കാസറഗോഡ് വാർത്തകൾ ചുറ്റുവട്ടം കാസ്രോട് VARTHA\nചെമ്മനാട് ജമാഅത്ത് ഹയര്‍സെക്കന്‍ഡറി സ്‌കൂള് പൂര്‍വ വിദ്യാര്‍ത്ഥി സംഗമം 'പിര്സപ്പാട് 2020' പോസ്റ്റര് പ്രകാശനം ചെയ്തു\nചെമ്മനാട്: (my.kasargodvartha.com 10.11.2019) ജമാഅത്ത് ഹയര്‍സെക്കന്‍ഡറി സ്‌കൂളില് 1996-98 കാലയളവില് 8, 9, 10 ക്ലാസുകളില് പഠിച്ച വിദ്യാര്‍ത്ഥികളുടെ കുടുംബ സംഗമം 'പിര്സപ്പാട് 2020' പരിപാടിയുടെ പോസ്റ്റര് പ്രകാശനം ചെയ്തു. മുന് ഹെഡ്മാസ്റ്റര് കെ മുഹമ്മദ്കുഞ്ഞി മാസ്റ്ററാണ് പ്രകാശനം നിര്‍വഹിച്ചത്.\nജനുവരി 25 ന് ചെമ്മനാട് കെന്‍സ് ഓഡിറ്റോറിയത്തിലാണ് സംഗമം സംഘടിപ്പിക്കുന്നത്.\nസച്ചിന് പെരുമ്പള, നുറുദ്ദീന് അട്ക്കത്ത്ബയല്, നിഷാദ് തെരുവത്ത്, ഷഹീദ് കിളിയന്തിരിക്കല്, സബാഹ് ചെമ്മനാട്, ഖലീല് കുമ്പള, മുഹമ്മദ്കുഞ്ഞി നെല്ലിക്കുന്ന്, ശിഹാബ് ചെമ്മനാട്, ജാഫര് ഉലൂജി, ഷാജഹാന് നെല്ലിക്കുന്ന്, താബിഷ് ചെമ്മനാട് എന്നിവര് സംബന്ധിച്ചു.\n20 വര്‍ഷങ്ങള്‍ക്ക് ശേഷം പഴയ സഹപാഠികളെ കാണാനുള്ള അവസരം അവിസ്മരണീയമാക്കാനുള്ള തയാറെടുപ്പിലാണ് സംഘാടകര്.\n/>Keywords: Kerala, News, Kasaragod, Chemnad, Jamaath higher secondary school, Poster, Chemanad JHSS old students meet: Poster relesed


CPM workers support to P Jayarajan | കണ്ണൂരിലെ ഉത്സവ പറമ്പുകളിൽ ജയരാജ സംഗീതം മുഴങ്ങുന്നു: അന്തം വിട്ട് സിപിഎം നേതൃത്യം - Malayalam Oneindia\nവീടുവിട്ട് കണ്ണൂരിലെത്തിയ പെൺകുട്ടിയെ പീഡിപ്പിച്ചു: ബസ് കണ്ടക്ടർമാർ അറസ്റ്റിൽ\nകണ്ണൂരിലെ ഉത്സവ പറമ്പുകളിൽ ജയരാജ സംഗീതം മുഴങ്ങുന്നു: അന്തം വിട്ട് സിപിഎം നേതൃത്യം\nUpdated: Wed, Feb 5, 2020, 17:54 [IST]\nതലശേരി: അണികളുടെ ആവേശമായ പി ജയരാജൻ പാർട്ടി ഗ്രാമങ്ങളിലെ ഉത്സവാഘോഷങ്ങളിൽ നിറഞ്ഞു. കണ്ണൂരിൻതാരകമല്ലേ എന്നു തുടങ്ങുന്ന ജയരാജനെ പുകഴ്ത്തിപ്പാടുന്ന സംഗീതമാണ് കണ്ണൂരിലെ തെയ്യ പറമ്പുകളിൽ വ്യാപകമായി ഉയരുന്നത്. ദിവസങ്ങൾ നീളുന്ന തെയ്യം കളിയാട്ട മഹോത്സവങ്ങളിൽ കാഴ്ചവരവിറ്റ ഭാഗമായാണ് ജയരാജനെ വാഴ്ത്തി പാടുന്ന ആൽബത്തിലെ വരികൾ ഉച്ചഭാഷിണിയിലൂടെ മുഴക്കി അണികൾ ആനന്ദലഹരിയിലാറാടുന്നത്.\nവെളളക്കാരുടെ കാല് നക്കാൻ ടിപ്പു പോയിട്ടില്ല, മരിച്ച് മണ്ണടിഞ്ഞിട്ടും ''അവർക്ക്'' ഭയമാണ്, കുറിപ്പ്!\nപാര്‍ട്ടി സംസ്ഥാനനേതൃത്വം വിലക്കിയ ജയരാജസ്തുതി ഗീതം പാര്‍ട്ടി ഗ്രാമത്തിലെ ക്ഷേത്രോത്സവങ്ങളിലെ കാഴ്ചവരവില് ആഘോഷമാക്കുന്ന അണികളുടെ നടപടി നേതൃത്വം ആശങ്കയോടെയാണ് കാണുന്നത്.\nവ്യക്ത്യാരാധനയെ വിമര്‍ശിക്കുകയും നിരാകരിക്കുകയും ചെയ്യണമെന്ന അടിസ്ഥാന തത്വം പാലിക്കാന് നിര്‍ദേശിച്ച് സിപിഎം നേതൃത്വം അപ്രഖ്യാപിത വിലക്കേര്‍പ്പെടുത്തിയ പി ജയരാജനെ പുകഴ്ത്തുന്ന കണ്ണൂരിന് താരകമല്ലേ ജയരാജന് ധീര സഖാവ്... എന്ന ഗാനത്തിന്റെ ഈണം ക്ഷേത്രോത്സവ ഘോഷയാത്ര കാഴ്ചവരവില് ഉള്‍പ്പെടുത്തി അണികള് നൃത്തച്ചുവടൊരുക്കിയത് സോഷ്യൽ മീഡിയയിലും വൈറലായിരിക്കുകയാണ്.\nപി ജയരാജന്റെ മകന് അടക്കം പങ്കുവച്ച ദൃശ്യങ്ങള് പാര്‍ട്ടി സൈബര് ഗ്രൂപ്പുകള് ഏറ്റെടത്തിരിക്കുകയാണ്. പാര്‍ട്ടി ശക്തികേന്ദ്രങ്ങളില് നടക്കുന്ന വരും നാളുകളിലെ ഉത്സവ ചടങ്ങുകളിലേും കാഴ്ചവരവില് ഇത് അവതരിപ്പിക്കാനുളള ശ്രമങ്ങളും നടക്കുന്നുണ്ട്. കൂത്തുപറമ്പ് പഴയനിരത്ത് കൊണ്ടോട്ടുകാവിലെ കാഴ്ചവരിലാണ് വയലില് ഫ്യൂഷനില് ജയരാജ സ്തുതി അവതരിപ്പിച്ചത്. 'ജയരാജന് പിന്നിലണിയാന് നവകേരളമൊറ്റ മനസ്സായ്' എന്നിങ്ങനെയുള്ള വരികളാണ് പാര്‍ട്ടി നേതൃത്വം വിയോജിപ്പ് രേഖപ്പെടുത്തിയ സംഗീത ആല്‍ബത്തിലുള്ളത്.\nപാര്‍ട്ടിയുമായി ബന്ധപ്പെടുന്ന ഒരു മയ്യിലിലെഗ്രാമീണ കലാസമിതിയിലെ സഖാക്കളാണ് ഈ ആല്‍ബം തയ്യാറാക്കിയത്. പാര്‍ട്ടിക്ക് മുകളില് വ്യക്തികേന്ദ്രീകൃത വളര്‍ച്ചയ്ക്ക് ശ്രമിച്ചുവെന്ന ആരോപണത്തിനൊപ്പം ചില ബിംബങ്ങളെ ഉപയോഗിച്ച് പാര്‍ട്ടിയെ തകര്‍ക്കാന് ഗൂഢനീക്കം നടക്കുന്നുവെന്ന കടുത്ത പരാമര്‍ശം വ്യക്തിപൂജയ്‌ക്കെതിരെ പാര്‍ട്ടി നേതൃത്വം കഴിഞ്ഞ കണ്ണൂർ ജില്ലാ സമ്മേളന കാലത്ത് ഉന്നയിച്ചിരുന്നു. തുടര്‍ന്ന് ഇത്തരം രീതികളില് നിന്ന് മാറി നില്‍ക്കാന് തന്റെ ആരാധകരായ യുവഖാക്കളോട് പി ജയരാജന് ആവശ്യപ്പെട്ടിരുന്നു.\nപി ജെ എന്നത് തന്റെ ചുരുക്കപ്പേരായി കരുതുന്ന സൈബര് ഗ്രൂപ്പുകള് അതിന്റെ പേരില് മാറ്റം വരുത്തണമെന്നുപോലും പിജെ ആര്‍മി അടക്കമുള്ള ഗ്രൂപ്പുകളോട് ജയരാജന് ആവശ്യപ്പെട്ടിരുന്നു. നേതാക്കള്‍ക്കു മുന്‍പില് അനഭിമതനായി തുടരുമ്പോഴും അണികള്‍ക്ക് ചെഞ്ചോര പൊന്‍കതിരായി പി. ജയരാജന് വീര പുരുഷനാണെന്നതിന്റെ തെളിവാണ് ഉത്സവാഘോഷങ്ങള്‍ക്കിടയിലെ സ്തുതി ഗീതം വ്യക്തമാക്കുന്നതെന്നാണ് വിലയിരുത്തൽ.\nനേരത്തേ ജയരാജന് പാര്‍ട്ടിക്ക് അതീതനായി വളരാന് ശ്രമിക്കുന്നുവെന്നു വിലയിരുത്തുകയും പാര്‍ട്ടി ശാസിക്കുകയും ചെയ്തതിനു പിന്നാലെയും പാര്‍ട്ടി വിലക്ക് മറികടന്നും അണികള് ജയരാജന്റെ ചിത്രങ്ങളോടുകൂടിയ കൂറ്റന് ബോര്‍ഡുകള് സ്ഥാപിച്ചത് വിവാദമായിരുന്നു. പി. ജയരാജന്റെ പ്രവര്‍ത്തനങ്ങള്‍ക്ക് കൈയടിച്ച് എന്നും പൂര്‍ണ്ണ പിന്തുണയുമായി അണിനിരന്ന സൈബര്‍സഖാക്കള് പാര്‍ട്ടി വിമര്‍ശനത്തില് കടുത്ത അതൃപ്തി നേരത്തേയും പരസ്യമാക്കിയിരുന്നു. ക്ഷേത്രങ്ങളിലെ ആരാധാന ചടങ്ങുകളിലേക്കു പാര്‍ട്ടികളുടെ കടന്നുകയറ്റങ്ങള് പല രീതിയില് കണ്ണൂരില് തുടര്‍ന്നുവരികയാണ്.\nസിപിഎമ്മും ബിജെപിയും പാര്‍ട്ടി കലശങ്ങളുമായി ക്ഷേത്രോത്സവങ്ങളില് പങ്കുകൊള്ളാറുണ്ട്. രക്തസാക്ഷി സ്തൂപങ്ങളുടെ മാതൃകയുമായി സിപിഎം എത്തുമ്പോള്, ബി.ജെ.പി തൃശൂലത്തിന്റെയും ഓംകാരത്തിന്റെയും രൂപങ്ങളാണ് കലശമായി സമര്‍പ്പിക്കുന്നത്. ഈ കലശം നാടിന്റെ പല ഭാഗങ്ങളില് നിന്നു ചെറിയ സംഘങ്ങള് ആര്‍പ്പുവിളികളോടെ ക്ഷേത്രത്തിലെത്തിക്കുന്നതാണു കലശംവരവ് ചടങ്ങ്. സിപിഎമ്മും ബിജെപിയും ഇതു ശക്തി പ്രകടനത്തിന്റെ വേദിയാക്കിയിരിക്കുകയാണ് പല ക്ഷേത്രങ്ങളിലും.\nപാര്‍ട്ടി വേദികളില് മുന്‍കാലങ്ങളിലെ പോലെ പ്രാതിനിധ്യം ലഭിക്കാത്ത പി. ജയരാജന് തന്റെ നിയന്ത്രണത്തിലുളള ഐആര്‍പിസി കാരുണ്യ കൂട്ടായ്മയുടെ ഭാഗമായി മുഴുവന് സമയം സാന്ത്വന പരിചരണത്തില് ശ്രദ്ധ കേന്ദ്രീകരിച്ച് പ്രവര്‍ത്തിച്ചുവരികയാണ് നിലവില്. ഐആര്‍പിസിയുടെ തന്നെ നേതൃത്വത്തില്, ശബരിമല തീര്‍ഥാടകര്‍ക്കു വിശ്രമത്തിനും ഭക്ഷണത്തിനും സൗകര്യങ്ങളൊരുക്കുന്നതിലും ആര്‍എസ്എസിനെ അവരുടെ ശൈലിയില് നേരിടുകയെന്ന ലക്ഷ്യത്തോടെ നടത്തുന്ന യോഗാപരിശീലനം പോലുള്ള പരിപാടികളിലും മാത്രമാണ് അടുത്ത കാലത്ത് പി. ജയരാജന്റെ കാര്യമായ സാന്നിധ്യം കണ്ടു വരുന്നത്. വടകരയിലെ തെരഞ്ഞെടുപ്പ് തോൽവിക്ക് ശേഷം കണ്ണൂർ ജില്ലാ സെക്രട്ടറി സ്ഥാനത്ത് നിന്നും ഒഴിയേണ്ടിവന്ന പി ജയരാജൻ ഇപ്പോൾ വെറും സംസ്ഥാന സമിതി അംഗം മാത്രമാണ് ഇദ്ദേഹത്തെ സംസ്ഥാന നേതത്വത്തിലേക്ക് പരിഗണിക്കണമെന്ന ആവശ്യവും അണികൾക്കിടയിൽ ശക്തമാണ്.\nകൊവിഡ് പരിശോധന നടത്തിയ യാത്രക്കാരെ മാക്കൂട്ടം ചുരം വഴി കർണാടക കയറ്റി വിട്ടു തുടങ്ങി\nവാഹന പരിശോധനയുടെ മറവിൽ ഭാര്യയ്ക്കായി ഭീഷണിപ്പെടുത്തി ഇൻഷുറൻസ് പോളിസി എടുപ്പിച്ചു; എസ്ഐ പിടിയിൽ\nലാവ്ലിൻ കേസ് അട്ടിമറിക്കാൻ പിണറായിയെ സഹായിച്ചത് കോൺഗ്രസ് നേതാക്കൾ: കെ സുരേന്ദ്രൻ\nപാര്‍ട്ടി ആവശ്യപ്പെട്ടാല് അഴീക്കോട് മത്സരിക്കും, കോഴ ആരോപണം തെളിയിക്കാന് വെല്ലുവിളിക്കുന്നു; കെഎം ഷാജി\nരാജ്യാന്തര ചലച്ചിത്രമേള തലശേരിയിൽ ഉത്സവാന്തരീക്ഷത്തിൽ കൊടിയേറും\nവടക്കെ മലബാറിൽ വികസനമില്ലാത്തതിന് കാരണം സിപിഎം: കെ സുരേന്ദ്രൻ\nഎല്ലാവര്‍ക്കും തുല്യ നീതി ലഭ്യമാകാന് കേരളത്തില് ബിജെപി അധികാരത്തില് വരണം: വി കെ സിംഗ്\nഇരിട്ടി നഗരത്തിൽ മാർച്ച് ഒന്നു മുതൽ ഗതാഗത പരിഷ്കരണം: പാലം നിർമാണം അന്തിമഘട്ടത്തിൽ\nkannur p jayarajan കണ്ണൂര് പി ജയരാജന്\nCPM workers support to P Jayarajan


Absar Mohamed: അബസ്വര സംഹിത - ഇരുപതാം ഖണ്ഡം\nഅബസ്വരങ്ങള് പ്രയാണം തുടരുന്നു....\nമണ്ണാർക്കാട് കാന്തപുരം അബൂബക്കർ തോറ്റു.\nഎന്നാലും ന്റെ മലക്കുകളേ ഉസ്താദിനിട്ട് ഈ പണി പണിയണമായിരുന്നോ ?\nഅങ്ങനെ ഒരു ചുൽത്താനെ പഞ്ഞിക്കിട്ട നിലമ്പൂരുകാർക്ക് അഭിനന്ദനം.\nകേരളത്തിൽ തോറ്റതിന്റെ പേരിൽ സഖാക്കള് കോൺഗ്രസ്സുകാരെ പഞ്ഞിക്കിടരുത് എന്ന് എ കെ ജി സെന്ററിൽ നിന്നും അറിയിക്കുന്നു. ബംഗാളിൽ കരയുമ്പോൾ കെട്ടിപ്പിടിക്കാൻ കോൺഗ്രസ്സുകാർ വേണം എന്നതിനാലാണ് ഈ അറിയിപ്പ്.\nബംഗാളിൽ വീണ്ടാമതും ജനം സി പി എം മുന്നണിയെ പഞ്ഞിക്കിട്ടു.\nപത്തനാപുരത്തും, പാലയിലും വിജയികൾക്ക് വോട്ട് ചെയ്തവർക്ക് തലയിൽ നിന്ന് ചാണകം നീക്കാനുള്ള ചാണകക്ടമി സർജ്ജറി ചെയ്യണം.\nഉൾപ്പില്ലേ മന്തന്മാരേ ?\nപി.സി.ജോർജ്ജിനോട് ഒരു അഭ്യർത്ഥന :\nതാങ്കൾ കേരളത്തിൽ ആം ആദ്മിയെ നയിക്കണം.\nഎന്നാൽ അത് കേരള രാഷ്ട്രീയത്തിലെ ഒരു വഴിത്തിരിവാകും.\nമണ്ണാർക്കാട് കാന്തപുരത്തിന്റെ സ്ഥാനാർത്ഥിക്ക് കിട്ടിയ 60838 വോട്ടുകളിൽ മനുഷ്യരുടെ വോട്ടെത്ര, മലക്കുകളുടെ വോട്ടെത്ര എന്ന് വേർ തിരിച്ച് അറിയാൻ കഴിയുമോ ?\nഅറിയുന്നവർ ഉണ്ടെങ്കിൽ ഒന്ന് പറഞ്ഞ് തരണേ...\nഅറിയാൻ മണ്ടീട്ടാ മക്കളേ !!\nവൈരുദ്ധ്യാത്മക ഭൗതികവാദം വിതരണം ചെയ്യുന്ന കമ്മ്യൂണിസത്തിന്റെ നേതൃത്വത്തിലുള്ള ഇടത് ഭരണം വരരുത് എന്ന് ആഗ്രഹിച്ചിരുന്നു എങ്കിലും ഉജ്ജ്വല വിജയം നേടിയ ഇടത് മുന്നണിക്കും, പ്രവർത്തകർക്കും അഭിനന്ദനങ്ങൾ നേരുന്നു.\nഅഞ്ചു വർഷം കൂടുമ്പോൾ ഭരണകർത്താക്കളെ മാറ്റുക എന്ന ശീലം മലയാളി ഒരിക്കൽക്കൂടി ആവർത്തിച്ചിരിക്കുന്നു.\nഈ തിരഞ്ഞെടുപ്പിൽ അത്ഭുതം കാണിച്ചത് പി.സി.ജോർജ്ജ് തന്നെയായിരുന്നു. മൂന്ന് മുന്നണികളേയും, എസ് ഡി പി ഐ യുടെ പിന്തുണ ഭീഷണിയും അതിജീവിച്ച് വിജയം നേടിയ പി സി പ്രത്യേകം അഭിനന്ദനം അർഹിക്കുന്നു. ഇനിയും ഭീഷണികളെ കൂസാത്ത, നട്ടെല്ല് വളക്കാത്ത ജനപ്രതിനിധിയായി തുടരാൻ അദ്ദേഹത്തിന് കഴിയട്ടെ എന്നാശംസിക്കുന്നു.\nനേമത്ത് താമര വിരിഞ്ഞത് ചില അപായ സൂചനകൾ നൽകുന്നു. ആ അപായ സൂചനയിൽ നിന്ന് പഠിക്കാൻ ബാക്കിയുള്ളവർക്ക് കഴിയട്ടെ എന്നാഗ്രഹിക്കാം.\nപാലയിലെ മാണിയുടെ വിജയം യഥാർത്ഥത്തിൽ പരാജയം തന്നെയാണ്. പാലായിലെ ജനങ്ങളുടെ വിവേകമില്ലായ്മയുടെ പരാജയം.\nപത്തനാപുരത്തെ ജനങ്ങളുടെ അവസ്ഥയും ഇത് തന്നെയാണ്.\nഎന്തായാലും അടുത്ത അഞ്ചു വർഷം കൊണ്ട് പുതിയ സർക്കാർ പരമാവധി വെറുപ്പിക്കൽ നടത്താതിരിക്കും എന്ന് ആഗ്രഹിക്കാം.\nപുതിയ ഇടതുപക്ഷ സർക്കാർ സോളാർ അഴിമതി നടത്തിയ ഉമ്മൻ ചാണ്ടിയേയും, ബാർ കോഴ വാങ്ങിയ മാണി, ബാബുവാദികളേയും ഉടനെ ജയിലിൽ എത്തിക്കും എന്നും പ്രതീക്ഷിക്കുന്നു.\nഎല്ലാം ശരിയാക്കാം എന്ന് പറഞ്ഞ് അധികാരം നേടിയ എൽ ഡി എഫ് തിരഞ്ഞെടുപ്പ് ഇനിയും വരും എന്നുകൂടി ഓർക്കുമല്ലോ !\n"പ്രതിപക്ഷ നേതാവാകാനില്ല എന്ന് ഉമ്മൻ ചാണ്ടി വിശ്വസ്തരെ അറിയിച്ചു." - വാർത്ത.\nവിശ്വസ്തർ അപ്പോഴേക്കും അത് ചാനലിലെത്തിച്ചു. ബെർതെയല്ല മൂപ്പർ ഈ കോലത്തിലായത്. ഇങ്ങനത്തെ വിശ്വസ്തർ ഉണ്ടായിട്ടും ഈ കോലത്തിലല്ലേ ആയുള്ളൂ അല്ലേ ?\n"മണ്ണാർക്കാട് ഒഴിച്ച് പിന്തുണച്ചവരെല്ലാം ജയിച്ചു" - കാന്തപുരം അബൂബക്കർ.\nഅപ്പൊ ശരിക്ക് കാന്തപുരം അല്ലേ മുഖ്യമന്ത്രി ആവേണ്ടത് ?\n139 എം എൽ എ മാരുടെ പിന്തുണ ഇല്ലേ ?\nഎന്നാലും ഫഹയന്റെ തൊലിക്കട്ട്യേയ് !!\nനേമത്ത് രാജേട്ടനെ സഹായിച്ചാൽ ബാക്കി എല്ലാ ഇടത്തും ബി ജെ പി തിരിച്ച് സഹായിക്കും എന്ന് കോൺഗ്രസ്സ് കണക്കുകൂട്ടുകയോ ധാരണ ഉണ്ടാക്കുകയോ ചെയ്തു.\nഎന്നാൽ നേമത്ത് ബി ജെ പി ഉഷാറായി കോൺഗ്രസ്സിന്റെ സഹായം വാങ്ങി.\nബാക്കി ഇടങ്ങളിൽ പോയി പണി നോക്കാനും പറഞ്ഞു.\nഇതല്ലേ യഥാർത്ഥത്തിൽ സംഭവിച്ചത് ??\nഅഴീക്കോട് പോലും യു ഡി എഫിന് ബി ജെ പി വോട്ടുകൾ കിട്ടിയിട്ടില്ല എന്ന് തന്നെയല്ലേ കണക്കുകൾ കാണിക്കുന്നത് ?\n"പിണറായി വിജയൻ മുഖ്യമന്ത്രി ആകും." - വാർത്ത.\nപിണറായി വിജയന് എന്റെ വ്യക്തിപരമായ പേരിലും, ലാവലിന് കമ്പനിയുടെ പേരിലും, എസ് കത്തിയുടെ പേരിലും, മാഷാ അല്ലാഹ് സ്റ്റിക്കറൊട്ടിച്ച ഇന്നോവയുടെ പേരിലും ആശംസകൾ അറിയിക്കുന്നു.\nനിയുക്ത പ്രതിപക്ഷ നേതാവ് വി.എസ്.അച്ചുതാനന്ദനും ആശംസകൾ. ക്രിയാത്മക പ്രതിപക്ഷ നേതാവായി പ്രവർത്തിക്കാൻ എല്ലാ ഭാവുകങ്ങളും നേരുന്നു.\nവനിതാ - ശിശുക്ഷേമ വകുപ്പ് ഗണേഷ് കുമാറിന് തന്നെ ആവുമല്ലോ ല്ലേ ?\nഓരോരുത്തരും അർഹിക്കുന്ന വകുപ്പ് കൈകാര്യം ചെയ്യട്ടെ !\n"വി.എസ്.അച്ചുതാനന്ദൻ കേരളത്തിലെ ഫിഡൽ കാസ്ട്രോ." - സീതാറാം യെച്ചൂരി.\nപക്ഷേ തൽക്കാലം മുഖ്യമന്ത്രിയാവാൻ ഫിഡൽ മാണ്ടാ ന്ന്.\nവി എസ്സിനെ ഒപ്പം ഇരുത്തി നടത്തിയ ഈ ട്രോളൽ ബല്ലാത്ത ജാതി ട്രോളലായി എന്റെ യച്ചൂരീ !\nചേച്ചിയെ കാണിച്ച് അനിയത്തിയെ കെട്ടിച്ചു.\nഇന്ത്യൻ ഫിഡൽ കാസ്ട്രോയുമായോ, അഭിനവ ഡാങ്കേയുമായോ ഈ പോസ്റ്റിനു ഒരു ബന്ധവും ഇല്ല.\n"വി.എസ്.അച്ചുതാനന്ദൻ പടക്കുതിര." - സീതാറാം യെച്ചൂരി.\nവിഗ്രഹം ചുമക്കുന്ന കഴുതയിൽ നിന്നും പടക്കുതിര പദവിയിലേക്ക് വി എസ്സിനെ ഉയർത്തിയ യെച്ചൂരിക്ക് നൂറ് ചുകപ്പൻ അഭിനന്ദനങ്ങൾ.\n"ഉപദേശം തരൂ... ഉപദേശം തരൂ..." എന്ന് പറഞ്ഞ് ഒരുത്തൻ നടക്കുന്നുണ്ട്.\nആരും ഉപദേശം കൊടുക്കാൻ മറക്കേണ്ട.\nകല്യാണം ശരിയാവുമ്പോൾ, അതുവരെ കല്യാണം മുടക്കാൻ നടന്നവരുടെ അടുത്ത് നേരിട്ട് ചെന്ന് കല്യാണത്തിന് ക്ഷണിച്ച് നേരത്തെ എത്താൻ പറയുന്ന ഒരു ചടങ്ങ്ണ്ടല്ലോ ല്ലേ ?\nപല തരത്തിൽ ഉള്ള കറിവേപ്പിലകൾ കണ്ടിട്ടുണ്ട്. എന്നാൽ കാബിനെറ്റ് റാങ്ക് ഓഫർ ലഭിക്കുന്ന കറിവേപ്പിലയെ ആദ്യമായി കാണുകയാണ്.\nപണ്ട് ആരോ ആരേയോ അഭിസാരിക എന്ന് വിളിച്ചിരുന്നല്ലോ ! ല്ലേ ?\nഇപ്പൊ കിട്ടാനുള്ളത് 4G യിൽ വരും\nമൂന്ന് പ്രതിപക്ഷ നേതാക്കൾ ഉള്ള നിയമസഭ എന്ന നിലയിലായിരിക്കും ഈ നിയമസഭ ശ്രദ്ധിക്കപ്പെടുന്നത്.\nവി.എസ്.അച്ചുതാനന്ദനും, പി.സി.ജോർജ്ജിനും പുറമേ യു ഡി എഫിന്റെ നോമിനി കൂടി വരുന്നതോടെ ഈ നിയമസഭ പ്രതിപക്ഷ നേതാക്കളാൽ അനുഗ്രഹീതമാവും.\nഏറ്റവും മികച്ച പ്രതിപക്ഷ നേതാവിന് ഒരു ഗപ്പ് കൂടി ഉണ്ടെങ്കിൽ സംഭവം ജോറാകും.\n"സി പി എമ്മിന് ദേശീയ പാർട്ടി പദവി നഷ്ടമാവും." - വാർത്ത.\nഅല്ലെങ്കിലും കേരളത്തിലും, ത്രിപുരയിലും മാത്രം ഓടുന്ന ഓട്ടോറിക്ഷക്ക് നേഷണൽ പെർമ്മിറ്റ് വാണ്ടല്ലോ !\nവംശനാശം വരുന്ന കമ്യൂണിസ്റ്റ് ജീവിവർഗ്ഗങ്ങളെ സംരക്ഷിക്കാൻ കേരളത്തേയും, ത്രിപുരയേയും കമ്മ്യൂണിസ്റ്റ് റിസർവ്വ്ഡ് ഫോറസ്റ്റ് ആയി പ്രഖ്യാപിച്ചാലോ ?\nതോറ്റ സ്ഥാനാർത്ഥികളുടെ ശവമഞ്ചം ഉണ്ടാക്കുന്നതും കബറടക്കം നടത്തുന്നതും ഒക്കെ ചെയ്യുന്നത് ചെറ്റത്തരമാണ്.\nഒരു വിജയം പോലും മാന്യമായി ആഘോഷിക്കാൻ അറിയാത്തവരോട് സഹതാപം !\nമനുഷ്യർ തങ്ങളുടെ ജീവന് ഭീഷണിയായി ദിനോസറുകളെ കാണുന്നത് പോലെയാവും, ഉറുമ്പുകൾ മനുഷ്യരെ കാണുന്നത്.\nതങ്ങളെ ചവിട്ടി മെതിക്കുന്ന ഭീകര ജീവിവർഗ്ഗമായി !!\nബുദ്ധി ജീവിയായോ ന്ന് ഒരു തംസയം.\nഎൽ ഡി എഫ് മന്ത്രിമാരുടെ ലിസ്റ്റിന്റെ തീരുമാനത്തെ തുടർന്ന് ജാതി - മത സംഘടനകൾ കുരക്കാത്തത് പിണറായി വിജയന്റെ കഴിവായി സഖാക്കൾ വ്യാഖ്യാനിച്ച് നടക്കുന്നുണ്ട്.\nഎന്നാൽ ഇതിനു മറ്റൊരു വശം ഉണ്ട് :\n01. വെള്ളാപ്പള്ളി നടേശനായിരുന്നു ഇത്തരത്തിൽ സ്വരം ഉയർത്തിയ ഒരുത്തൻ. ഇതുവരെ ജയിക്കുന്നവരോടൊപ്പം കൂടി, "ഞമ്മിന്റെ പിന്തുണ കൊണ്ടാണ് ജയിച്ചത്" എന്ന് കാച്ചുകയും, അധികാര വീതം വെപ്പിൽ ഇടപെടുകയും ചെയ്തിരുന്നു. എന്നാൽ ഇത്തവണ സ്വന്തം പാർട്ടിയുണ്ടാക്കി പൊട്ടി പാളീസായതോടെ വായ തുറക്കാൻ പറ്റാത്ത അവസ്ഥയിലായി മൂപ്പർ.\n02. സുകുമാരൻ നായർ ആണ് ഈ ഗണത്തിൽ വരുന്ന രണ്ടാമൻ. ഇത്തവണ തിരഞ്ഞെടുപ്പിന്റെ തുടക്കം തൊട്ടേ ഇയാൾ സൈലന്റ് ആയിരുന്നു. ഇപ്പൊഴും അത് തുടരുന്നു. തിരഞ്ഞെടുപ്പ് ഫലം വന്ന ശേഷം ഉണ്ടായ ഒരു നിശബ്ദതയല്ല അത്.\n03. ലീഗിന്റെ അഞ്ചാം മന്ത്രി വിവാദത്തോടെ ആയിരുന്നു ഈ സന്തുലിതാ വിവാദം ഉടലെടുത്തത്. തങ്ങളിൽ നിന്ന് കളം മാറി പോയ മഞ്ഞളാംകുഴി അലി മന്ത്രി സ്ഥാനത്ത് എത്താതിരിക്കാൻ സി പി എം തന്നെ ആയിരുന്നു ഈ പ്രചാരണത്തിന് തുടക്കം കുറിച്ചതും, ചൂടും ചൂരും പകർന്നതും.\n04. മുസ്ലിങ്ങൾക്ക് ഒരു മന്ത്രിസഭയിൽ ഇത്രയെണ്ണം മന്ത്രിമാർ വേണം എന്ന ഒരു ആഗ്രഹവുമില്ല. അഞ്ചാം മന്ത്രി വേണം എന്നത് മുസ്ലിം ലീഗ് എന്ന രാഷ്ട്രീയ പാർട്ടിയുടെ ആവശ്യമായിരുന്നു. ലീഗ് എന്ന പാർട്ടിയുടെ ആവശ്യം ഒരു സമുദായത്തിന്റെ ആവശ്യമാക്കി ചിത്രീകരിക്കാനാണ് പ്രതിപക്ഷവും, മാധ്യമങ്ങളും ഉൾപ്പടെ ഉള്ളവർ അന്ന് ശ്രമിച്ചത്.\n05. ഇപ്പോഴത്തെ മന്ത്രിസഭയിലും എല്ലാ വിഭാഗത്തിൽ നിന്നും ഉള്ളവർ ഉണ്ട്. അതു പോലെ മുസ്ലിം വിഭാഗത്തിൽ നിന്നും മറ്റുള്ളവർക്ക് അസഹിഷ്ണുത തോന്നുന്ന തരത്തിൽ കൂടുതൽ മന്ത്രിമാർ ലിസ്റ്റിൽ ഇല്ല. അതുകൊണ്ട് തന്നെ സന്തുലിതാവസ്ഥാ വിവാദം ഉയരുന്നില്ല.\n06. തോൽവിയുടെ ഞെട്ടലിൽ നിൽക്കുന്ന കോൺഗ്രസ്സ് ഇത്തരം വിഷയങ്ങളിൽ തലയിട്ട് വിവാദം ഉണ്ടാക്കാൻ പറ്റിയ ഒരു മാനസികാവസ്ഥയിൽ അല്ല ഉള്ളത് എന്നതും സന്തുലിത വിഷയം ചർച്ചയാവാതിരിക്കാൻ കാരണമാകുന്നു.\nഈ ഘടകങ്ങളാണ് മന്ത്രി നിർണ്ണയത്തിൽ സാമുദായിക വിവാദങ്ങൾ ഉണ്ടാക്കാതിരിക്കാൻ കാരണം.\nഅല്ലാതെ തിരഞ്ഞെടുപ്പ് വന്നപ്പോൾ സഭയിൽ പോയി അച്ചന്മാരുടെ കാല് പിടിച്ച കൊടിയേരിയും, കാന്തപുരത്തിന്റെ തിണ്ണ നിരങ്ങിയ പിണറായിയാദികളും സാമുദായിക സംഘടനകളുടെ പിന്നാലെ പോകില്ല എന്ന ബഡായി അടിക്കുന്നതിൽ കാര്യമില്ല.\nതിരഞ്ഞെടുപ്പ് വന്നപ്പോൾ സാമുദായിക സംഘടനകളുടെ തിണ്ണ നിരങ്ങാൻ പോയവർ വല്യ ഡെക്കറേഷൻ അണിയേണ്ടതില്ല.\nപ്രധാനമന്ത്രി മോഡിക്ക് ഒപ്പം നിൽക്കാൻ തനിക്കാവും എന്ന് മുതല പിടുത്തത്തിലൂടെ തെളിയിച്ച പിണറായി സഖാവിന് അഭിനന്ദനങ്ങൾ.\nമുതലക്ക് ശേഷം ദിനോസർ, ഭൂമിക്ക് നേരെ വരുന്ന ധൂമകേതു, അന്യഗ്രഹ ജീവികൾ തുടങ്ങിയവയേയും വൈകാതെ പിണറായി പിടിക്കും എന്ന് പ്രതീക്ഷിക്കുന്നു.\nകൊല്ലലിലും, തല്ലലിലും മാത്രമല്ല തള്ളലിലും മ്മൾ സഖാക്കൾ സംഘികൾക്ക് പിന്നിലാവാൻ പാടില്ലല്ലോല്ലേ ?\nവൈരുദ്ധ്യാത്മക യുക്തിവാദ പ്രകാരം പതിമൂന്നാം നമ്പർ കാറ് ബർക്കത്തില്ലാത്തതും, ചാത്തന്റെ ബാധ ഏറ്റതും ആയതിനാൽ എനിക്ക് വേണ്ട എന്ന് ഞാൻ സഗൗരവം പ്രതിജ്ഞ്യ ചെയ്യുന്നു.\nഅടിയും ഇടിയും വെടിയും കൊണ്ട,\nനിനക്കായിരം ചുകപ്പനഭിവാദ്യങ്ങൾ !!\nകൊലക്കേസ് പ്രതികളായ ഇറ്റാലിയൻ നാവികർക്ക് സ്വദേശത്തേക്ക് മടങ്ങാൻ സാഹചര്യം ഒരുക്കിയ സംഘി സർക്കാർ, ലോകത്തിനു മുന്നിൽ അടിയറ വെക്കുന്നത് ഇന്ത്യയുടെ ആത്മാഭിമാനം തന്നെയാണ്.\nസോണിയാ ഗാന്ധി ഇറ്റലിക്കാരിയാണെന്ന് പരിഹസിച്ചിരുന്ന മോഡിയെ ഇന്ത്യൻ ജനത മറന്നിട്ടില്ല എന്ന കാര്യം സംഘികൾ ഓർക്കുമല്ലോ !\nMODI - Murderer Of Democratic India\n"എൽ ഡി എഫിന്റെ വിജയത്തിനു കാരണം ബി ജെ ഡി എസ്." - വെള്ളാപ്പള്ളി നടേശൻ.\nഇവന്റെ നാവ് ഇത്ര തള്ള് തള്ളിയിട്ടും വായിലെ പല്ല് എന്താണാവോ പുറത്തേക്ക് തെറിക്കാത്തത് ?\nമോനേ നടേശാ... സത്യത്തിൽ തനിക്കെത്ര പിതാശ്രീമാരുണ്ട് ??\n"ഇസ്ലാം മത വിശ്വാസം അവസാനിപ്പിക്കാനും, മാർക്ക്സിസ്റ്റ് നിരീശ്വരവാദത്തെ പിന്തുണക്കാനും ചൈനക്കാർക്ക് പ്രസിഡന്റിന്റെ അന്ത്യശാസനം." - വാർത്ത.\nതങ്ങൾക്ക് ആധികാരിമായ ഭരണം കിട്ടിയാൽ ഇത് തന്നെയാവും ഏതൊരു കമ്യൂണിസ്റ്റ് സർക്കാരും ചെയ്യാൻ ആഗ്രഹിക്കുന്ന പ്രധാന കാര്യം. "മതമില്ലാത്ത ജീവനുകളിലൂടെ" ഈ ആഗ്രഹം അവർ കേരളത്തിലും പ്രകടിപ്പിച്ചതാണ്. മതങ്ങളെ ഇല്ലാതാക്കുക എന്നതാണ് കമ്യൂണിസ്റ്റ് ഫാസിസത്തിന്റെ പ്രധാന ലക്ഷ്യങ്ങളിൽ ഒന്ന്. ഇത് മനസ്സിലാക്കാതെ കുറേ മണകുണാഞ്ചന്മാർ ഞാൻ മുസ്ലിം ആയ കമ്യൂണിസ്റ്റ് ആണ്, കൃസ്ത്യനായ കമ്യൂണിസ്റ്റ് ആണ്, ഹിന്ദുവായ കമ്യൂണിസ്റ്റ് ആണ് എന്നൊക്കെ വെച്ച് കാച്ചുന്നു.\nയഥാർത്ഥത്തിൽ കമ്മ്യൂണിസം എന്തെന്നോ, തങ്ങളുടെ മതം എന്തെന്നോ മനസ്സിലാക്കാത്ത പൊട്ടന്മാരാണവർ.\nകമ്യൂണിസ്റ്റ് ഫാസിസം, സംഘി ഫാസത്തേക്കാൾ ഒട്ടും മികച്ചതല്ല.\nകോൺഗ്രസ്സിന് പ്രതിപക്ഷ നേതൃസ്ഥാനത്തേക്ക് നിർദ്ദേശിക്കാൻ കഴിയുന്ന ഏറ്റവും മോശം ചോയ്സുകളിൽ ഒന്നാണ് സംഘി നോമിനി കൂടിയായ രമേഷ് ചെന്നിത്തല.\nകോൺഗ്രസ്സിന് പരാജയത്തിൽ നിന്ന് പാഠം പഠിക്കുന്നതിനേക്കാൾ താൽപര്യം ഗ്രൂപ്പ് കളിയിൽ തന്നെയാണ് എന്ന് വ്യക്തമാക്കുന്നതാണ് ഈ നടപടി.\nഅഞ്ചുകൊല്ലം കൊണ്ട് എൽ ഡി എഫ് പരമാവധി വെറുപ്പിക്കൽ നടത്തുമെന്നും, 2021 ൽ വീണ്ടും മന്ത് വലത്തേ കാലിലേക്ക് വെക്കുമ്പോൾ മുഖ്യനാവാൻ ഈ പ്രതിപക്ഷ നേതാവ് സ്ഥാനത്തിലൂടെ കഴിയും എന്നും ചെന്നിത്തല കണക്ക് കൂട്ടുന്നുണ്ടാവും.\nപ്രതിപക്ഷ നേതൃസ്ഥാനം ഏറ്റെടുക്കാൻ ഏറ്റവും യോഗ്യതയുള്ള കോൺഗ്രസ്സുകാരൻ വി.ഡി.സതീശൻ തന്നെയാണ്.\nനന്നാവാൻ ഒരു ഉദ്ദേശ്യവും ഇല്ലല്ലേ കോൺഗ്രസ്സേ ?\nമുല്ലപ്പെരിയാർ ഡാമിനെ ഒരു പ്രസ്താവനയിലൂടെ ശക്തിയുള്ളതാക്കി ശരിയാക്കിയ എൽ ഡി എഫ് സർക്കാറിന് അഭിനന്ദനങ്ങൾ.\nബലക്കുറവ് ഇങ്ങനേയും ശരിയാക്കാല്ലേ ?\nഇത്തരത്തിലുള്ള ബുദ്ധിയുപദേശിക്കാൻ ഒരു കാബിനറ്റ് റാങ്ക്ഡ് ഫിഡൽ കാസ്ട്രോ ഉപദേശി ഇല്ലാതെ പോയതാണ് ചാണ്ടിച്ചന്റെ പരാജയം.\nകരിപ്പൂർ വിമാനത്താവളം എല്ലാത്തരത്തിലുമുള്ള വീമാനങ്ങൾക്കും ഇറങ്ങാൻ പാകത്തിൽ സുരക്ഷിതമാണ് എന്നും, കൊച്ചി നഗരത്തിൽ റോഡ് ബ്ലോക്കില്ല എന്നും, കേരളം മുഴുവൻ ആറുവരി പാതയുണ്ട് എന്നും കൂടി പിണറായി വിജയൻ പറഞ്ഞാൽ അക്കാര്യങ്ങൾ കൂടി ശരിയായതായി പ്രഖ്യാപിക്കാമായിരുന്നു.\nപിണറായി വിജയൻ വൈകാതെ "മല്ലു മോഡി" പട്ടം കരസ്ഥമാക്കും.\nഈ തിരഞ്ഞെടുപ്പിൽ മുന്നണികൾ ഉപയോഗിച്ച പരസ്യവാചകങ്ങളെ അനുകരിച്ച് മതപ്രഭാഷണത്തിനുള്ള വിഷയങ്ങൾ തയ്യാറാക്കിയ ഒരു പോസ്റ്റർ ശ്രദ്ധയിൽപ്പെട്ടിരുന്നു.\nവളരെ അരോചകമായി തോന്നിയ ആ പോസ്റ്റർ ഷെയർ ചെയ്തപ്പോൾ "എന്താണ് അതിൽ പ്രശ്നമുള്ളത് ?" എന്നതാണ് ചിലരുടെ ചോദ്യം. മാത്രമല്ല "ജനമനസ്സുകളിൽ പതിഞ്ഞ, കേരളം ചർച്ച ചെയ്ത വാചകങ്ങളെ അനുകരിക്കുന്നത് നല്ലതല്ലേ ?" എന്ന ചോദ്യവും ഇവർ ഉന്നയിക്കുന്നു.\nകേരളം ചർച്ച ചെയ്ത, ജനമനസ്സുകളിൽ നിറഞ്ഞു നിൽക്കുന്ന ഒരുപാട് സിനിമ ഡയലോഗുകളും ഉണ്ടായിരുന്നു. അത് വെച്ചും പോസ്റ്ററടിച്ചാൽ കുഴപ്പം ഇല്ലല്ലോ ല്ലേ ?\n"പോ മോനേ ദിനേശാ" എന്ന് പറയുമ്പോലെ "പോ മോനേ ഇബ്‌ലീസേ" എന്ന് വെച്ച് പോസ്റ്റർ അടിച്ചൂടേ ?\n"ഇരവഴഞ്ഞി അറബിക്കടലിനുള്ളതാണെങ്കില് കാഞ്ചന മൊയ്തീനുള്ളതാ" എന്ന ഡയലോഗ് "ഇരവഴഞ്ഞി അറബിക്കടലിനുള്ളതാണെങ്കില് സ്വർഗ്ഗം മുസ്ലീമിന് ഉള്ളതാ" എന്ന് വെച്ച് പോസ്റ്റർ അടിച്ചൂടേ ? വല്ല കൊഴപ്പവും തോന്നുന്നുണ്ടോ ?\nഇതിനോട് ഇക്കൂട്ടർ അനുകൂലിക്കുന്നുണ്ടോ ?\nഇംഗ്ലീഷ് ഗ്രാമർ എടുത്ത് ഹിന്ദിക്ക് സൂട്ടാക്കാൻ നോക്കരുത്.\nപിണറായി സർക്കാറിനെതിരെ വല്ല വിമർശനവും ഉന്നയിച്ചാൽ അപ്പോൾ സഖാക്കൾ മണ്ടിവരും. എന്നിട്ട് ഒരു ഡയലോഗ് ഉണ്ട് : "എൽ ഡി എഫ് സർക്കാർ അധികാരത്തിൽ വന്നതിൽ കുരുപൊട്ടുകയാണല്ലേ ?" - എന്ന ഡയലോഗ്.\nഈ സഖാക്കളോട് ഒന്നേ ചോദിക്കാനുള്ളൂ...!!\n"സഖാക്കളുടെ കുരുവിന് ബലക്ഷയം ഇല്ല, അതുകൊണ്ട് ആ കുരുക്കൾ പൊട്ടില്ല എന്നും പിണറായി പ്രഖ്യാപിച്ചു അല്ല്യോ ?"\nകഴിഞ്ഞ അഞ്ചു വർഷം ബലമില്ലാതെ, ദിവസവും പത്ത് പ്രാവശ്യം പൊട്ടിയിരുന്ന കമ്മ്യൂണിസ്റ്റ് കുരുക്കൾക്കും, മുല്ലപ്പെരിയാർ ഡാമിനോടൊപ്പം ബലം വെച്ചതിൽ സന്തോഷം അറിയിക്കുന്നു.\nരാജഗോപാലിനെ സംസ്ഥാനം മുഴുവൻ കൊണ്ട് പോയി ബി ജെ പിക്കാർ സ്വീകരണം കൊടുക്കുന്നുണ്ട്.\nസംഭവം കണ്ടാൽ തോന്നും 140 മണ്ഡലങ്ങളിലും ജയിച്ചത് രാജഗോപാൽ ആണെന്ന്.\nബെർതല്ല കാർന്നോമാര് ഓരോ ചൊല്ലുകൾ ഉണ്ടാക്കി വെച്ചിരിക്കുന്നത്.\nതൂറാത്തോൻ തൂറ്യപ്പൊ കിട്ടിയ തീട്ടം കൊണ്ട് തെക്ക് വടക്ക് സവാരി ഗിരിഗിരി !\n4 മണിവരെ യൂണിയൻ നേതാവായ പ്രഫസർ4മണിക്ക് തിരുവനന്തപുരം എഞ്ചിനിയർ കോളേജിലെ പ്രിൻസിപ്പളായി നിയമിതനായി.\n5 മണിക്ക് പ്രിൻസിപ്പളായി വിരമിച്ചത്രേ !!\nKGOA സംസ്ഥാന സെക്രട്ടറിയും,വിദ്യാഭ്യാസ മന്ത്രിയുടെ സുഹൃത്തുവുമായ പ്രഫസർ : ശശികുമാറാണ് ആ "ഭാഗ്യവാൻ"!!\nമധുവിധു കാലത്ത് തന്നെ കള്ളവെടി തുടങ്ങിയ "മല്ലു മോഡി" പിണറായി സർക്കാറിന് നൂറ് ചുകപ്പൻ അഭിവാദ്യങ്ങൾ !\nരാവിലെ തന്നെ നല്ല യമണ്ടൻ പണി കിട്ടി.\nഒരു പ്ലഗിൽ നിന്നും ഒരു പിൻ കുത്തി വയർ എടുത്ത് ഒരു ബൾബ് ഫിറ്റ് ചെയ്യാനുള്ള ഉത്തരവാദിത്വം ആയിരുന്നു ഇന്ന് ആദ്യം കിട്ടിയത്. വയറിന്റെ ഒരു തലയിൽ പിൻ ഫിറ്റ് ചെയ്ത്, പ്ലഗിൽ കുത്തി. വയർ നീളം ശരിയാക്കി മുറിക്കാനുള്ള പണി തുടങ്ങിയപ്പോഴേക്കും നല്ല മുട്ടൻ ഷോക്ക്. വി എസിനു ഫിഡൽ കാസ്ട്രോ വിളി കേട്ടപ്പോൾ ഉണ്ടായ അതേ ഉൾപ്പുളകം മൂലം ഞെട്ടി മൂന്നടി പിന്നിലേക്ക് ചാടി.\nഷോക്കിന്റെ ഷോക്ക് തീർന്നപ്പോൾ ടെസ്റ്റർ എടുത്ത് വയർ എന്റിൽ വെച്ചു. മുഖ്യമന്ത്രി സ്ഥാനം കിട്ടും എന്ന് ഉറപ്പായപ്പോൾ പിണറായി ചിരിച്ച ചിരിയുടെ അതേ ശോഭയോടെ ടെസ്റ്റർ പ്രകാശിക്കുന്നു.\nപിന്നെ സ്വിച്ച് ഓഫ് അല്ലേ എന്ന് ഒന്നുകൂടി നോക്കി. അതെ സ്വിച്ച് ഓഫ് ആണ്. ഷൗക്കത്തിന്റെ റിസൾറ്റ് അറിഞ്ഞ ആര്യാടനെ പോലെ സ്വിച്ച് ഓഫായി കിടക്കുന്നു.\nപിൻ പ്ലഗ്ഗിൽ നിന്നും ഊരി, ടെസ്റ്റർ വെച്ച് നോക്കി. എന്നിട്ട് വി എസ് വോട്ട് ചെയ്യുമ്പോൾ സുധാകരൻ എത്തി നോക്കിയ പോലെ മ്മൾ എത്തി നോക്കി. സ്വിച്ച് ഓണാക്കിയാലും, ഓഫാക്കിയാലും ടെസ്റ്റർ ഒരു മണിക്കൂർ പ്രിൻസിപ്പളായ ശശികുമാറിനെ പോലെ സന്തോഷത്തോടെ ചിരിക്കുന്നു.\nഅങ്ങനെ വിട്ടാൽ പറ്റില്ലല്ലോ എന്ന് തോന്നിയത് കൊണ്ട്, വെള്ളമെടുക്കാൻ കിണറ്റിലിറങ്ങിയ നികേഷിനെ സ്മരിച്ചുകൊണ്ട് സ്വിച്ച് ബോർഡ് അഴിച്ചു. ഉള്ളിലെ കണക്ഷൻ നോക്കി. അതിൽ കണ്ട കാഴ്ച മനോഹരമായിരുന്നു.\nആ ബോർഡ് ഫിറ്റ് ചെയ്തവൻ, ന്യൂട്ടറിൽ സ്വിച്ച് വെച്ച്, ഫേസ് നേരെ പ്ലഗിന് കൊടുത്തിരിക്കുന്നു.\nപാവം പ്ലഗ് പാലായിലെ വോട്ടിംഗ് യന്ത്രങ്ങളെ പോലെ "എന്നെ പറഞ്ഞിട്ട് എന്ത് കാര്യം, ബോർഡ് ഫിറ്റ് ചെയ്തവനോട് ചോദിക്ക്" എന്ന മട്ടിൽ ദയനീയമായി നോക്കി.\nഒടുവിൽ കണക്ഷനൊക്കെ ശരിയാക്കി, അത് ഫിറ്റ് ചെയ്ത ഇലക്ട്രീഷ്യനെ പൂഞ്ഞാർ സിംഹം മോഡലിൽ ഒന്ന് സ്മരിച്ചു.\nഅധികം ഉപയോഗിക്കാത്ത പ്ലഗ് ആയതുകൊണ്ട് ഇതുവരെ ശ്രദ്ധിച്ചിരുന്നില്ല.\nഎന്തായാലും എല്ലാവരും കറന്റുമായി കളിക്കുമ്പോൾ സ്വിച്ച് ഓഫാക്കിയാൽ സപ്ലൈ നിൽക്കുന്നുണ്ട് എന്ന് ഉറപ്പ് വരുത്താൻ ശ്രദ്ധിക്കുക.\nവലിയ അപകടം കൂടാതെ രക്ഷപ്പെടുത്തിയതിന് അല്ലാഹുവിന് സ്തുതി.\n"ത്രിപുരയിലെ പാഠപുസ്തകങ്ങളിൽ നിന്ന് മഹാത്മാഗാന്ധിയേയും, സ്വാതന്ത്ര്യ സമര ചരിത്രത്തേയും കുറിച്ചുള്ള ഭാഗങ്ങൾ ഒഴിവാക്കി. റഷ്യൻ, ഫ്രഞ്ച് വിപ്ലവങ്ങളെക്കുറിച്ചും കാൾ മാർക്ക്‌സ്, അഡോൾഫ് ഹിറ്റ്‌ലർ എന്നിവരെ കുറിച്ചും ത്രിപുരയിലെ പാഠപുസ്തകങ്ങളിൽ പഠിക്കാനുണ്ട്." - വാർത്ത.\nഗുജറാത്തിലെ പാഠപുസ്തകങ്ങളിൽ നിന്ന് ഗാന്ധിയെ ഒഴിവാക്കിയപ്പോൾ പൊങ്കാല അർപ്പിച്ചിരുന്ന കുട്ടി സഖാക്കളൊക്കെ ഇപ്പൊ എവിടെയാണാവോ ?\nസംഘി ഫാസത്തേക്കാൾ ഒട്ടും പിറകിലല്ല കമ്യൂണിസ്റ്റ് ഫാസിസം എന്ന് തെളിയിക്കപ്പെട്ടുകൊണ്ടിരിക്കുന്നു.\nചില പെണ്ണുങ്ങൾക്ക് ഒരു സൂക്കേട് ഉണ്ട്.\nനമ്മടെ കുട്ടിക്ക് കെട്ട്യോൾ മുലപ്പാൽ കൊടുക്കുന്നത് കണ്ടാൽ തോന്നുന്ന ഒരുതരം കൃമികടി.\nഎന്നിട്ട് അവർ ഉപദേശം തുടങ്ങും. "രണ്ട് വയസ്സ് ആയില്ലേ? ഇനി നിർത്തിക്കൂടേ ? ഞാൻ എന്റെ കുട്ടിക്ക് ഒന്നര വയസ്സിൽ നിർത്തിയിരുന്നു. കൂടുതൽ മുലയൂട്ടിയാൽ അത് തള്ളക്ക് കേടല്ല?" - തുടങ്ങിയ ചോദ്യങ്ങളിലൂടെയാണിവർ തുടങ്ങുക.\n"പാൽ കൊടുത്താൽ തടി കുറയും, തടി കുറഞ്ഞാൽ ക്ഷീണിക്കും, ക്ഷീണിച്ചാൽ സൗന്ദര്യം പോകും" - എന്നൊക്കെ ഇവർ അങ്ങ് ഉപദേശിച്ച് തരിപ്പിൽ കയറ്റും.\nപറച്ചിൽ കേട്ടാൽ തോന്നും, ഈ പറയുന്നവരുടെ മുല കുട്ടിക്കോ, എനിക്കോ പാൽ കുടിക്കാൻ കടം ചോദിച്ച് ചെന്നതാണ് എന്ന് !!\nതടി കൂടുന്നതാണ് ആരോഗ്യത്തിന്റെ രഹസ്യം എന്ന തെറ്റിദ്ധാരണയുമായി നടക്കുന്നവരോട് എന്ത് പറഞ്ഞിട്ടെന്ത് !! തടി കൂടാൻ നൂറ് രൂപ നേർച്ചയാക്കിയവരൊക്കെ, ഇപ്പൊ തടി കുറയാൻ പതിനായിരം രൂപ നേർച്ചയാക്കിക്കൊണ്ടിരിക്കുകയാണ് എന്ന് ഇവറ്റകൾക്ക് അറിയുമോ ??\nകുഞ്ഞിന് കൂടുതൽ മുലയൂട്ടിയതിന്റെ കാരണത്താൽ ഒരു അമ്മയുടേയും ആരോഗ്യം നശിച്ചിട്ടില്ല. ഒരമ്മയും മുലയൂട്ടിയതിനാൽ മരണപ്പെട്ടിട്ടില്ല.\nമാത്രമല്ല മുലയൂട്ടൽ കാലയളവ് ദീർഘിപ്പിച്ചാൽ അമ്മക്ക് ബ്രെസ്റ്റ് കാൻസർ, ഒവേറിയൻ കാൻസർ, ഓസ്റ്റിയോപോറൊസിസ്, യൂട്ടറൈൻ കാൻസർ, ഹൃദ്രോഗം തുടങ്ങിയ രോഗങ്ങൾ ഉണ്ടാവാനുള്ള സാധ്യത വളരെ കുറയുമെന്ന് പല ഗവേഷണങ്ങളും പഠനങ്ങളും വ്യക്തമാക്കുന്നു.\nകുട്ടികൾക്ക് മുലപ്പാൽ കുടിക്കുന്നത് കൊണ്ട് ലഭിക്കുന്ന ഗുണഫലങ്ങൾ പ്രത്യേകം എടുത്ത് പറയേണ്ടതും ഇല്ലല്ലോ !\nകുട്ടികളോടുള്ള സ്നേഹം ഒരുപാട് വിഷം പൊതിഞ്ഞ മിഠായികളോ, ചോക്ലേറ്റുകളോ, ഐസ്ക്രീമുകളോ വാങ്ങിക്കൊടുത്തുകൊണ്ടല്ല പ്രകടിപ്പിക്കേണ്ടത്.\nമുലപ്പാലിന് നൽകാൻ കഴിയുന്നതിനേക്കാൾ വലിയൊരു സ്നേഹം കുട്ടികൾക്ക് ലഭിക്കാനില്ല. കുട്ടികൾ ആ സ്നേഹം കഴിയുന്നത്ര സ്വന്തമാക്കട്ടെ ! അതിനെ പിന്തുണക്കുകയും പ്രോൽസാഹിപ്പിക്കുകയുമാണ് തലക്ക് വെളിവുള്ളവരും, കുട്ടിയോട് ആത്മാർത്ഥമായ സ്നേഹം ഉള്ളവരും ചെയ്യേണ്ടത്.\nനീ പോയി അമ്മിഞ്ഞ നുകർന്നോടാ മോനേ, മൂന്നര വയസ്സ് വരെ മുലപ്പാലടിച്ച വാപ്പയാടാ പറയുന്നത് !\nവർണ്ണ വെറിയെ ഇടിച്ചിട്ട കറുത്തമുത്ത് മുഹമ്മദലിക്ക് ആദരാഞ്ജ്യലികൾ.\nനാഥൻ അദ്ദേഹത്തേയും, നമ്മളേയും സ്വർഗ്ഗത്തിൽ ഒരുമിച്ച് കൂട്ടട്ടെ....\nഒന്നുറക്കെ അമേരിക്കക്കാരനായ മുഹമ്മദലി എന്ന് പറഞ്ഞിരുന്നെങ്കിൽ,\nമലയാളിയല്ല എന്നൊരു ഒരുസൂചന നൽകിയിരുന്നുവെങ്കിൽ,\nതുടക്കത്തിലെ ആളുമാറിയല്ലോ എന്നൊന്ന് പിറുപിറുത്തിരുന്നെങ്കിൽ,\nആ ഫോണെങ്കിലും കട്ടാക്കിയിരുന്നുവെങ്കിൽ,\nപതുക്കെ ഒന്ന് ഡിങ്കിലാബാ മുഴക്കിയിരുന്നെങ്കിൽ,\nഉണർന്നിരുന്നില്ലേ മന്ത്രി പുംഗവൻ ?\nഞങ്ങളുടെ മന്ത്രിക്ക് മന്തൻ പട്ടം കിട്ടുമായിരുന്നോ ?\nതിരുവഞ്ചൂരിന് കൊടുത്താൽ ജയരാജൻ വാങ്ങിക്കും !\nനാം ഒരിക്കൽ കൂടി പുണ്യ റമദാനിലേക്ക് പ്രവേശിച്ചിരിക്കുന്നു.\nഅല്ലാഹു സ്വീകരിക്കുന്ന തരത്തിൽ ഈ റംസാൻ പൂർത്തിയാക്കാൻ ഏവരേയും നാഥൻ അനുഗ്രഹിക്കട്ടെ...\n"ചൈനയിൽ റംസാൻ വ്രതാനുഷ്ഠാനത്തിന് വിലക്ക്. മുസ്ലിം ഉടമസ്ഥതയിലുള്ള റെസ്റ്റോറന്റുകളോട് പകൽ സമയവും തുറന്ന് പ്രവർത്തിക്കാൻ ഉത്തരവ്." - വാർത്ത.\nകമ്മ്യൂണിസത്തിന്റെ രക്തത്തിലലിഞ്ഞ മതവിരുദ്ധ ഫാസിസത്തിന്റെ ഇത്തരം അസഹിഷ്ണുതാ ഭീകരതകൾ കേരളത്തിലെ "മുസ്ലിം സഖാക്കൾ" കേൾക്കുകയും അറിയുകയും ചെയ്യുന്നുണ്ടല്ലോ അല്ലേ ??\nകമ്മ്യൂണിസം എന്നത് ഞാനറിയും,\nമഞ്ഞൾ പോലെ വെളുത്തിരിക്കും.\nചൈനയിലെ റംസാൻ വ്രതാനുഷ്ഠാന നിരോധനത്തെ തേയ്ച്ച് മായ്ച്ച് കളഞ്ഞ്, വെള്ള പൂശാൻ കുമ്മായ ബക്കറ്റുമായി സഖാക്കൾ നടക്കുന്നത് കാണുമ്പോൾ സഹതാപമാണ് തോന്നുന്നത്.\nചൈനയിൽ ഇഫ്താർ നടക്കുന്നതിന്റെ ഫോട്ടോ ആണ് ഇവരുടെ പ്രധാന ആയുദ്ധം. അത് ചാമ്പിയാണ് വെള്ള പൂശലിനുള്ള കളം സഖാക്കൾ ഒരുക്കുന്നത്.\nഈ സഖാക്കൾ ആദ്യം ഒരു കാര്യ ഓർക്കണം.\nഇന്ത്യയിൽ പല സംസ്ഥാനങ്ങളിലും ബീഫ് നിരോധിച്ചപ്പോൾ "ഇന്ത്യയിൽ ബീഫ് നിരോധനം" എന്നാണ് വിദേശ മാധ്യമങ്ങൾ റിപ്പോർട്ട് ചെയ്തിരുന്നത്. എന്നാൽ അതോടൊപ്പം തന്നെ ബീഫ് നിരോധനത്തോടുള്ള പ്രതിഷേധ സൂചകമായി കേരളം ഉൾപ്പെടെയുള്ള പല സംസ്ഥാനങ്ങളിലും ബീഫ് ഫെസ്റ്റ് നടന്നിരുന്നു. അതിന്റെ ഫോട്ടോ ഇട്ട്, ഇന്ത്യയിൽ എവിടേയും ബീഫ് നിരോധനം ഇല്ല എന്ന് വ്യാഖ്യാനിക്കാൻ ശ്രമിച്ചാൽ അത് വസ്തുതാപരം ആകുമോ ? അതുപോലെ ബീഫ് നിരോധനം ഇല്ലാത്ത ഇടങ്ങളിൽ ബീഫ് കഴിക്കുന്ന ഫോട്ടോ ഇട്ടാൽ ഇന്ത്യയിൽ എവിടേയും ബീഫ് നിരോധനം ഇല്ല എന്നാകുമോ ??\nചൈനയിലെ സിൻജിയാങ്ങിൽ ആണ് സർക്കാർ ജീവനക്കാരും, വിദ്യാർത്ഥികളും, കുട്ടികളും റംസാൻ വ്രതം അനുഷ്ഠിക്കരുത് എന്ന വിലക്കുമായി ഭരണകൂടം മുന്നോട്ട് വന്നിട്ടുള്ളത്. പ്രമുഖ മാധ്യമങ്ങളായ ഖലീജ് ടൈംസും, അൽ ജസീറയും ഒക്കെ ഇത് റിപ്പോർട്ട് ചെയ്യുകയും ചെയ്യുന്നു. അല്ലാതെ കേരളത്തിലെ "മ" പത്രങ്ങളിൽ മാത്രം വന്ന വാർത്ത അല്ല ഇത്.\nറംസാൻ വ്രതം അനുഷ്ഠിക്കാൻ പരിശീലനം ലഭിക്കുന്നത് കുട്ടിക്കാലത്താണ്. 8 -9വയസ്സിൽ തുടങ്ങി, 12 - 14 വയസ്സ് ആകുമ്പോഴേക്കും റംസാനിലെ എല്ലാ വ്രതങ്ങളും അനുഷ്ഠിക്കാൻ കഴിയുന്ന തരത്തിലേക്ക് കുട്ടികൾ പരിശീലിക്കപ്പെടുന്നു. ഒരു ദിവസം നോമ്പ് നോറ്റാൽ നൽകുന്ന അഭിനന്ദനം മുതൽ ചെറിയ സമ്മാനങ്ങൾ വരെ ഈ പരിശീലനത്തിൽ നിർണ്ണായക ഘടങ്ങളാകുന്നു. കുട്ടികൾ വ്രതം അനുഷ്ഠിക്കുന്നത് വിലക്കുക വഴി, കുട്ടികളെ അതിൽ നിന്നും അകറ്റി, ഭാവി തലമുറയെ ഇതിൽ നിന്നെല്ലാം അകന്നവരായി മാറ്റി എടുക്കുക എന്ന ഗൂഢലക്ഷ്യം ആണെന്ന് തിരിച്ചറിയാൻ കവടി നിരത്തേണ്ടതില്ല.\nകുറച്ച് ദിവസങ്ങൾക്ക് മുൻപ് ചൈനീസ് പ്രസിഡന്റ്, ഇസ്ലാം മത വിശ്വാസം അവസാനിപ്പിക്കണം എന്നും, മാർക്ക്സിസ്റ്റ് നിരീശ്വരവാദത്തെ പിന്തുടരണം എന്നും ആഹ്വാനം ചെയ്തിരുന്നു. ഇതും അന്താരാഷ്ട്ര മാധ്യമങ്ങളിൽ വാർത്തയായതാണ്. പ്രസിഡന്റിന്റെ വാക്കുകൾ പ്രതിഫലിപ്പിക്കുക അദ്ധേഹത്തിന്റേയും പാർട്ടിയുടേയും ഭരണകൂടത്തിന്റേയും നയങ്ങൾ തന്നെ ആവുമല്ലോ !\nയഥാർത്ഥത്തിൽ ഇസ്ലാം മതത്തിന്റെ പൂർണ്ണ നിരോധനത്തിനു മുന്നോടിയായുള്ള ഘട്ടം ഘട്ടമായ കളം ഒരുക്കലിന്റെ തുടക്കമാണ് ഇപ്പോൾ നടന്നു കൊണ്ടിരിക്കുന്നത് എന്ന് വിലയിരുത്തേണ്ടിവരും. ഒരു സുപ്രഭാതത്തിൽ ചെയ്യാൻ കഴിയുന്ന കാര്യമല്ല ഈ നിരോധനം എന്ന് തിരിച്ചറിയാനുള്ള യുക്തി ഉള്ളവർ തന്നെയാണല്ലോ ചൈനയിലെ ഭരണം നിയന്ത്രിക്കുന്നത്.\nഅതുകൊണ്ട് ചൈനയിൽ വല്ല ഇടത്തും ഇഫ്ത്താറോ, നോമ്പ് തുറയോ നടക്കുന്നതിന്റെ ഫോട്ടോ ചാമ്പി, ചൈനയിൽ റംസാൻ വ്രത വിലക്കില്ല എന്ന് സ്ഥാപിക്കാൻ ശ്രമിക്കുന്നതിനു മുൻപ് ഒന്ന് ഉള്ള ബുദ്ധി വെച്ച് ചിന്തിക്കാൻ ശ്രമിക്കുക കേരള മുസ്ലിം സഖാക്കളേ.\nചിലപ്പോൾ ബോധം തെളിഞ്ഞേക്കാം.\nകുമ്മായം പൂശിയാൽ ഇല്ലാതാക്കുന്നതല്ല കമ്യൂണിസത്തിന്റെ മതവിരുദ്ധ ഫാസിസം!\nഇനിയിപ്പൊ സെന്റ് ജോർജ്ജ് കുടയുടെ നാത്തൂന്റെ അമ്മായീടെ കൊച്ചമ്മേടെ മോളായി വരുമോ അഞ്ജു ജോർജ്ജ് ?\nഅറിയാത്തവനും മൗനം ഭൂഷണം !\nഇന്നലെ നോമ്പ് തുറക്ക് ശേഷം മ്മൾ രാത്രി അടിച്ചത് ദോശ, ചെറിയ ഉള്ളിയും, മുളക് പൊടിയും, ഉപ്പും ഇട്ട് അരച്ച് വെളിച്ചെണ്ണ മിക്സാക്കിയ ചമ്മന്തിയും കൂട്ടിയാണ്.\nബാക്കിയുള്ളവർ പത്തിരിയും മട്ടനും പൂശുമ്പോൾ മ്മൾ ഇത് പരീക്ഷിച്ചു. ഒരു വറൈറ്റി ഒക്കെ മാണ്ടേ ?!\nസംഭവം തകർപ്പനാ. വയറിനും പരമ സുഖം.\nതാൽപര്യം ഉള്ളവർക്ക് സൗജന്യമായി പരീക്ഷിക്കാം.\nപാറ്റന്റ് റജിസ്റ്റർ ചെയ്യുന്നത് വരെ.\n"അമൃത" എന്നത് ഇനി മുതൽ "പ്രമുഖ" എന്നായിരിക്കും അറിയപ്പെടുക.\nഈ മാറ്റപ്രകാരം "അമൃതാനന്ദമയി" എന്നത് "പ്രമുഖാനന്ദമയി" എന്ന് വായിക്കണം.\n"പ്രമുഖ ആശുപത്രിയിൽ സ്വാമി ബലാൽസംഗം നടത്തി" എന്നത് "അമൃതാ ആശുപത്രിയിൽ സ്വാമി ബലാൽസംഗം നടത്തി" എന്ന് വായിക്കപ്പെടണം.\nമാധ്യമങ്ങൾക്ക് നട്ടെല്ലിന്റെ സ്ഥാനത്ത് വാഴപ്പിണ്ടിയെങ്കിലും ഉണ്ടാവുന്നത് വരെ ഇങ്ങനെ ആയിരിക്കും.\nവള്ളിക്കാവിലെ ഇടമണ്ണേൽ സുധാമണിയെ "അമ്മ" എന്ന് വിളിച്ച് "അമ്മ" എന്ന പദത്തെ അവഹേളിക്കരുത്.\n"മാമുക്കോയയെ ആസ്ത്രേലിയയിൽ മുസ്ലിം ആയതിന്റെ പേരിൽ വിമാനത്താവളത്തിൽ തടഞ്ഞു വെച്ചു." - വാർത്ത.\nഎല്ലാ രാജ്യങ്ങളോടും എനിക്ക് പറയാനുള്ളത്.\nഞാൻ ഇസ്ലാം മത വിശ്വാസിയാണ്.\nഎന്റെ പേരിൽ "മുഹമ്മദ്" എന്നും ഉണ്ട്.\nഇതൊക്കെ കണ്ടറിഞ്ഞ് നിങ്ങളുടെ രാജ്യത്തേക്ക് വിസ തരാൻ സൗകര്യം ഉണ്ടെങ്കിൽ മാത്രം തന്നാൽ മതി. അല്ലാതെ വിസ നൽകി, വിമാനം പിടിച്ച് നിങ്ങളുടെ നാട്ടിലെത്തിയ ശേഷം, "മുസ്ലിം ആണല്ലേ ?" എന്ന് ചോദിച്ച് തടഞ്ഞു വെച്ച് ഒണ്ടാക്കരുത്. ഇനി നിങ്ങൾക്കൊക്കെ തടഞ്ഞ് വെച്ച് ഒണ്ടാക്കിയാലേ ഒരു സുഖം കിട്ടൂ എങ്കിൽ പറഞ്ഞാൽ മതി. നഖം മുറിക്കുമ്പോൾ അതിന്റെ കഷ്ണങ്ങൾ വീമാനത്തിൽ അയച്ച് തരാം. അത് തടഞ്ഞ് വെച്ച് നിർവ്വൃതി അടഞ്ഞോ !\nജീവിച്ചിരിക്കുമ്പോൾ മതവുമായോ ആരാധനാലയങ്ങളുമായോ ശരീരം കൊണ്ടോ, മനസ്സുകൊണ്ടോ സഹകരിക്കാത്ത വ്യക്തിയെ മരണ ശേഷം ആരാധനാലയവുമായി ബന്ധപ്പെട്ട സ്ഥലത്ത് അടക്കം ചെയ്യണം എന്ന് പറയുന്നതിൽ ഒരു അർത്ഥവും ഇല്ല.\nആരാധനാലയങ്ങളുമായി സഹകരിക്കാത്ത വ്യക്തിയുടെ മൃതദേഹത്തോട് ആരാധനാലയങ്ങൾ സഹകരിക്കണം എന്ന് പറയുന്നത് തന്നെ വിഡ്ഢിത്തം അല്ലേ ?\nഇത്തരക്കാർക്ക് സ്വന്തം വീട്ടു വളപ്പിലോ, പൊതുശ്മശാനത്തിലോ കാര്യം സാധിക്കാവുന്നതല്ലേ ഉള്ളൂ.\nമരിക്കുമ്പോൾ മാത്രം മണ്ടി ചെന്ന് കയറി കിടക്കാനുള്ളതല്ല വിശ്വാസികളുടെ ആരാധനാലയങ്ങളും, പള്ളിപ്പറമ്പും.\nജീവിതകാലത്ത് ഇട്ട പാലങ്ങളേ മരണശേഷവും ഉണ്ടാവൂ എന്ന് ചോരത്തിളപ്പിന്റെ കാലത്ത് തിരിച്ചറിയണം.\nറംസാൻ പ്രമാണിച്ച് മലപ്പുറത്ത് സ്കൂളുകളിൽ ഉച്ചക്കഞ്ഞി നിഷേധിച്ച വാർത്തയും, ഹോട്ടലുകൾ മാപ്പളാർ നിർബന്ധിച്ച് അടപ്പിച്ചതിന്റെ പേരിൽ ഭക്ഷണം കിട്ടാതെ തളർന്ന് വീണ അന്യമതസ്ഥരുടെ വികാരധീനമായ കഥകളും പ്രചരിപ്പിക്കുന്ന ആണ്ട് നേർച്ച ഇക്കൊല്ലം ഇല്ലേ സംഘികളേ ?\nവർഷാവർഷം ആഘോഷിക്കുന്ന ആ സംഘ്യാഭിഷേകം ഇക്കൊല്ലം വേണ്ടെന്ന് വെച്ചോ ?\nഓലെ ഒന്ന് ഓർമ്മിപ്പിച്ചതാ...\nഓൽക്ക് നോമ്പ് കഴിഞ്ഞിട്ട് ഓർമ്മവന്നിട്ട് കാര്യല്യല്ലോ !\nറംസാൻ കാലത്ത് മലപ്പുറത്ത് എത്തപ്പെട്ട് നാരങ്ങ സോഡ കുടിക്കാൻ മുട്ടി, നാരങ്ങ സോഡ കിട്ടാതെ മലപ്പുറത്തിന്റെ മണ്ണിലൂടെ "നാരങ്ങ സോഡാ, നാരങ്ങ സോഡാ" എന്ന സോഡാമാതാ മന്ത്രവും ഉരുവിട്ട് അലയുന്നവർക്ക് എന്റെ വീട്ടിലേക്ക് സ്വാഗതം.\nഅത്യപൂർവ്വ സാഹചര്യങ്ങളിൽ സോഡ തീർന്നു പോയാൽ സോഡാ കമ്പനി കുത്തിതുറന്നായാലും സോഡ എടുത്ത് കൊണ്ട് വരാൻ മ്മൾ പ്രതിജ്ഞ്യാബദ്ധനായിരിക്കും.\nപ്രത്യേകം ശ്രദ്ധിക്കുക. നാരങ്ങാ സോഡക്കായി ക്യൂ നിൽക്കുന്നവരിൽ ചർദ്ദിക്കാൻ വരുന്നവർക്ക് മുൻഗണനം ഉണ്ടായിരിക്കുന്നതാണ്.\nമലപ്പുറം ജില്ലയുടെ മണ്ണിൽ നാരങ്ങ സോഡാ കിട്ടാതെ ആരും കുണ്ഠിതപ്പെടേണ്ട അവസ്ഥ ഉണ്ടാവരുത്.\nറംസാനിൽ നാരങ്ങാ സോഡ ഒഴുകുന്ന മലപ്പുറം ജില്ല. അതാണ് മ്മടെ ലക്ഷ്യം.\nകേരള ആഭ്യന്തര വകുപ്പിൽ ആസാമുകാർക്ക് ഇത്രയും സ്വാധീനം ഉണ്ട് എന്നത് അത്ഭുതം ഉണ്ടാക്കുന്നു.\n"ജിഷ കൊലക്കേസിൽ തെളിവുകൾ നശിപ്പിച്ചിട്ടുണ്ട്" എന്ന് ആരോപണം ഉന്നയിച്ചവർ ആണല്ലോ ഇപ്പോൾ ഭരിക്കുന്നത്. ആ തെളിവുകൾ നശിപ്പിക്കാൻ ആരൊക്കെയാണ് ആഹ്വാനം ചെയ്തത് എന്നും, ആരൊക്കെയാണ് തെളിവുകൾ നശിപ്പിച്ചത് എന്നും, എന്തിനാണ് തിരക്ക് പിടിച്ച് ജിഷയുടെ മൃതദേഹം സംസ്ക്കരിച്ചത് എന്നും അന്വേഷിച്ച് ആ വിവരങ്ങൾ പൊതു സമൂഹത്തെ അറിയിക്കുവാൻ പിണറായി സർക്കാർ തയ്യാറാവണം.\nപലരും ഈ പ്രതിയെ കിട്ടിയപ്പോൾ ജോമോൻ പുത്തൻപുരക്കലിന്റെ നെഞ്ചത്തോട്ട് പൊങ്കാല അർപ്പിക്കുന്നുണ്ട്. ആ പൊങ്കാലക്ക് സമയമായിട്ടില്ല എന്ന് തന്നെയാണ് എന്റെ വിശ്വാസം. കാരണം "തങ്കച്ചൻ നേരിട്ട് വന്ന് ജിഷയെ കൊന്നതാണ്" എന്ന ആരോപണം അല്ല ജോമോൻ ഉന്നയിച്ചിട്ടുള്ളത്. അതുകൊണ്ട് തന്നെ തങ്കച്ചന്റെ ഡി എൻ എ ടെസ്റ്റ് നടത്തി, തങ്കച്ചന്റെ മകളല്ല ജിഷ എന്ന് സംശയാതീതമായി തെളിയിക്കപ്പെടാത്തിടത്തോളം ജോമോന്റെ ആരോപണങ്ങൾ തള്ളിക്കളയാൻ കഴിയില്ല.\nതാൻ നിരപരാധിയാണ് എന്ന ഉത്തമ ബോധ്യം ഉണ്ടെങ്കിൽ തങ്കച്ചൻ ഡി എൻ എ ടെസ്റ്റിനു സ്വയം മുന്നോട്ട് വരാൻ ഉള്ള ആർജ്ജവം കാണിക്കണം. ഡി എൻ എ ടെസ്റ്റ് എന്നത് ആരോഗ്യപ്രശ്നങ്ങൾ ഉണ്ടാക്കാൻ സാധ്യതയുള്ള നാർക്കോ അനാലിസിസ് പോലെയുള്ള ടെസ്റ്റ് ഒന്നും അല്ലല്ലോ !\nഇനി തങ്കച്ചൻ അതിനു സ്വമനസ്സാലെ തയ്യാറാവുന്നില്ല എങ്കിൽ ഇരട്ടച്ചങ്ക് ഉള്ള പിണറായി, തങ്കച്ചനെ ഡി എൻ എ ടെസ്റ്റിനു വിധേയമാക്കാൻ നിയമപരമായ വഴികൾ സ്വീകരിക്കാൻ ഇരട്ട ചങ്കിലെ ഏതെങ്കിലും ഒരു ചങ്കിന്റെ കാൽ ഭാഗം എങ്കിലും ഉപയോഗിക്കാനുള്ള ആർജ്ജവം പ്രകടിപ്പിക്കണം.\nതങ്കച്ചൻ ഡി എൻ എ ടെസ്റ്റിനെ എതിർക്കുകയാണെങ്കിൽ പൊതുസമൂഹത്തിനു കാര്യങ്ങൾ മനസ്സിലാക്കാൻ ഏറെ തല പുകക്കേണ്ടി വരില്ല. ജോമോന്റെ ആരോപണങ്ങൾ ശരി എന്ന് വിശ്വസിക്കുന്ന തലത്തിലേക്ക് കാര്യങ്ങൾ നീങ്ങും.\nMohammed Kutty.N Tuesday, August 02, 2016\nസമ്മതിക്കണം പ്രിയ അബ്സാര് താങ്കളെ !സധൈര്യം തുടരുക ഈ സാര്‍ത്ഥക പ്രയാണം .....എല്ലാ ഭാവുകങ്ങളും ! എന്‍റെ ബ്ളോഗിലും(താങ്കള് ഉണ്ടാക്കി തന്ന സൈറ്റ് )ഒന്നു വന്നു അഭിപ്രായങ്ങള് കുറിക്കുക ...ഒരു വിനീത അപേക്ഷയാണ് .....(വിഷമമാവില്ലെങ്കില് മാത്രം )\nAbsar Mohamed Tuesday, August 02, 2016\nതീര്‍ച്ചയായും വരാം ഇക്കാ... മൊബൈലില് ബ്ലോഗില് കമന്റ് ഇടാന് എളുപ്പമല്ല. അതുകൊണ്ടാണ് അവിടെ അഭിപ്രായങ്ങള് ഇടാന് കഴിയാതെ പോകുന്നത്.... എങ്കിലും വരാം... സ്നേഹത്തിനു നന്ദി ഇക്കാ...


എ രക്തഗ്രൂപ്പുകാര്‍ക്ക് കൊറോണ അതിവേഗത്തില് ബാധിക്കാന് സാധ്യതയുണ്ട്, ഒ ഗ്രൂപ്പുകാര്‍ക്ക് വൈറസിനെ പ്രതിരോധിക്കാനുള്ള ശേഷി കൂടുതല്-വുഹാന് സാംപിളില് നടത്തിയ പഠനം\n18 March 2020 11:28 AM GMT\nഎ രക്തഗ്രൂപ്പുകാര്‍ക്ക് കൊറോണ വൈറസ് അതിവേഗത്തില് ബാധിക്കാന് സാധ്യതയുണ്ടെന്നും, ഒ രക്തഗ്രൂപ്പുകാര്‍ക്ക് വൈറസിനെ പ്രതിരോധിക്കാനുള്ള ശേഷി കൂടുതലാണെന്നും പഠനം. കൊറോണ ലോകം മുഴുവന് പടര്‍ന്നു പിടിക്കുന്ന സാഹചര്യത്തില് ചൈനയില് നടത്തിയ പഠനത്തിലാണ് ഇക്കാര്യങ്ങള് പറയുന്നത്. ചൈനയില് കോവിഡ് 19 ബാധിച്ചവരിലാണ് പഠനം നടത്തിയത്.\nചൈനയിലെ വുഹാനിലേയും ഷെന്‍ഷെനിലേയും 2000 ത്തോളം വരുന്ന രക്തസാമ്പിളുകളിലാണ് ആരോഗ്യഗവേഷകര് പഠനം നടത്തിയത്. രക്തഗ്രൂപ്പ് 'എ' ആയ രോഗബാധിതരില് മറ്റു രോഗബാധിതരെ അപേക്ഷിച്ച് ഉയര്‍ന്ന തോതിലുള്ള കൊറോണ അണുബാധ കാണിക്കുന്നുണ്ടെന്നാണ് പഠനത്തില് പറയുന്നത്. രക്തഗ്രൂപ്പ് ഒ ആയവരില് ആകട്ടെ കൊറോണ ലക്ഷണങ്ങള് കുറവാണ്. കോവിഡ് 19 ബാധിച്ച് വുഹാനില് മരിച്ച 206 പേരില് 85 പേരും 'എ' ഗ്രൂപ്പ് രക്തം ഉള്ളവരാണ്. അതായത് മരിച്ചവരില് 63 ശതമാനവും 'എ' ഗ്രൂപ്പുകാര്. എന്നാല് ഇത് പ്രാഥമിക പഠനം മാത്രമാണെന്നാണ് ആരോഗ്യ ഗവേഷകരുടെ അഭിപ്രായം.\nഅതേസമയം ലോകത്താകമാനം കൊറോണ ബാധിച്ചവരുടെ എണ്ണം 198772 ആയി. മരണസംഖ്യ 7990 ലേക്കെത്തി. ഇന്ത്യയില് സ്ഥിരീകരിക്കപ്പെട്ട കോവിഡ് 19 കേസുകളുടെ എണ്ണം 148 ആയി. ഏറ്റവും കൂടുതല് കേസുകള് റിപ്പോര്‍ട്ട് ചെയ്യപ്പെട്ടിരിക്കുന്നത് മഹാരാഷ്ട്രയില് നിന്നാണ്. ഇനി വരുന്ന ദിവസങ്ങള് ഇന്ത്യക്ക് നിര്‍ണ്ണായകമാണ്. വലിയ ആള്‍ക്കൂട്ടങ്ങള് പൂര്‍ണമായി ഒഴിവാക്കി സാമൂഹ്യ വ്യാപനം പരമാവധി വൈകിപ്പിക്കാന് നമുക്ക് സാധിക്കണം.\n#CoronaVirus #Corona COVID19


ആലപ്പുഴയില് ചൊവ്വാഴ്ച ഡോക്ടർമാർ പണിമുടക്കും | | doctors strick\nMonday, August 2, 2021 6:33 PM IST\nആലപ്പുഴ: ആലപ്പുഴ ജില്ലയിൽ ചൊവ്വാഴ്ച ഡോക്ടർമാർ പണിമുടക്കും. വാക്സിനേഷൻ കേന്ദ്രത്തിൽ ഡോക്ടറെ മർദ്ദിച്ച സംഭവത്തിൽ പ്രതികളെ അറസ്റ്റ് ചെയ്യാത്തതിൽ പ്രതിഷേധിച്ചാണ് സമരം.\nഅടിയന്തര ചികിത്സകളിൽ ഒഴികെ വിട്ടുനിൽക്കാനാണ് തീരുമാനം. ഒപി, കോവിഡ് വാക്സിനേഷൻ, പരിശോധന അടക്കമുള്ള ജോലികളിൽ നിന്ന് വിട്ടുനിൽക്കുമെന്ന് ഡോക്ടര്‍മാര് അറിയിച്ചു.\nഅത്യാഹിത-ഗൈനക്കോളജി വിഭാഗം മാത്രമേ ചൊവ്വാഴ്ച പ്രവർത്തിക്കൂ. കെജിഎംഒഎയുടെ ആഹ്വാനപ്രകാരമാണ് കൂട്ട അവധി.\nകൈനകരി കുപ്പപ്പുറം പ്രാഥമിക ആരോഗ്യ കേന്ദ്രത്തിലെ ഡോക്ടർ ശരത് ചന്ദ്രബോസിന് കഴിഞ്ഞ 24നാണ് മർദ്ദനമേറ്റത്. സംഭവത്തിൽ കൈനകരി പഞ്ചായത്ത് പ്രസിഡന്‍റ് ഉ‌ൾപ്പെടെ മൂന്ന് സിപിഎം നേതാക്കൾക്കെതിരെയാണ് പോലീസ് കേസെടുത്തത്.\nകേസിലെ ഒന്നാം പ്രതി സിപിഎം നേതാവും കൈനകരി പഞ്ചായത്ത് പ്രസിഡണ്ടുമായ എം.സി. പ്രസാദ്, രണ്ടാം പ്രതിയും ലോക്കൽ സെക്രട്ടറിയുമായ രഘുവരൻ എന്നിവർ ഒളിവിൽ ആണ്. സംഭവം നടന്നിട്ട് ഒരാഴ്ച പിന്നിട്ടിട്ടും ഇതുവരെ പ്രതികളെ പിടികൂടിയിട്ടില്ല.


മഴയെപ്പറ്റി എത്ര പറഞ്ഞാലും തീരാത്തത് എന്തുകൊണ്ടാണ്. – BOOK OF SOLITUDE\nArundhati Roy, അരുന്ധതി റോയി, കുഞ്ഞുകാര്യങ്ങളുടെ ഒടേ തമ്പുരാന്, പ്രിയ. എ.എസ്, മഴ, childhood, dream, June, monsoon, rain, The God of Small Things


കരൾ മാറ്റിവയ്ക്കൽ ശസ്ത്രക്രിയ പുനരാരംഭിക്കണം - മനുഷ്യാവകാശ കമ്മിഷൻ | Thiruvananthapuram\nകരൾ മാറ്റിവയ്ക്കൽ ശസ്ത്രക്രിയ പുനരാരംഭിക്കണം - മനുഷ്യാവകാശ കമ്മിഷൻ\nതിരുവനന്തപുരം: തിരുവനന്തപുരം മെഡിക്കൽ കോളേജ് ആശുപത്രിയിൽ കരൾ മാറ്റിവയ്ക്കൽ ശസ്ത്രക്രിയ പുനരാരംഭിക്കണമെന്ന് സംസ്ഥാന മനുഷ്യാവകാശ കമ്മിഷൻ അധ്യക്ഷൻ ജസ്റ്റിസ് ആന്റണി ഡൊമിനിക്ക്. ആശുപത്രി അധികൃതർ അഞ്ച് മാസങ്ങൾക്ക് മുമ്പ് സർക്കാരിന് സമർപ്പിച്ച നിർദേശം അടിയന്തരമായി അംഗീകരിക്കണമെന്നാണ് നിർദേശം. ആരോഗ്യവകുപ്പ് അഡീഷണൽ ചീഫ് സെക്രട്ടറിക്കും മെഡിക്കൽ വിദ്യാഭ്യാസ ഡയറക്ടർക്കുമാണ് കമ്മിഷൻ ഉത്തരവ് നൽകിയത്.\nകരൾ രോഗികൾക്കായി വാങ്ങിയ ഉപകരണങ്ങൾ അവർക്കുതന്നെ പ്രയോജനപ്പെടുത്തുന്നതായി സർക്കാർ ഉറപ്പാക്കണമെന്നും കമ്മിഷൻ ആവശ്യപ്പെട്ടു. മെഡിക്കൽ കോളേജ് ആശുപത്രിയിൽ കരൾ മാറ്റിവയ്ക്കൽ ശസ്ത്രക്രിയ പുനരാരംഭിക്കാത്തതു കാരണം സ്വകാര്യാശുപത്രിയിൽ ശസ്ത്രക്രിയ നടത്തിയ വ്യക്തിക്ക് ചികിത്സച്ചെലവ് നൽകാൻ സർക്കാർ വിസമ്മതിച്ചതിനെത്തുടർന്ന് സമർപ്പിച്ച പരാതിയിലാണ് ഉത്തരവ്. നിയമവകുപ്പിലെ ജീവനക്കാരനായിരുന്ന എം.ഷാജഹാനാണ് പരാതിക്കാരൻ.\n2018 ഡിസംബർ 18-നാണ് മെഡിക്കൽകോളേജ് അധികൃതർ ആരോഗ്യവകുപ്പ് ചീഫ് സെക്രട്ടറിക്ക് പ്രൊപ്പോസൽ അയച്ചത്. ഇതുവരെ ഒരു ഉത്തരവും ലഭിച്ചിട്ടില്ലെന്ന് ആശുപത്രി അധികൃതർ കമ്മിഷനെ അറിയിച്ചു.\n2015-ലാണ് കരൾമാറ്റിവയ്ക്കൽ ശസ്ത്രക്രിയക്കു ലൈസൻസ് ലഭിച്ചത്. 2016-ൽ ആദ്യ ശസ്ത്രക്രിയ നടത്തിയെങ്കിലും അണുബാധയേറ്റ് രോഗി മരിച്ചു. തുടർന്ന് ശസ്ത്രക്രിയ നിർത്തിെവച്ചു. ശസ്ത്രക്രിയ പുനരാരംഭിക്കാൻ 212.30 ലക്ഷം രൂപയുടെ ഭരണാനുമതി ആവശ്യപ്പെട്ടാണ് സർക്കാരിലേക്ക് പ്രൊപ്പോസൽ അയച്ചത്\nകാലതാമസം എന്തിന്റെ പേരിലായാലും മനുഷ്യാവകാശ ലംഘനമാണെന്ന് കമ്മിഷൻ ഉത്തരവിൽ പറഞ്ഞു.


സി.പി.എം സമ്മേളനങ്ങള് ഉടന് നിര്‍ത്തിവെക്കണം-എഡിറ്റോറിയല് – Chandrika Daily\nBy web desk3Saturday January 22, 2022 15:24 pm\nകേരളത്തിലെ ആരോഗ്യവകുപ്പ് ഭരിക്കുന്നത് മന്ത്രി വീണജോര്‍ജോ, ഉദ്യോഗസ്ഥരോ, അതോ സി.പി.എം സംസ്ഥാന കമ്മിറ്റിയോ?\nകേരളത്തിലെ ആരോഗ്യവകുപ്പ് ഭരിക്കുന്നത് മന്ത്രി വീണജോര്‍ജോ, ഉദ്യോഗസ്ഥരോ, അതോ സി.പി.എം സംസ്ഥാന കമ്മിറ്റിയോ? കേരളത്തില് കോവിഡ് ടി.പി.ആര് നിരക്ക് ഇതാദ്യമായി 30 ശതമാനം കടക്കുന്നത് കഴിഞ്ഞ ഞായറാഴ്ചയായിരുന്നു. 30 നുമുകളില് കടന്ന ജില്ലകളില് പൊതുപരിപാടികളും മതപരമായ ചടങ്ങുകളുമുള്‍പ്പെടെ 50 പേര്‍ക്ക് മാത്രമായി നിജപ്പെടുത്തിയ ഉത്തരവിറക്കിയത് അന്നാണ്. രണ്ട് ഞായറാഴ്ചകളില് ലോക്ഡൗണും കൂടുതല് നിയന്ത്രണങ്ങളും പ്രഖ്യാപിക്കുകയും ചെയ്തു. അതേ ആരോഗ്യവകുപ്പ് എന്തുകൊണ്ട് ടി.പി.ആര് 41 ശതമാനമായി ഉയര്‍ന്നിട്ടും അടച്ചിട്ട മുറികളിലെ ഇരുന്നൂറോളം പേര് പങ്കെടുക്കുന്ന സി.പി.എമ്മിന്റെ ജില്ലാസമ്മേളനങ്ങള് തുടരാന് അനുവദിക്കുന്നു? ചോദ്യമുയരുന്നത് കേരളത്തിലെ സാധാരണക്കാരായ മുഴുവന് മനുഷ്യരില്‍നിന്നുമാണ്. അവരനുഭവിക്കുന്ന ജീവസന്ധാരണത്തിലെ നിയന്ത്രണങ്ങളും പൊലീസിന്റെ ഭാഗത്തുനിന്നുള്ള പിഴയും ഭീഷണികളും ഓര്‍ക്കുമ്പോള് ഈ ചോദ്യത്തിന് വലിയ പ്രസക്തിയുണ്ട്. ഈ ചോദ്യം ഇന്നലെ പലതവണ ആവര്‍ത്തിക്കപ്പെട്ടിട്ടും കൃത്യമായൊരു മറുപടി പറയാന് ആരോഗ്യവകുപ്പു മന്ത്രി വീണജോര്‍ജിന് കഴിയാതെപോയി. സര്‍ക്കാര് പ്രവര്‍ത്തിക്കുന്നത് ഭരണകക്ഷികളുടെ നയപരിപാടികളനുസരിച്ചാണെന്നതില് തര്‍ക്കമില്ല. എന്നാല് ഒരേ നിയമവും ചട്ടവും പൊതുജനങ്ങള്‍ക്ക് ഒന്നും ഭരണകക്ഷിക്കാര്‍ക്ക് മറ്റൊന്നുമാകുന്നത് വിചിത്രവും അനിതര സാധാരണവുമായിരിക്കുന്നു. മന്ത്രിക്ക് മാത്രമല്ല, ജില്ലാമജിസ്‌ട്രേറ്റുമാരായ ജില്ലാകലക്ടര്‍മാര്‍ക്കുപോലും നിയമമനുസരിച്ച് പ്രവര്‍ത്തിക്കാന് കഴിയാതായിരിക്കുന്നുവെന്നാണ് കഴിഞ്ഞദിവസം കാസര്‍കോട് ജില്ലാകലക്ടറായ വനിത ഇറക്കിയ പ്രോട്ടോകോള് ഉത്തരവ് രണ്ടു മണിക്കൂറിനകം അവരെ സമ്മര്‍ദത്തിലാക്കി പിന്‍വലിച്ചത് വ്യക്തമാക്കുന്നത്. കാസര്‍കോട് സമ്മേളനത്തില് 50 പേരില് കൂടാന് പാടില്ലെന്ന് കോടതിക്ക് പറയേണ്ടിവന്നും ഈയൊരു സാഹചര്യത്തിലാണ്.\nകോവിഡ് മൂന്നാം തരംഗം പടര്‍ന്നുകയറുന്ന നാളുകളിലാണ് സി.പി.എം ത്രൈ വാര്‍ഷിക സമ്മേളനങ്ങള് നാടെങ്ങും പൊങ്കാലപോലെ നടന്നത്. കാസര്‍കോട്, തൃശൂര് ജില്ലാസമ്മേളനങ്ങള് തുടരുന്നു. മടിക്കൈയിലാണ് സി.പി. എം കാസര്‍കോട് ജില്ലാസമ്മേളനം. പങ്കെടുക്കുന്ന പ്രതിനിധികളുടെ എണ്ണം 185 ഉം. ഈ പഞ്ചായത്തിലെ മാത്രം വ്യാഴാഴ്ചത്തെ ടി.പി.ആര് നിരക്ക് 67.5 ശതമാനമാണ്. തൃശൂര് ജില്ലാസമ്മേളനവും 175 പേരുമായി ഇന്നലെ രാവിലെയാണ് നഗരമധ്യത്തില് ആരംഭിച്ചത്. ഇവിടെ മാധ്യമങ്ങളോട് സംസാരിച്ച, തിരുവനന്തപുരത്ത് പാര്‍ട്ടിക്കാരനായ യുവാവിന്റെ മരണത്തിനും കോവിഡിനിടെയും മെഗാതിരുവാതിരിക്ക് താളംപിടിച്ച പൊളിറ്റ്ബ്യൂറോ അംഗം എം.എബേബി പറഞ്ഞത് മാസ്‌കും സാമൂഹികാകലവും പാലിച്ചാണ് സമ്മേളനം നടക്കുന്നതെന്നാണ്. സംസ്ഥാന സെക്രട്ടറിയുടെ വാദം ഇതിലും കടന്നതാണ്: നടന് മമ്മൂട്ടിക്ക് കോവിഡ് ബാധിച്ചത് സി.പി.എം സമ്മേളനത്തില് പങ്കെടുത്തിട്ടാണോ എന്നാണദ്ദേഹം ചോദിച്ചത്. തിരുവനന്തപുരം ജില്ലാസമ്മേളനത്തില് പങ്കെടുത്ത നേതാക്കള്‍ക്കെല്ലാം കോവിഡ് വരികയോ വരാനുള്ള സാധ്യതയോ ഉണ്ടായിരിക്കവെയാണ് സ്വന്തം പാര്‍ട്ടിക്കാരെപോലും ദുരന്തത്തിലേക്ക് തള്ളിവിട്ടുകൊണ്ടുള്ള സി.പി.എം നേതാക്കളുടെ ഇത്തരം വിടുവായിത്തങ്ങള്.\nഎ, ബി കാറ്റഗറികളിലായി നിലവില് ജില്ലകളെ തരംതിരിച്ച് നിയന്ത്രണങ്ങള് പ്രഖ്യാപിച്ചത് ഏത് മാനദണ്ഡത്തിന്റെ പേരിലാണെന്ന് കൃത്യമായി പറയാനും സര്‍ക്കാരിന് കഴിഞ്ഞിട്ടില്ല. തിരുവനന്തപുരം, പാലക്കാട്, ഇടുക്കി, പത്തനംതിട്ട, കൊല്ലം മുതലായ ജില്ലകളെയാണ് ഈ രണ്ട് വിഭാഗങ്ങളിലായി ഉള്‍പ്പെടുത്തിയിരിക്കുന്നത്. ഇവയില് കാസര്‍കോടും തൃശൂരും ഇല്ലാതെ പോയത് സി.പി.എം ജില്ലാസമ്മേളനങ്ങള് നടക്കുന്നതുകൊണ്ടാണെന്ന് ആര്‍ക്കാണറിഞ്ഞുകൂടാത്തത്. കേന്ദ്ര ആരോഗ്യ വകുപ്പിന്റെ മാനദണ്ഡമനുസരിച്ച് നിയന്ത്രണങ്ങള്‍ക്ക് ടി.പി.ആര് അല്ല ബാധകമെന്ന് മന്ത്രി ന്യായീകരിച്ചത് സി.പി.എം സമ്മേളനങ്ങള്‍ക്ക് നിയന്ത്രണങ്ങള് ബാധകമല്ലെന്ന് വ്യംഗ്യമായി പറയലായിരുന്നു. ഐ.സി.യു രോഗികളാണ് പ്രോട്ടോകോളുകള്‍ക്ക്് മാനദണ്ഡമെന്ന് പറയുന്ന മന്ത്രിക്ക് അതിനായി കാട്ടാന് ഏത് കേന്ദ്ര ഉത്തരവാണുള്ളത്. ജനങ്ങളുടെ ജീവനില് യാതൊരു ഉത്കണ്ഠയും സര്‍ക്കാരിനും സി.പി.എമ്മിനും ഇല്ലെന്നും തങ്ങള്‍ക്ക് തോന്നുന്നതൊക്കെയും ചെയ്യുമെന്നും ആരും ചോദിക്കാന് വരേണ്ടെന്നുമുള്ള ധാര്‍ഷ്ട്യമാണ് കണ്ണൂരില് സി.പി.എം നടത്തിയ കെ റെയില് വിശദീകരണയോഗവും കോണ്‍ഗ്രസിന്റെ കെ റെയില് വിരുദ്ധ സമരത്തിന് നേര്‍ക്കുള്ള സി.പി.എം-ഡിഫി ആക്രമണവും. മുമ്പ് വാളയാറില് മരണത്തിന്റെ വ്യാപാരികളെന്ന് യു.ഡി.എഫുകാരെ അപഹസിച്ചവരാണിവര്. ജനങ്ങളുടെ സാമാന്യബോധത്തെയും ബുദ്ധിയെയും പരിഹസിക്കുകയാണ് സര്‍ക്കാരും സി.പി.എമ്മും ചെയ്യുന്നത്. പാര്‍ട്ടിയാണ് ജനങ്ങളേക്കാള് വലുതെന്നാണല്ലോ മാര്‍ക്‌സിസ്റ്റ് പ്രമാണം! പൊതുജനവികാരം മാനിച്ച് കോവിഡ് കാലത്തെ സമ്മേളനങ്ങള് മാറ്റിവെച്ച് മാപ്പുപറയാന് സി.പി.എം അഖിലേന്ത്യാ നേതാക്കളെങ്കിലും വിവേകം കാട്ടണം.


പണം തരാം, ഭാര്യയെ മറക്കണം; ജീവന് പോകുമെന്നറിഞ്ഞിട്ടും ഹേമന്ദ് വഴങ്ങിയില്ല | Honour Killing| Love.| Murder| Lovers| Couple| Husband and Wife\nപണം തരാം, ഭാര്യയെ മറക്കണം; ജീവന് പോകുമെന്നറിഞ്ഞിട്ടും ഹേമന്ദ് വഴങ്ങിയില്ല\nOct 3, 2020, 01:23 PM IST\nഹേമന്ദും അവന്തിയും | Photo: facebook.com/Justice-for-Hemanth, facebook.com/avanthi.hemanth.12\nഹൈദരാബാദ്: മകനെ ഭാര്യവീട്ടുകാർ തട്ടിക്കൊണ്ടുപോയപ്പോൾ അവരെ പിന്തുടർന്ന പിതാവ്. തട്ടിക്കൊണ്ടുപോകുന്നതിനിടെ കാറിൽനിന്ന് ചാടി രക്ഷപ്പെട്ട ഭാര്യ. പക്ഷേ, ഇരുവർക്കും അവസാനം കാണാനായത് തങ്ങളുടെ പ്രിയപ്പെട്ടവന്റെ മൃതദേഹം. 2018 സെപ്റ്റംബറിൽ മിരിയാൽഗുഡയിൽ പ്രണയ്കുമാർ എന്ന ദളിത് യുവാവിനെ വെട്ടിക്കൊലപ്പെടുത്തിയതിന്റെ തനിയാവർത്തനം. അന്ന് ഭാര്യ അമൃതവർഷിണിയുടെ മുന്നിലിട്ടായിരുന്നു കുടുംബം ഏർപ്പെടുത്തിയ വാടകക്കൊലയാളികൾ പ്രണയ്കുമാറിനെ വെട്ടിനുറുക്കിയത്. രണ്ട് വർഷത്തിനിപ്പുറം അതേ രംഗങ്ങൾ തന്നെയാണ് ആവർത്തിച്ചിരിക്കുന്നത്.\nചണ്ഡനഗറിലായിരുന്നു ഹേമന്ദ് കുമാറിന്റെയും അവന്തി റെഡ്ഡിയുടെയും കുടുംബം താമസിച്ചിരുന്നത്. പരിചയം പ്രണയത്തിലേക്ക് വളർന്നതോടെ ഈ ബന്ധത്തിനെതിരേ എതിർപ്പുകളുമുയർന്നു. ഹേമന്ദ് കുമാറിന്റെ ജാതിയും സാമ്പത്തിക സ്ഥിതിയുമാണ് പ്രണയത്തെ എതിർക്കാൻ അവന്തിയുടെ പിതാവ് ഡി. ലക്ഷ്മണ റെഡ്ഡി കാരണമായി പറഞ്ഞത്. പക്ഷേ, എതിർപ്പുകൾ അവഗണിച്ചും അവന്തി വീട് വിട്ടിറങ്ങി. 2020 ജൂൺ രണ്ടാവാരം ഇരുവരും വിവാഹിതരാവുകയും ഗച്ചിബൗളിയിൽ താമസം ആരംഭിക്കുകയും ചെയ്തു.\nവിവാഹത്തിന് ശേഷം അവന്തിയുടെ വീട്ടുകാരിൽനിന്ന് സംരക്ഷണം ആവശ്യപ്പെട്ട് ദമ്പതിമാർ പോലീസിനെ സമീപിച്ചിരുന്നു. സൈബരാബാദ് പോലീസ് കമ്മീഷണർ വി.സി. സജ്ജനാറെയും ചണ്ഡനഗർ പോലീസിനെയും പരാതി അറിയിച്ചു. അവന്തിയുടെ മാതാപിതാക്കളെ വിളിച്ചുവരുത്തിയ പോലീസ് ദമ്പതിമാരെ ഇനി ഉപദ്രവിക്കരുതെന്ന് താക്കീതും നൽകി. എന്നാൽ ലക്ഷ്മണ റെഡ്ഡിയുടെയും കുടുംബത്തിന്റെയും ജാതി വെറി പോലീസിന്റെ താക്കീത് കൊണ്ടൊന്നും അവസാനിച്ചിരുന്നില്ല.\nസെപ്റ്റംബർ 24 വ്യാഴാഴ്ച വൈകിട്ടോടെയാണ് അവന്തിയുടെ അമ്മാവൻ യുഗേന്ദർ റെഡ്ഡിയും നാല് വാടകക്കൊലയാളികളും ദമ്പതിമാരുടെ വീട്ടിലേക്ക് ഇരച്ചെത്തിയത്. അവന്തിയുടെ വീട്ടിലേക്ക് പോകാമെന്ന് പറഞ്ഞ് വിശ്വസിപ്പിച്ച് ഇരുവരെയും കൂട്ടിക്കൊണ്ടുപോകാനായിരുന്നു ശ്രമം. എന്നാൽ യുഗേന്ദർ വീട്ടിൽ വന്നയുടൻ ഹേമന്ദ് തന്റെ മാതാപിതാക്കളെയും രണ്ട് സുഹൃത്തുക്കളെയും വിവരമറിയിച്ചു. ഇതിനിടെ ദമ്പതിമാരെ നാലംഗ സംഘം ബലമായി കാറിൽ കയറ്റിക്കൊണ്ടുപോയി. മറ്റ് രണ്ട് കാറുകളിലായി അവന്തിയുടെ ബന്ധുക്കളായ സ്ത്രീകളും ഉണ്ടായിരുന്നു.\nസംഭവത്തിൽ ദുരൂഹത മണത്തതോടെ അവന്തി കാറിൽനിന്നും രക്ഷപ്പെടാൻ ശ്രമിച്ചു. ഗോപാനപള്ളി ജംങ്ഷനിൽ കാർ പതുക്കെ പോകുന്നതിനിടെ ഡോർ തുറന്ന് ചാടി രക്ഷപ്പെട്ടു. സഹായത്തിനായി അലറി വിളിച്ചെങ്കിലും അപ്പോഴേക്കും എല്ലാ കാറുകളും വേഗത്തിൽ കടന്നുപോയിരുന്നു. ഉടൻതന്നെ ഹേമന്ദിന്റെ പിതാവിനെയും പോലീസിനെയും വിവരമറിയിക്കുകയും ചെയ്തു.\nഇതിനിടെ, ഗച്ചിബൗളിയിലെ വീട്ടിൽനിന്ന് അവന്തിയുടെ ബന്ധുക്കളെ പിന്തുടർന്ന് ഹേമന്ദിന്റെ പിതാവ് മുരളി കൃഷ്ണയും പിന്നാലെ വരുന്നുണ്ടായിരുന്നു. ദമ്പതിമാരുമായി കാറുകൾ വീട് വിട്ടതിന് പിന്നാലെയാണ് അദ്ദേഹം അവിടെ എത്തിയത്. തുടർന്ന് കാറിൽ ഇവരെ പിന്തുടർന്നെങ്കിലും ഗതാഗതക്കുരുക്കിൽപ്പെടുകയായിരുന്നു.\nകാറിൽവെച്ച് തന്നെ ഹേമന്ദിനെ കൊലപ്പെടുത്തിയെന്നായിരുന്നു കേസിലെ മുഖ്യപ്രതിയായ യുഗേന്ദറിന്റെ കുറ്റസമ്മതം. പിറ്റേദിവസം മൊബൈൽ ഫോൺ സ്വിച്ച് ഓൺ ആക്കി താനിരിക്കുന്ന സ്ഥലവും വിവരങ്ങളും പോലീസിനെ വിളിച്ചറിയിച്ച ഇയാളെ ഉടനടി പോലീസെത്തി കസ്റ്റഡിയിലെടുക്കുകയായിരുന്നു. കാറിൽവെച്ച് കഴുത്ത് ഞെരിച്ച് ശ്വാസംമുട്ടിച്ച് കൊലപ്പെടുത്തിയ ശേഷം ഹേമന്ദിന്റെ മൃതദേഹം ഉപേക്ഷിച്ചെന്നും ഇയാൾ പോലീസിനോട് സമ്മതിച്ചു. സംഭവത്തിൽ അവന്തിയുടെ മാതാപിതാക്കളും ബന്ധുക്കളും വാടകക്കൊലയാളികളുമടക്കം 14 പേരെയാണ് പോലീസ് അറസ്റ്റ് ചെയ്തത്.\nഅതിനിടെ, കൊലപ്പെടുത്തുന്നതിന് മുമ്പ് യുഗേന്ദർ റെഡ്ഡിയും ബന്ധുക്കളും ഹേമന്ദിന് വൻ തുക വാഗ്ദാനം ചെയ്തിരുന്നതായി പോലീസ് പറഞ്ഞു. അവന്തിയെ മറക്കുകയാണെങ്കിൽ എത്ര പണം വേണമെങ്കിലും തരാമെന്നായിരുന്നു വാഗ്ദാനം. എന്നാൽ ഹേമന്ദ് ഇത് നിരസിച്ചു. പിന്നാലെ കഴുത്ത് ഞെരിച്ച് കൊലപ്പെടുത്തുകയും ചെയ്തെന്നും പോലീസ് പറഞ്ഞു.\nവിവാഹത്തിന് ശേഷവും അവന്തിയുടെ പിതാവ് നിരന്തരം ഭീഷണി മുഴക്കിയിരുന്നതായി ഹേമന്ദിന്റെ മാതാവും മാധ്യമങ്ങളോട് പ്രതികരിച്ചു. ഹേമന്ദിനെ കൊല്ലുമെന്നായിരുന്നു ഭീഷണി. എന്നാൽ തങ്ങളുടെ എതിർപ്പ് മറികടന്ന് വിവാഹം കഴിച്ചതിനാലുള്ള രോഷമായിട്ടാണ് താനടക്കം അതിനെ കണ്ടത്. എന്റെ മകനെ കൊല്ലുമെന്ന് ഒരിക്കലും വിചാരിച്ചിരുന്നില്ലെന്നും ഹേമന്ദിന്റെ മാതാവ് ചിന്താലക്ഷ്മി പറഞ്ഞു.\nContent Highlights:hemanth avanthika love hemanth honour killing hyderabad\nകൊച്ചി: നിരവധി കേസുകളിൽ പ്രതികളായ സഹോദരന്മാരെ കാപ്പ ചുമത്തി ജയിലിലടച്ചു. കാലടി നീലീശ്വരം ..


ചലച്ചിത്ര പ്രേമികൾക്ക് ഇന്ന് ഗോൾഡൻ ഫ്രൈഡേ; റിലീസാകുന്നത് നാലു സിനിമകൾ | four cinema in theatre today – News18 Malayalam\nHome » photogallery » film » FOUR CINEMA IN THEATRE TODAY\nചലച്ചിത്ര പ്രേമികൾക്ക് ഇന്ന് ഗോൾഡൻ ഫ്രൈഡേ; റിലീസാകുന്നത് നാലു സിനിമകൾ\nബോക്സോഫീസിൽ വിജയം നേടുന്നത് ഏതൊക്കെ സിനിമകളെന്ന് കണ്ടുതന്നെ അറിയണം\n| November 08, 2019, 07:33 IST\nസിനിമാപ്രേമികൾക്ക് ഇന്ന് മികച്ച വെള്ളിയാഴ്ച. ലാൽജോസ്- ബിജു മേനോൻ ടീമിന്റെ 41, നിവിൻ പോളിയുടെ മൂത്തോൻ, സുരാജും സൗബിനും കേന്ദ്ര കഥാപാത്രങ്ങളെ അവതരിപ്പിക്കുന്ന ആൻഡ്രോയിഡ് കുഞ്ഞപ്പൻ, ധ്രുവ് വിക്രമിന്റെ അരങ്ങേറ്റ ചിത്രം ആദിത്യ വർമ എന്നിവയാണ് ഇന്ന് തിയറ്ററുകളിലെത്തുന്നത്.\nടൊറന്റോ ഫിലിം ഫെസ്റ്റിവലിൽ ആദ്യപ്രദർശനം നടത്തിയ ചിത്രമാണ് മൂത്തോൻ. അനുരാഗ് കശ്യപ് നിർമിച്ച ചിത്രത്തിന്റെ തിരക്കഥയും സംവിധാനവും നിർവഹിച്ചിരിക്കുന്നത് ഗീതു മോഹൻദാസാണ്. രാജീവ് രവിയാണ് ഛായാഗ്രഹണം.\nസുരാജ് വെഞ്ഞാറമൂടും സൗബിന് ഷാഹിറും കേന്ദ്രകഥാപാത്രങ്ങളായി എത്തുകയാണ് ആൻഡ്രോയ്ഡ് കു‍ഞ്ഞപ്പൻ വെർഷൻ 5.25ലൂടെ. ചിത്രത്തിൽ റോബോട്ടും കഥാപാത്രമാവുകയാണ്. രതീഷ് ബാലകൃഷ്ണനാണ് തിരക്കഥയും സംവിധാനവും.\nലാൽജോസും ബിജുമേനോനും ഒന്നിക്കുന്ന ചിത്രമാണ് നാൽപ്പത്തിയൊന്ന്. ഒരു യുക്തിവാദി ശബരിമല കയറാൻ തീരുമാനിക്കുന്നതും തുടർന്നുണ്ടാവുന്ന സംഭവങ്ങളുമാണ് ചിത്രത്തിന്റെ പ്രമേയം. നിമിഷ സജയനാണ് നായിക.\nഅർജുൻ റെഡ്ഡിയുടെ തമിഴ് പതിപ്പാണ് ആദിത്യ വർമ്മ. വിക്രത്തിന്റെ മകൻ ധ്രുവ് വിക്രത്തിന്റെ അരങ്ങേറ്റചിത്രമെന്ന പ്രത്യേകതയും ആദിത്യ വർമ്മക്കുണ്ട്. ഇത് ഏത് സിനിമയാണ് ബോക്സ് ഓഫീസ് കീഴടക്കുക എന്ന് കാത്തിരുന്ന് തന്നെ കാണണം.


ചു റ്റു വ ട്ടം: പ്രതിവിധി\nതണുപ്പരിച്ചിറങ്ങുന്ന പ്രഭാതം, പടവുകളിറങ്ങിച്ചെന്ന ആവേശം വെള്ളത്തിലേക്കിറങ്ങാന് ഉണ്ടായില്ല. പടവുകളില് കൂനിക്കൂടിയിരുന്ന് തുമ്പികളുടെ തുള്ളാട്ടം കണ്ടിരിക്കേ അയാളോര്‍ത്തു\n..ആകാശം ഇപ്പോ ഇടിഞ്ഞുവീണാല് എന്താ ചെയ്യാ...\nപ്രതിവിധി കണ്ടെത്താന് അധികസമയം വേണ്ടിവന്നില്ല...\nകുളത്തിന്‍റെ നാലു തിട്ടകളില് ആകാശം തടഞ്ഞു നില്‍ക്കുമെന്ന ധൈര്യത്തില് അയാള് വെള്ളത്തിലേക്കിറങ്ങി.\nPosted by മുസ്തഫ|musthapha at 6:07 PM\nഇയാളിപ്പോഴും ഞങ്ങളുടെ ഗ്രാമത്തില് സുഖമായ് വാഴുന്നു.. അങ്ങോരിത് വായിക്കില്ലെന്ന ഉറപ്പണെന്‍റെ സമാധാനം :)\nനമ്മളൊക്കെ തന്നെ അങ്ങനെ ഒരു സാങ്കല്‍പ്പികമായ സുരക്ഷിതബോധത്തിന്റെ സോപ്പ് കുമിളകള്‍ക്കുള്ളിലല്ലേ ജീവിക്കുന്നത്, സുഹൃത്തേ, ഒരു നിമിഷാര്‍ദ്ധത്തില് അതുടയുന്നത് പലപ്പോഴും നമ്മള് കാണുകയും അനുഭവിക്കുകയും ചെയ്യുന്നു..\nആഴമുള്ള ഒരു കഥ..നന്ദി..\nകുട്ടിയായിരുന്നപ്പോള് കാറിന്റെ പിന് സീറ്റിലിരുന്ന് വണ്ടിയുടെ വേഗത കൂടാന് മുന്നിലെ സീറ്റിനെ ഉന്തിയിരുന്നത് ഓര്‍മ്മ വരുന്നു. :-)\nപക്ഷേ ആകാശത്തിന്റെ വീഴ്ചയോടെ കുളം ഇരുളുമല്ലോ അഗ്രൂ... അപ്പോള് എന്നാചെയ്യും.\nനല്ല ചിന്തതന്നെ. വ്യര്‍ഥമായ സുരക്ഷിത ബോധാത്താല് ജീവിക്കുന്നവര് നമ്മള്. അതിനിടയിലെപ്പഴോ നിന്നച്ചിരിക്കാതെ അവന് കടന്ന് വരും. മര്‍ണം. തിരിച്ചെടുക്കാന് ഒന്നും ബാക്കിയാക്കാതെ നമ്മേയും കൊണ്ട് കടന്ന് പോവും.\nപാര്‍വ്വതി: സാങ്കല്‍പ്പികമായ സുരക്ഷിതബോധം... അതെത്ര ശരി. തൊട്ടപ്പുറത്തുള്ള ഇറാനില് ഭൂമി കുലുങ്ങുമ്പോഴും, സൌദിയില് ഭീകരാക്രമണം നടക്കുമ്പോഴും, ഇവിടെയിതൊന്നും ഉണ്ടാകില്ല എന്ന് ദുബായിലിരുന്ന് ചിന്തിക്കുന്നത്... ആ ഒരു സുരക്ഷിതബോധത്തിന്‍റെ കുമിളക്കുള്ളിലായതോണ്ട് തന്നെ [സര്‍വ്വശക്തനായ ദൈവം എല്ലാവരേയും തുണയ്ക്കട്ടെ].\nദില്‍ബൂ:) ചെറുപ്പത്തിലും ആളപ്പോ.. മോശായിരുന്നില്ല അല്ലേ.. ഞാന് കരുതി ഒരുത്തനെ വെട്ടിമലര്‍ത്തിയിട്ട് നാട്ടിലേക്ക് വണ്ടി കയറിയതിന് ശേഷമാണെന്ന്...:)\nഇത്തിര്‍വെട്ടം: ശരിയാണ്... എനിക്കതൊന്നും സംഭവിക്കില്ലെന്നൊരു ചിന്ത... എല്ലാവരേയും എല്ലാം മറന്ന് ജീവിപ്പിക്കുന്ന ഘടകം.\nവായിച്ച നാല് പേര്‍ക്കും നന്ദി :)\nഎന്റൊരു കസിനുണ്ട് ! പുള്ളിക്കു ദുബായി ഷിന്ദഗ ടണലിലൂടെ ( കടലിനടിയിലൂടെ 1 കി.മി ദൂരമുള്ള ടണല്) കാര് ഓടിക്കാണ് വല്ല്യ പേടിയാ ! അതെങ്ങാനും തകര്‍ന്നു വീണാലോ എന്നാ ടിയാന്റെ പേടി ! അതിനാല്, മക്തൂം ബ്രിഡ്‌ജു ( കടകിനു മുകളിലൂടെയുള്ള പാലം) വഴിയാണു യാത്ര !\nവണ്ടി അതിലൂടെ ഓടിക്കുമ്പോള് അതു തകര്‍ന്നാലോ എന്നൊരു ദിവസം ഞാന് ചോദിച്ചശേഷം പുള്ളി 20 കി.മി അധികദൂരമുള്ള എമിരേറ്റ്‌സ് റോഡിലൂടെയാണു യാത്ര !\nഇങ്ങനുള്ള ആളുകളുമുണ്ടേ നമുക്കിടയില്!\nഹ ഹ ഇടിവാളേ, ആ പാവത്തിനോട് വണ്ടീടെ വീല് ഊരിത്തെറിക്കുന്ന കാര്യമൊന്നും പറയല്ലേ...:)


India - Otta Nottathil - kerala_govt_no_1\nഎല്ലാവരും കാണുക' അറിയുക ; കേരളം മുന്നില് തന്നെ\nതിരുവനന്തപുരം: രാഷ്ട്രീയ സംഘര്‍ഷങ്ങളുടെ പേരിലുള്ള വിമര്‍ശനങ്ങള്‍ക്കു മറുപടിയുമായി സംസ്ഥാന സര്‍ക്കാരിന്‍റെ പത്രപരസ്യം. വികസനത്തിലും ക്രമസമാധാനപാലനത്തിലും കേരളം മുന്‍നിരയിലാണെന്ന പ്രചാരണവുമായി ഇംഗ്ളിഷ് ദിനപ്പത്രങ്ങളുടെ ദേശീയ എഡിഷനുകളിലാണു പരസ്യം നല്‍കിയത്. രാഷ്ട്രീയ സംഘര്‍ഷങ്ങളെക്കുറിച്ചുള്ള വാര്‍ത്തകള് സംസ്ഥാനത്തെ ടൂറിസം, നിക്ഷേപ മേഖലകളെ പ്രതികൂലമായി ബാധിക്കുമെന്ന ആശങ്കകള് കണക്കിലെടുത്താണു പരസ്യം നല്‍കിയിരിക്കുന്നത്.\nകേരളത്തിലെ രാഷ്ട്രീയ സംഘര്‍ഷങ്ങള് ബിജെപി ദേശീയതലത്തില് സജീവ ചര്‍ച്ചയാക്കുകയും ഇംഗ്ളീഷ് മാധ്യമങ്ങള് വലിയ പ്രധാന്യം നല്‍കുകയും ചെയ്തതോടെയാണു വിമര്‍ശനങ്ങള്‍ക്കു സംസ്ഥാന സര്‍ക്കാര് പത്രപ്പരസ്യത്തിലൂടെ മറുപടി നല്‍കുന്നത്. കേരളം ഒന്നാം നമ്പര് സംസ്ഥാനമാകുന്നത് എന്തുകൊണ്ടാണെന്ന ചോദ്യവുമായി മുഖ്യമന്ത്രി പിണറായി വിജയന്‍റെ ചിത്രവും പ്രതികരണവും സഹിതമാണു മുഴുപേജ് പരസ്യം.\nഅക്രമസംഭവങ്ങളും വര്‍ഗീയ സംഘര്‍ഷങ്ങളും ഏറ്റവും കുറവു നടന്നിട്ടുള്ള സംസ്ഥാനം, പൊതുഭരണ സൂചിക അനുസരിച്ചു മികച്ച ഭരണമുള്ള സംസ്ഥാനം, കുറഞ്ഞ അഴിമതി, സമ്പൂര്‍ണ സാക്ഷരത, ശിശു മരണ നിരക്ക് കുറഞ്ഞത്, ആരോഗ്യരംഗത്തെയും പരിസ്ഥിതി സംരക്ഷണത്തിലെയും മുന്നേറ്റങ്ങള് എന്നിവ വിവിധ സര്‍വേകളെ മുന്‍നിര്‍ത്തി അക്കമിട്ടു നിരത്തിയിരിക്കുന്നു.\nവളര്‍ച്ചയില് രാജ്യതലസ്ഥാനമായ ഡല്‍ഹിയെയും കൊച്ചി മറികടക്കുന്നവെന്ന എഡിപി റിപ്പോര്‍ട്ടും പരസ്യത്തില് പ്രതിപാദിച്ചിട്ടുണ്ട്. ക്രമസമാധാനപാലനത്തില് പിണറായി സര്‍ക്കാരിനെയും കേരള പൊലീസിനെയും അഭിനന്ദിച്ചുകൊണ്ടു കമല് ഹാസന്, ജസ്ററിസ് കെ.ടി. തോമസ്, ശ്രീ എം എന്നിവരുടെ വാക്കുകളുമുണ്ട്. നിക്ഷേപകരെയും വിനോദസഞ്ചാരികളെയും സ്വാഗതം ചെയ്താണു പരസ്യം അവസാനിക്കുന്നത്.\nKeywords: India - Otta Nottathil - kerala_govt_no_1 India - Otta Nottathil - kerala_govt_no_1,pravasi news,malayalam news portal,malayalam news from Europe,Gulf malayalam news,American malayalam news,Canadian malayalam news,Singapore malayalam news,Australia malayalam news,Newzealand malayalam news,Malayalees News Portal,Malayali News,News for Mallus,Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings. Pravasi Lokam - pravasionline.com-apravasi malayalam news portal. Malayalam Pravasi news from Europe,Gulf malayalam news,American malayalam news,Canadian malayalam news,Singapore malayalam news, Australia malayalam news,Newzealand malayalam news,Inda and other countries. Covers topics - News headlines, Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings.\nകന്യാസ്ത്രീയെ പീഡിപ്പിച്ച കേസില് ജലന്ധര് ബിഷപ്പിനെ ചോദ്യം ചെയ്യും\nചന്ദ്രക്കലയും നക്ഷത്രവുമുള്ള പതാക നിരോധിക്കണമെന്ന് ഹര്‍ജി


ഐശ്വര്യ റായിക്കും മകൾ ആരാധ്യയ്ക്കും കോവിഡ് | നേര്‍രേഖ24X7\nമുംബെെ: അമിതാഭ് ബച്ചനും അഭിഷേക് ബച്ചനും കോവിഡ് സ്ഥിരീകരിച്ചതിന് തൊട്ടുപിന്നാലെ ഐശ്വര്യ റായിക്കും ആരാധ്യ ബച്ചനും കോവിഡ് സ്ഥിരീകരിച്ചു. ഇരുവരുടേയും ആന്റിജൻ പരിശോധനയിൽ ഫലം നെഗറ്റീവായിരുന്നു. എന്നാൽ സ്രവ പരിശോധന ഫലത്തിൽ കോവിഡ് ബാധിതരാണെന്ന് സ്ഥീരീകരിച്ചു.\nജയ ബച്ചന്റെ സ്രവ പരിശോധാഫലം നെഗറ്റീവാണെന്ന് മഹാരാഷ്ട്ര ആരോഗ്യമന്ത്രി രാജേഷ് ഥോപ് ട്വീറ്റ് ചെയ്തു.\nതാര കുടുംബത്തിൽ ആദ്യം കോവിഡ് സ്ഥിരീകരിച്ചത് അമിതാഭ് ബച്ചനാണ്. തനിക്ക് കോവിഡ് സ്ഥിരീകരിച്ച കാര്യം ബച്ചൻ തന്നെയാണ് ട്വീറ്ററിലൂടെ പങ്കുവെച്ചത്. താനുമായി കഴിഞ്ഞ പത്തു ദിവസത്തിനുള്ളിൽ സമ്പർക്കം പുലർത്തിയ എല്ലാവരും പരിശോധന നടത്തണമെന്ന് ബച്ചൻ ആവശ്യപ്പെട്ടു. തൊട്ടുപിന്നാലെ അസുഖം സ്ഥിരീകരിച്ചുവെന്ന് വ്യക്തമാക്കി അഭിഷേകും രംഗത്ത് വന്നു. ബച്ചന്റെ വസതിയായ ജസ്ല അണുവിമുക്തമാക്കി. ജോലിക്കാരെയും പരിശോധനയ്ക്ക് വിധേയരാക്കി.\nനേര്‍രേഖ24X7: ഐശ്വര്യ റായിക്കും മകൾ ആരാധ്യയ്ക്കും കോവിഡ്


1971 – അഭിനവഗണിതം – സ്റ്റാൻഡേർഡ്7| ഗ്രന്ഥപ്പുര\n1971 – അഭിനവഗണിതം – സ്റ്റാൻഡേർഡ് 7\nPosted on March 16, 2021 March 29, 2021 by Shiju Alex\n1971-1972ൽ ഏഴാം ക്ലാസ്സിൽ പഠിച്ചവർ ഉപയോഗിച്ച അഭിനവഗണിതം എന്ന ഗണിശാസ്ത്രപാഠപുസ്തകത്തിന്റെ ഡിജിറ്റൽ സ്കാനാണ് ഈ പോസ്റ്റിലൂടെ റിലീസ് ചെയ്യുന്നത്. സാധാരണ പാഠപുസ്തകങ്ങളിൽ നിന്നു വ്യത്യസ്തമായി ദീർഘമായ ആമുഖവും കുട്ടികൾക്കുള്ള കുറിപ്പും ഒക്കെ ഈ പാഠപുസ്തകത്തിൻ്റെ പ്രത്യേകതകളാണ്. അക്കാലത്ത് നടന്ന പാഠ്യപദ്ധതി പരിഷ്കരണത്തോട് അനുബന്ധിച്ച് ഒരു സംഘം അദ്ധ്യാപകർ ചേർന്ന് തയ്യാറാക്കിയ പാഠപുസ്തകം ആണ് ഇതെന്ന് ആമുഖപ്രസ്താവനകളിൽ നിന്നു വ്യക്തമാണ്. അതുവരെ കുട്ടികളേയും അദ്ധ്യാപകർക്കുമായി ഒറ്റ പുസ്തകം ആയിരുന്നുവെങ്കിൽ ഇത് കുട്ടികൾക്ക് തനിയെ വായിച്ചു മനസ്സിലാക തക്ക വിധത്തിലാണ് ഇതിൻ്റെ രചന എന്ന് ആമുഖത്തിൽ കാണാം.\nഏഴാം ക്ലാസ്സിലെ ഗണിതപാഠപുസ്തകം ആയത് കൊണ്ട് തന്നെ കുറച്ചധികം രേഖാചിത്രങ്ങളും ഈ പാഠപുസ്തകത്തിൽ കാണാം.\nലിപിപരിഷ്കരണവുമായി ബന്ധപ്പെട്ട് കുറച്ചു പ്രാധാന്യവും ഈ പുസ്തകത്തിൽ ഞാൻ കാണുന്നു. ഏതാണ്ട് 1970കളുടെ തുടക്കത്തിൽ ആയിരുന്നല്ലോ ലിപിപരിഷ്കരണം നടന്നത്. 1971ൽ പുറത്തിറങ്ങിയ ഈ പുസ്തകത്തിൽ പുതിയലിപി ആണ് ഉപയോഗിച്ചിരിക്കുന്നത്. മാത്രമല്ല ഇത് ഏഴാം ക്ലാസ്സിലെ പാഠപുസ്തവും ആണ്. ലിപി പരിഷകരണം ഏറ്റവും താഴ്ന്ന ക്ലാസ്സിൽ (ഒന്നാം ക്ലാസ്സ്) അവതരിപ്പിച്ച് ക്രമേണ പടിപടിയായി അവതരിപ്പിക്കുന്ന ഒരു സംവിധാനം ആണെന്നാണ് ഞാൻ കരുതിയത്. എന്നാൽ എൻ്റെ ധാരണകളെ മാറ്റി മറിച്ച പാഠപുസ്തകം ആണിത്. വർഷം 1971ആയതിനാൽ പുതിയലിപിയിൽ അച്ചടിച്ച ആദ്യത്തെ പാഠപുസ്തകങ്ങളിൽ ഒന്നായിരിക്കും ഇത്. (ആ വർഷത്തെ എല്ലാ പാഠപുസ്തകങ്ങളും ഇങ്ങനെ ആണോ ചെയ്തത് തുടങ്ങിയ വിവരങ്ങൾ ഈ വർഷത്തെ മറ്റു പാഠപുസ്തകങ്ങൾ കണ്ടെടുത്ത് ഡിജിറ്റൈസ് ചെയ്താലേ അറിയൂ.)\nപുതിയ ലിപി അവതരിപ്പിച്ചപ്പോൾ ഉള്ള സർക്കാർ പ്രസ്സുകളുടെ പരാധീനത കൊണ്ടു ആവണം, സാധാരണ പാഠപുസ്തകങ്ങൾ അച്ചടിക്കുന്ന തിരുവനന്തപുരത്തെ സ്വകാര്യപ്രസ്സുകളിലോ സർക്കാർ പ്രസ്സുകളിലോ അല്ല ഈ പാഠപുസ്തകം അച്ചടിച്ചിരിക്കുന്നത്. മാന്നാനം സെൻ്റ് ജോസഫ് പ്രസ്സിൽ (ചാവറയച്ചൻ്റെ പ്രസ്സ്) ആണ് ഈ പുസ്തകം അച്ചടിച്ചിരിക്കുന്നത്.\nപേര്: അഭിനവഗണിതം – സ്റ്റാൻഡേർഡ് 7\nതാളുകളുടെ എണ്ണം: 224\nഅച്ചടി: St. Joseph’s Press, Mannanam


വ്യോമയാന മേഖലയ്ക്ക് പ്രതീക്ഷ നൽകി ഇൻഡിഗോ പൈലറ്റ്; വീഡിയോ - Malayalam DriveSpark\n38 min ago അഞ്ച് ലക്ഷം കാറുകള് ഇന്ത്യയില് നിന്ന് കയറ്റുമതി ചെയ്ത് സ്‌കോഡ ഫോക്‌സ്‌വാഗണ്\n1 hr ago സീറോ എമിഷൻ സിറ്റി കമ്മ്യൂട്ടർ; ഈവ് സെനിയ ഇലക്ട്രിക് സ്കൂട്ടർ ആദ്യ ഇംപ്രഷനുകൾ\n1 hr ago KUV100 NXT ഡ്യുവല് ടോണ് പതിപ്പ് അവതരിപ്പിച്ച് മഹീന്ദ്ര; വില 7.35 ലക്ഷം രൂപ\nവ്യോമയാന മേഖലയ്ക്ക് പ്രതീക്ഷ നൽകി ഇൻഡിഗോ പൈലറ്റ്; വീഡിയോ\nUpdated: Friday, April 10, 2020, 14:54 [IST]\nകൊറോണ വൈറസ് മഹാമാരിയുടെ വ്യാപനം തടയാൻ പ്രധാനമന്ത്രി മോദി രാജ്യവ്യാപകമായി ലോക്ക്ഡൗൺ പ്രഖ്യാപിച്ചതിനാൽ, അത്യാവശ്യവും രക്ഷാപ്രവർത്തനങ്ങളും ഒഴികെയുള്ള എല്ലാ ആഭ്യന്തര, അന്തർദ്ദേശീയ വിമാന സർവ്വീസുകളും റദ്ദാക്കിയിരിക്കുകയാണ്.\nഈ തീരുമാനം ഇന്ത്യൻ വ്യോമയാന വ്യവസായത്തെ സ്തംഭനാവസ്ഥയിലാക്കി. മാത്രമല്ല, നിർബന്ധിത ഹോം ക്വാറൻന്റൈനിന് വിധേയരായ നിരവധി പൈലറ്റുമാർക്കും ക്രൂ അംഗങ്ങൾക്കും വൈറസ് പടരുമെന്ന ഭയത്തിൽ അവർ താമസിക്കുന്ന സമൂഹങ്ങളിൽ നിന്ന് തിരിച്ചടി നേരിട്ടു.\nഈ സംഭവങ്ങൾ കാരണം കുറച്ച് ക്രൂ അംഗങ്ങൾക്ക് അവരുടെ ആത്മാവിശ്വാസം നഷ്ടപ്പെട്ടിരിക്കാം. കൂടാതെ വ്യവസായത്തിന്റെ അപ്രതീക്ഷിത പുനരുജ്ജീവനവും ജോലി നഷ്ടപ്പെടുന്നതും ശമ്പളം വെട്ടിക്കുറയ്ക്കുന്നതും എല്ലാം കാരണം പലരു ആശങ്കയിലാണ്.\nഇൻഡിഗോ പൈലറ്റ് പ്രദീപ് കൃഷ്ണൻ ഇപ്പോൾ ഇന്ത്യയിലെ എല്ലാ പ്രമുഖ എയർലൈനുകളുടെയും പൈലറ്റുമാരേയും ക്യാബിൻ ക്രൂവിനേയും ചേർന്ന് അവരുടെ മനോവീര്യം ഉയർന്നതാണെന്നും അവർ ഉടൻ തന്നെ വീണ്ടും പറക്കുമെന്നും പറഞ്ഞു ഒരു വീഡിയോ പുറത്തു വിട്ടിരിക്കുകയാണ്.\nവ്യോമയാന വ്യവസായത്തിന്റെ ലോക്ക്ഡൗണിന്റെ ഭീകരമായ യാഥാർത്ഥ്യം എടുത്തുകാണിക്കുന്ന വീഡിയോ, അവർ ഉടൻ തന്നെ വീണ്ടും പറക്കുമെന്ന് പ്രതീക്ഷയും നൽകുന്നു.\n'കോവിഡ് -19 & സ്റ്റേറ്റ് ഓഫ് ഇന്ത്യൻ ഏവിയേഷൻ ഇൻഡസ്ട്രി' എന്ന തലക്കെട്ടിലുള്ള റിപ്പോർട്ടിൽ ആഭ്യന്തര ഗതാഗതം ഈ സാമ്പത്തിക വർഷം ആവശ്യമായ 140 ദശലക്ഷത്തിൽ നിന്ന് 80-90 ദശലക്ഷമായി കുറയുമെന്ന് വ്യോമയാന കൺസൾട്ടൻസി CAPA പ്രവചിക്കുന്നു.\nഅന്താരാഷ്ട്ര ട്രാഫിക് കഴിഞ്ഞ സാമ്പത്തിക വർഷത്തിൽ ഏകദേശം 70 ദശലക്ഷത്തിൽ നിന്ന് 35-40 ദശലക്ഷം യാത്രക്കാരോ അല്ലെങ്കിൽ നടപ്പ് സാമ്പത്തിക വർഷത്തിൽ ഇതിലും കുറവോ ആയിരിക്കാം എന്നാണ് പ്രതീക്ഷിക്കുന്നത് .\nകൊവിഡുമായി ബന്ധപ്പെട്ട യാത്രാ നിയന്ത്രണങ്ങളും സാമ്പത്തിക മാന്ദ്യവും കൂടിച്ചേർന്നാൽ 2021 സാമ്പത്തിക വർഷത്തിന്റെ ആദ്യപാതിയിൽ ഇന്ത്യൻ വ്യവസായത്തിന് ഒരു വെർച്വൽ വാഷഔട്ട് തന്നെ ഉണ്ടാവാൻ സാധ്യതയുണ്ട്.\nസാമ്പത്തിക വർഷത്തിന്റെ രണ്ടാം പാദം ചരിത്രപരമായി ഡിമാൻഡിന് ഏറ്റവും ദുർബലമായ കാലഘട്ടമാണെന്നും അതിനാൽ വിമാനക്കമ്പനികൾ വീണ്ടും പഴയുടി തിരിച്ചുവരാൻ സമയം എടുക്കുമെന്നും ഏവിയേഷൻ കൺസൾട്ടൻസി CAPA ഇന്ത്യ പറഞ്ഞു.\nIndigo Pilot raises hope for Indian Aviation Industry. Read in Malayalam.\nഡെസ്റ്റിനി, മാസ്‌ട്രോ, പ്ലെഷർ മോഡലുകളുടെ പുതിയ പരസ്യ വീഡിയോയുമായി ഹീറോ


(corona fake news)കൊറോണ മരണം : മോഹൻലാലിന്റെ പടം വച്ച് വ്യാജപ്രചാരണത്തിനെതിരെ അന്വേഷണം|police to investigate against fake news on actor mohanlals death news\nBy എന്റർടെയിൻമെന്റ് ഡെസ്ക് • 02/04/2020 at 5:10PM\nകൊറോണയുമായി ബന്ധപ്പെട്ട് വ്യാജ പ്രചരണങ്ങള് നടത്തിയാല് കടുത്ത നടപടികളിലേക്ക് പോകുമെന്ന് സര്‍ക്കാര് നേരത്തേ തന്നെ മുന്നറിയിപ്പ് നൽകിയിരുന്നു.ഇത്തരത്തിൽ ഒരു പോസ്റ്റ് പ്രചരിപ്പിക്കുന്നത് സമീർ എന്ന വ്യകതിയാണെന്ന് ചൂണ്ടിക്കാട്ടി മോഹൻലാൽ ഫാൻസ് അസോസിയേഷൻ സെക്രട്ടറി വിമൽ കുമാർ ഫേസ്ബുക്കിൽ കുറിച്ചിരുന്നു\nമോഹൻലാലിന്റെ സിനിമയിലെ ഒരു ദൃശ്യം ഉൾപ്പെടുത്തി ''തിരുവനന്തപുരം സ്വദേശി മോഹൻലാൽ കൊറോണ ബാധിച്ച് അന്തരിച്ചു'' എന്ന് സാമൂഹിക മാധ്യമങ്ങളിലൂടെ ഇത്തരത്തിലൊരു വാർത്ത പ്രചരിപ്പിച്ചിരുന്നു.ഇതൊരു വ്യാജപ്രചരണമായിരുന്നു. ഇങ്ങനെയൊരു പ്രചാരണം നടത്തിയ വ്യക്തിക്കിതിരെ പൊലീസ് അന്വേഷണം നടത്തുമെന്ന് കേരള പൊലീസ് അറിയിച്ചതായി മാതൃഭൂമി റിപ്പോർട്ട് ചെയ്യുന്നു.\nകൊറോണയുമായി ബന്ധപ്പെട്ട് വ്യാജ പ്രചരണങ്ങള് നടത്തിയാല് കടുത്ത നടപടികളിലേക്ക് പോകുമെന്ന് സര്‍ക്കാര് നേരത്തേ തന്നെ മുന്നറിയിപ്പ് നൽകിയിരുന്നു.ഇത്തരത്തിൽ ഒരു പോസ്റ്റ് പ്രചരിപ്പിക്കുന്നത് സമീർ എന്ന വ്യകതിയാണെന്ന് ചൂണ്ടിക്കാട്ടി മോഹൻലാൽ ഫാൻസ് അസോസിയേഷൻ സെക്രട്ടറി വിമൽ കുമാർ ഫേസ്ബുക്കിൽ കുറിച്ചിരുന്നു.\nവിമൽ കുമാറിന്റെ ഫേസ്ബുക്ക് കുറിപ്പിന്റെ പൂർണ രൂപം:\nഇയാളുടെ പേര് സമീര്.\nമലയാള സിനിമയിലെ പ്രിയ നടന് മോഹന്‍ലാല് ഷൂട്ടിംഗുമായി ബന്ധപ്പെട്ട് മരിച്ച് കിടക്കുന്ന ഫോട്ടോ ഉള്‍പ്പെടുത്തി"തിരുവനന്തപുരം സ്വദേശി മോഹന്‍ലാല് കൊറോണ ബാധിച്ച് മരിച്ചു" എന്ന വ്യാജ വാർത്ത പ്രചരിപ്പിച്ചത് ഇയാൾ ആണ്. വ്യാജവാര്‍ത്ത പ്രചരിപ്പിക്കുന്നവര്‍ക്ക് എതിരെ കര്‍ശന നടപടി സ്വീകരിക്കുമെന്ന് ബഹു. മുഖ്യമന്ത്രി പറഞ്ഞ ഈ അവസരത്തില് ഇയാള്‍ക്ക് എതിരെ വേണ്ട നടപടികള് അധികാരികള് സ്വീകരിക്കണമെന്ന് അപേക്ഷിക്കുന്നു.\nഏപ്രില് ഫൂള് ദിനവുമായി ബന്ധപ്പെട്ട് കൊറോണ വൈറസ്, ലോക്ക്ഡൗണ് എന്നീ വിഷയങ്ങളെക്കുറിച്ച് വ്യാജ പോസ്റ്ററുകള് നിര്‍മ്മിക്കുകയും സാമൂഹിക മാധ്യമങ്ങളിലൂടെ പങ്കുവയ്ക്കുകയും ചെയ്യുന്നവര്‍ക്കെതിരെ കര്‍ശന നടപടി സ്വീകരിക്കുമെന്ന് സംസ്ഥാന പോലീസ് മേധാവി ലോക്നാഥ് ബഹ്റ അറിയിച്ചതായി കേരള പോലീസിന്റെ ഫേസ്ബുക്ക് പേജിലൂടെ കുറിച്ചിരുന്നു.


ഇത് മഹാത്മാ ഗാന്ധിയുടെ മണ്ണ്, സമാധാനവും അഹിംസാ അന്തരീക്ഷവും കാത്തുസൂക്ഷിക്കാൻ നാം ബാധ്യസ്ഥര്; പ്രിയങ്ക ഗാന്ധി\nതത്സമയം| Updated On:9Nov 2019 4:54 AM GMT | Location :\nസമാധാനവും അഹിംസാ അന്തരീക്ഷവും കാത്തുസൂക്ഷിക്കാൻ നാം ബാധ്യസ്ഥരാണ്- കോൺഗ്രസ് ജനറൽ സെക്രട്ടറിയായ പ്രിയങ്ക ട്വീറ്റ് ചെയ്തു.\nന്യൂഡൽഹി: അയോദ്ധ്യ ബാബറി മസ്ജിദ്- രാമജന്മഭൂമി ഭൂമി കേസിൽ സുപ്രിം കോടതി വിധി പുറത്തുവരാനിരിക്കെ രാജ്യത്ത് സമാധാനാന്തരീക്ഷം കാത്തു സൂക്ഷിക്കണമെന്ന നിർദ്ദേശവുമായി കോൺഗ്രസ് നേതാവ് പ്രിയങ്ക ഗാന്ധി.\nഎല്ലാവരും സമാധാന അന്തരീക്ഷം കാത്തുസൂക്ഷിക്കണമെന്ന് പ്രിയങ്ക ട്വിറ്ററിലൂടെ ആവശ്യപ്പെട്ടു. ഇത് മഹാത്മാ ഗാന്ധിയുടെ മണ്ണാണ്. സമാധാനവും അഹിംസാ അന്തരീക്ഷവും കാത്തുസൂക്ഷിക്കാൻ നാം ബാധ്യസ്ഥരാണ് - കോൺഗ്രസ് ജനറൽ സെക്രട്ടറിയായ പ്രിയങ്ക ട്വീറ്റ് ചെയ്തു.\nപ്രവർത്തകരോടും നേതാക്കളോടും സംയമനം പാലിക്കണമെന്ന് കോൺഗ്രസ് നേതൃത്വവും ആവശ്യപ്പെട്ടിട്ടുണ്ട്. അയോധ്യ കേസുമായി ബന്ധപ്പെട്ട് അനാവശ്യ പ്രസ്താവനകൾ നടത്തരുതെന്ന് കോൺഗ്രസ് നേതാക്കൾക്ക് കർശന നിർദേശം നൽകിയിട്ടുണ്ട്.


ഹയര്‍സെക്കന്ററി പരീക്ഷാ ഫലം 'പിആര്‍ഡി ലൈവ്' ആപ്പില് | Kerala | Deshabhimani | Monday Jul 13, 2020\nകൊച്ചി> ഈ വര്‍ഷത്തെ ഹയര് സെക്കന്ററി, വൊക്കേഷണല് ഹയര്‍സെക്കന്ററി പരീക്ഷാ ഫലം ഇന്‍ഫര്‍മേഷന് പബ്‌ളിക് റിലേഷന്‍സ് വകുപ്പിന്റെ ഔദ്യോഗിക മൊബൈല് ആപ്പായ പി.ആര്.ഡി ലൈവില് ലഭിക്കും. ബുധനാഴ്ച ഉച്ചയ്ക്ക് ഔദ്യോഗികമായി ഫലപ്രഖ്യാപനം നടന്നാലുടന് ഫലം പി.ആര്.ഡി ലൈവില് ലഭ്യമാകും.\nഹോം പേജിലെ ലിങ്കില് രജിസ്റ്റര് നമ്പര് നല്‍കിയാല് വിശദമായ ഫലം അറിയാം. ഗൂഗിള് പ്ലേ സ്റ്റോറിലും ആപ്പ് സ്റ്റോറിലും നിന്ന് പി.ആര്.ഡി ലൈവ് (PRD LIVE) ഡൗണ്‍ലോഡ് ചെയ്യാം.ക്ലൗഡ് സംവിധാനത്തിലൂടെ പോസ്റ്റ് ചെയ്തിരിക്കുന്ന ആപ്പില് തിരക്കുകൂടുന്നതിന് അനുസരിച്ച് ബാന്‍ഡ് വിഡ്ത്ത് വികസിക്കുന്ന ഓട്ടോ സ്‌കെയിലിംഗ് സംവിധാനമാണ് ഉപയോഗിച്ചിരിക്കുന്നത്.\nഅതുകൊണ്ടു തന്നെ ഫലം തടസമില്ലാതെ വേഗത്തില് ലഭ്യമാകും. കഴിഞ്ഞ വര്‍ഷം ഫലപ്രഖ്യാപന ദിവസം 31 ലക്ഷത്തിലധികം പേരാണ് പി.ആര്.ഡി ലൈവ് ആപ്പിന്റെ സേവനം വിനിയോഗിച്ചത്.\nഹയര് സെക്കന്ററി പരീക്ഷ


സീ ന്യൂസില് കോവിഡ് ബാധിതരുടെ എണ്ണം 66 ആയി; കാരണം നിയന്ത്രണങ്ങള് കാറ്റില്‍പ്പറത്തിയതെന്ന് ആരോപണം | NewsTagLive\nHome News Trending സീ ന്യൂസില് കോവിഡ് ബാധിതരുടെ എണ്ണം 66 ആയി; കാരണം നിയന്ത്രണങ്ങള് കാറ്റില്‍പ്പറത്തിയതെന്ന് ആരോപണം\nസീ ന്യൂസില് കോവിഡ് ബാധിതരുടെ എണ്ണം 66 ആയി; കാരണം നിയന്ത്രണങ്ങള് കാറ്റില്‍പ്പറത്തിയതെന്ന് ആരോപണം\nരാജ്യമൊട്ടാകെ കോവിഡ് ഭീതിയിൽ വിറങ്ങലിച്ചു നിൽക്കെ രോഗം തെളിഞ്ഞിട്ടും കാര്യമായെടുക്കാതെ ജീവനക്കാർ ജോലിക്കെത്തിയ സീ ന്യൂസിൽ വൈറസ് ബാധിതരുടെ എണ്ണം 66 ആയി ഉയർന്നു. നേരത്തെ 28 പേർക്കായിരുന്നു രോഗം സ്ഥിരീകരിച്ചിരുന്നത്. ഇതേ തുടർന്ന് സീ ന്യൂസിന്റെ ന്യൂസ് റൂമും സ്റ്റുഡിയോകളും അടച്ചുപൂട്ടിയിരുന്നു. കോവിഡ് ബാധ സ്ഥിരീകരിച്ചിട്ടും ജോലിക്കാർ ഓഫീസിലെത്തിയതാണ് രോഗം പടരാൻ കാരണം എന്നാണ് നിഗമനം.\nഇന്ത്യ ടുഡേ ജേണലിസ്റ്റ് മിലൻ ശർമയാണ് സീ ന്യൂസിലെ കോവിഡ് ബാധിതരുടെ എണ്ണം 66 ആയി വർധിച്ച കാര്യം ട്വിറ്ററിലൂടെ അറിയിച്ചത്. സീ ന്യൂസ് ഒരു കോവിഡ് ക്ലസ്റ്ററായി മാറിയിരിക്കുകയാണെന്നും അവർ പറഞ്ഞു. കോവിഡ് നിയമങ്ങളും നിയന്ത്രണങ്ങളും സുരക്ഷാ മാനദണ്ഡങ്ങളുമെല്ലാം കാറ്റിൽ പറത്തി ജോലി തുടർന്ന് രോഗം കൂടുതൽ പേരിലേക്ക് ക്ഷണിച്ചുവരുത്തിയ ശേഷമാണ് സീ ന്യൂസ് പൂട്ടിയത്. രോഗം തെളിഞ്ഞിട്ടും തങ്ങളുടെ ജീവനക്കാർ ഓഫീസിൽ ജോലിക്കെത്തിയെന്ന് വെളിപ്പെടുത്തി കഴിഞ്ഞദിവസം സീ ന്യൂസ് എഡിറ്റർ സുധീർ ചൗധരി തന്നെയാണ് രംഗത്തെത്തിയത്.\nരോഗം ബാധിച്ചിട്ടും വീട്ടിലിരിക്കാതെ തന്റെ ജോലിക്കാർ സ്റ്റുഡിയോയിൽ വന്നത് അവർ പ്രൊഫഷണലുകൾ ആയതുകൊണ്ടാണു എന്നായിരുന്നു സുധീർ ചൗധരി ട്വീറ്റിലൂടെ അറിയിച്ചത്. പകർച്ചവ്യാധി നിയമത്തിന്റെ നഗ്നമായ ലംഘനമാണിത് എന്നിരിക്കെ ഇയാൾക്കും സ്ഥാപനത്തിനുമെതിരെ നടപടിയെടുക്കാൻ യുപി പൊലീസ് തയ്യാറായിട്ടില്ല. കൂടാതെ, കോവിഡ് മറച്ചുവയ്ക്കുന്നവർക്ക് മൂന്നു വർഷം വരെ തടവും അഞ്ചു ലക്ഷം വരെ പിഴയും ചുമത്താൻ യുപി സർക്കാർ ഓർഡിനൻസ് പുറത്തിറക്കിയിരുന്നു. എന്നാൽ ഇതൊന്നും മുൻനിർത്തി യാതൊരു നടപടിയും സീ ന്യൂസിനെതിരെ സ്വീകരിക്കാത്തതിൽ പ്രതിഷേധം ഉയർന്നിട്ടുണ്ട്.\nകോവിഡ് 19 സ്ഥിരീകരിച്ചവരെ ഓഫീസിൽ ജോലി ചെയ്യാൻ അനുവദിച്ച് സുധീർ ചൗധരി മനഃപൂർവം പകർച്ചവ്യാധി പരത്താനുള്ള സാഹചര്യം ഒരുക്കുകയായിരുന്നു എന്നാണ് ഇതിലൂടെ വ്യക്തമാകുന്നത്. രോഗബാധിതരുടെ എണ്ണം വർധിച്ചതോടെ 2500 ജോലിക്കാരുള്ള സീ ന്യൂസിന്റെ കാര്യത്തിൽ ആശങ്ക വർധിച്ചിരിക്കുകയാണ്. രോഗം സ്ഥിരീകരിച്ചവർ സമ്പർക്കം പുലർത്തിയവരുടെ കാര്യം കൂടി പരിഗണിക്കുമ്പോൾ കാര്യങ്ങൾ കൈവിട്ടുപോകുന്ന അവസ്ഥയാണ്.\nകഴിഞ്ഞ വെള്ളിയാഴ്ചയാണ് സീ ന്യൂസിൽ ആദ്യമായി ഒരാൾക്ക് കോവിഡ് ഫലം പോസിറ്റീവാകുന്നത്. ഇയാൾ തിങ്കളാഴ്ച ഓഫീസിൽ നിന്നും പോയെന്നാണ് ചൗധരി പറഞ്ഞത്. വെള്ളിയാഴ്ച രോഗം സ്ഥിരീകരിച്ചിട്ടും ആദ്യ രോഗി തിങ്കളാഴ്ച വരെ ഓഫീസിൽ ഉണ്ടായിരുന്നു എന്നും ക്വാറന്റൈനിൽ പോയിട്ടില്ലെന്നും ചൗധരിയുടെ വാക്കുകളിൽ നിന്നും വ്യക്തമാണ്. ഇതാണ് മറ്റു 27 പേർക്ക് കൂടി ആദ്യ ഘട്ടത്തിൽ കോവിഡ് പടരാനും ഇപ്പോൾ അത് 66 ആയി ഉയരാനും കാരണം എന്നാണ് കരുതുന്നത്.\nMay 21, 2020, 16:17 pm


കേരള ഇന്‍സ്റ്റിറ്റ്യൂട്ട് ഫോര് റിസര്‍ച്ച് ട്രെയിനിങ് ആന്റ് ഡവലപ്പ്മെന്റ് സ്റ്റഡീസ് ഫോര് എസ്.സി/എസ്.റ്റി — വികാസ്പീഡിയ\nഹോം പേജ് / സാമൂഹ്യ ക്ഷേമം / ന്യൂന പക്ഷ ക്ഷേമം / കേരള ഇന്‍സ്റ്റിറ്റ്യൂട്ട് ഫോര് റിസര്‍ച്ച് ട്രെയിനിങ് ആന്റ് ഡവലപ്പ്മെന്റ് സ്റ്റഡീസ് ഫോര് എസ്.സി/എസ്.റ്റി\n1970-ല് ദേശീയ മാതൃകയില് സ്ഥാപിച്ച ട്രൈബല് റിസര്‍ച്ച് ആന്റ് ട്രെയിനിംഗ് സെന്ററാണ് പിന്നീട് കേരള ഇന്‍സ്റ്റിറ്റ്യൂട്ട് ഫോര് റിസര്‍ച്ച് ട്രെയിനിങ് ആന്റ് ഡവലപ്പ്മെന്റ് സ്റ്റഡീസ് ഫോര് എസ്.സി/എസ്.റ്റി (കിര്‍ത്താഡ്സ്) എന്ന സ്ഥാപനമായി അംഗീകരിച്ചത്. ഈ സ്ഥാപനം സംസ്ഥാനത്തെ പട്ടികജാതി, പട്ടിക വര്‍ഗക്കാരെക്കുറിച്ച് പഠനങ്ങളും ഗവേഷണവും നടത്തുന്നു.\nപട്ടികജാതി വികസനവകുപ്പ്, പട്ടികവര്‍ഗ വികസനവകുപ്പ്, റവന്യൂ ഡിവിഷണല് ഓഫീസര്‍മാര്, തഹസില്‍ദാര്‍മാര്, ജില്ലാ കളക്ടര് എന്നിവരുടെ ആവശ്യ പ്രകാരം സംശയാസ്പദമായ കേസുകളില് പ്രസ്തുത സ്ഥാപനം നരവംശ ശാസ്ത്രപരമായി അന്വേഷണം നടത്തി റിപ്പോര്‍ട്ട് നല്‍കുന്നുണ്ട്.കിര്‍ത്താഡ്സിന്റെ പരിശീലന വിഭാഗം പട്ടികവര്‍ഗ വികസനത്തിനായി നിരവധി പരിപാടികള് നടപ്പിലാക്കുകയും ഏകോപിപ്പിക്കുകയും ചെയ്യുന്നു. ഈ വിഭാഗം നിരവധി പരിശീലനപരിപാടികളും, കാര്യശേഷി വര്‍ധിപ്പിക്കല് പരിപാടികളും ശാക്തീകരണ പരിപാടികളും വിദ്യാഭ്യാസ പരിപാടികളും നടത്തിവരുന്നു. കൂടാതെ സംസ്ഥാനത്തെ പട്ടികജാതി, പട്ടികവര്‍ഗ വിഭാഗങ്ങളുടെ പാരമ്പര്യ നൃത്തവും സംഗീതവും ഉള്‍പ്പെടുത്തിക്കൊണ്ടുള്ള ആദികലാഗ്രാമം പരിപാടികള് ഏറ്റെടുത്തു നടത്തിവരുന്നു.


പായിപ്പാട് അതിഥി തൊഴിലാളികളുടെ പ്രതിഷേധം ആസൂത്രിതം - Janayugom Online\nനിരോധനാജ്ഞ മറികടന്ന് പായിപ്പാട് അതിഥി തൊഴിലാളികള് സംഘടിച്ചത് ആസൂത്രിതമെന്ന് ഭക്ഷ്യ പൊതുവിതരണ വകുപ്പ് മന്ത്രി പി തിലോത്തമന്. പ്രതിഷേധം ആസൂത്രിതമെന്ന നിഗമനത്തെ തുടര്‍ന്ന് പൊലീസ് സോഷ്യല്‍മീഡിയ നിരീക്ഷിക്കുകയാണ്. നാട്ടിലേയ്ക്ക് പോകാൻ വാഹനം ഏര്‍പ്പാടക്കണമെന്ന് ആവശ്യപ്പെട്ട് തൊഴിലാളികൾ കൂട്ടത്തോടെ ദേശീയപാതയിൽ ഇറങ്ങി പ്രതിഷേധിക്കുകയായിരുന്നു.\nതാമസവും ഭക്ഷണവും ജില്ലാ ഭരണകൂടം ഉറപ്പുവരുത്തിയിരുന്നു, ഇപ്പോള് ഇവര് ആവശ്യപ്പെടുന്നത് നാട്ടിലേക്ക് പോകാനുള്ള സൗകര്യമാണ്. ഈ സംഘടിത നീക്കത്തിനു പിന്നില് ബോധപൂര്‍വമായ ശ്രമം നടന്നതായി സംശയമുണ്ടെന്ന് മന്ത്രി പി. തിലോത്തമന് വ്യകത്മാക്കി. ഇതര സംസ്ഥാനക്കാരുടെ പ്രശ്നം പരിഹരിക്കാന് കേന്ദ്രം ഇടപെടണമെന്ന് കേരളം അവശ്യപ്പെട്ടിരുന്നു.\nഅതിഥി തൊഴിലാളികൾക്ക് ബോധവത്കരണവും നൽകി. തൊഴിലാളികള്‍ക്ക് ഭക്ഷണവും ശമ്പളവും ഉറപ്പ് വരുത്തണമെന്ന് കേന്ദ്രസർക്കാർ മറ്റ് സംസ്ഥാനങ്ങള്‍ക്ക് നിര്‍ദ്ദേശം നല്‍കിയിരുന്നു. നിലവില് നില്‍ക്കുന്നിടങ്ങളില് നിന്ന് തൊഴിലാളികളോട് ഒഴിയാൻ നിർദ്ദേശിക്കുന്നവർക്കെതിരെ കർശന നടപടിയെടുക്കണം. പലായനം അനുവദിക്കരുതെന്നും കേന്ദ്രസർക്കാർ നിർദ്ദേശിച്ചിട്ടുണ്ട്.\nEnglish Summary:payippad migrant workers protest followup\nmigrant workers payippad protest


'അച്ഛനെപ്പോലെ കള്ളത്തരങ്ങള് മാത്രം വശമാക്കാന് ഇടവരരുത്'; 'ചങ്കിലാണ് പിജെ'; ഇതുപോലെയാകരുത് മറുപടിയു - Samakalika Malayalam\n'അച്ഛനെപ്പോലെ കള്ളത്തരങ്ങള് മാത്രം വശമാക്കാന് ഇടവരരുത്'; 'ചങ്കിലാണ് പിജെ'; ഇതുപോലെയാകരുത് മറുപടിയുമായി വിടി ബല്‍റാം\nBy സമകാലികമലയാളം ഡെസ്‌ക് | Published: 06th June 2019 10:11 PM |\nLast Updated: 06th June 2019 10:11 PM | A+A A- |\nപാലക്കാട്: മകന് പിന്നാലെ മകളെയും സര്‍ക്കാര് സ്‌കൂളില് ചേര്‍ത്തിരിക്കുകയാണ് എംഎല്‍എ വിടി ബല്‍റാം. സ്വന്തം മണ്ഡലത്തിലെ അരിക്കാട് ഗവ. എല്‍പി സ്‌കൂളിലാണ് ബല്‍റാം മകള് അവന്തികയെ ചേര്‍ത്തത്. മകളെ സര്‍ക്കാര് സ്‌കൂളില് ചേര്‍ത്ത വിവരം ഫേസ്ബുക്കിലൂടെയാണ് അദ്ദേഹം പങ്കുവെക്കുകയും ചെയ്തിരുന്നു.\n'പൊതു വിദ്യാലയത്തിലേക്ക് ഒരാള് കൂടി എന്ന് പറഞ്ഞായിരുന്നു ബല്‍റാമിന്റെ ഫെയ്‌സ്ബുക്ക് പോസ്റ്റ്. ഇതിനെ അനുകൂലിച്ചും വിമര്‍ശിച്ചും ഒട്ടേറെ പേര് പോസ്റ്റിന് താഴെ കമന്റ് രേഖപ്പെടുത്തുകയും ചെയ്തിരുന്നു. അതിനിടെ ബല്‍റാമിനെ വിമര്‍ശിച്ചുകൊണ്ടുള്ള കമന്റിന് ബല്‍റാം നല്‍കിയ മറുപടിയാണ് സമൂഹമാധ്യമത്തില് ചര്‍ച്ചയാകുന്നത്. നല്ല രീതിയിലൊക്കെ വളര്‍ത്തിപഠിപ്പിക്ക്,പാവം പിള്ളേരെയെങ്കിലും,,അച്ഛനേപ്പോലെ കള്ളത്തരങ്ങള് മാത്രം വശമാക്കാന് ഇടവരാതെ എന്നായിരുന്നു ഒരാളുടെ കമന്റ്. എന്നാല് അയാള് നേരത്തെ പങ്കുവെച്ച പിജെ ചങ്കിലാണ് എന്ന ചിത്രം സഹിതമാണ് വിടിയുടെ മറുപടി. ഇതുപോലെയാകരുതെന്നാണ് ആഗ്രഹമെന്നായിരുന്നു ബല്‍റാമിന്റെ മറുപടി.\nഅരിക്കാട് ഗവ.എല്‍പി സ്‌ക്കൂളില് ഒന്നാം ക്ലാസില് ചേരുന്ന അവന്തിക അതേ സ്‌ക്കൂളില് മൂന്നാം ക്ലാസിലേക്ക് പ്രവേശിക്കുന്ന അദ്വൈത് മാനവിനോടൊപ്പം??' എന്നകുറിപ്പോടെയാണ് മകളെ സര്‍ക്കാര് സ്‌കൂളില് ചേര്‍ത്ത വിവരം ബല്‍റാം അറിയിച്ചത്. ഇതേ സ്‌കൂളിലെ മൂന്നാം ക്ലാസ് വിദ്യാര്‍ത്ഥിയാണ് ബല്‍റാമിന്റെ മകന് അദ്വൈത് മാനവ്.\nവിടി ബല്‍റാം അവന്തിക സര്‍ക്കാര് സ്‌കൂള്


ജമന്തിച്ചെടിയെന്നു പറഞ്ഞ് വീട്ടുമുറ്റത്ത് കഞ്ചാവ് വളര്‍ത്തി; അമ്മയെ പറ്റിച്ച യുവാവിനെ പൊലീസ് പൊക്കി | Kairali News | kairalinewsonline.com\nമുറ്റത്ത് വീണുകിടക്കുന്ന കരിയില എടുത്ത് തിരിച്ചുപോലും വെക്കാത്ത ചെറുക്കനാണ് പെട്ടന്ന് ഇവന് ഇതെന്തുപറ്റി. മകന് വീട്ടുമുറ്റത്ത് ചെടി വളര്‍ത്തുന്നതും പതിവായി വെള്ളമൊഴിക്കുന്നതും കണ്ട് അമ്മപോലും അതിശയിച്ചുപോയി. ഇന്നുവരെ ഒരു ചെടിപോലും നട്ടു വളര്‍ത്താത്ത മകന് നട്ടു നനയ്ക്കുന്നത് വിശേഷപ്പെട്ട എന്തോ ചെടിയാണെന്ന തോന്നലിലാകണം അമ്മ മകനോട് കാര്യം തിരക്കുകയും ചെയ്തു. ജമന്തിപോലൊരു ചെടിയാണെന്നായിരുന്നു മകന് അമ്മയോട് പറഞ്ഞത്.\nവീട്ടില് പൊലീസെത്തി മകനെ അറസ്റ്റ് ചെയ്തപ്പോഴാണ് അമ്മ പോലും വീട്ടില് വളര്‍ത്തിയിരുന്നത് ജമന്തിയല്ല കഞ്ചാവ് ചെടിയാണെന്ന് അറിഞ്ഞത്. അമര് അക്ബര് അന്തോണിയില് എന്ന സിനിമയില് ഉണ്ണി എന്ന നടന് പിഷാരടിയുടെ കഥാപാത്രത്തെ പൊലീസ് അറസ്റ്റ് ചെയ്തുകൊണ്ടുപോകുന്ന രംഗമാണെന്ന് കരുതുന്നുണ്ടോ !. എന്നാല് തെറ്റി.. സിനിമയിലെ ഉണ്ണിയെയല്ല, കുത്തിയതോട് പഞ്ചായത്ത് പത്താംവാര്‍ഡില് ചാലാപ്പള്ളി വീട്ടില് ഷാരൂണിനെയാണ് കുത്തിയതോട് പൊലീസ് അറസ്റ്റു ചെയ്തത്.\nവീട്ടുമുറ്റത്ത് കഞ്ചാവുചെടി നട്ടുവളര്‍ത്തിയ 24കാരനെ കുടുക്കിയത് മകന് അമ്മയോട് പറഞ്ഞ കള്ളം തന്നെയാണ്. അമ്മയോട് ജമന്തിയാണെന്ന് കള്ളം പറഞ്ഞ് മകന് വീട്ടുമുറ്റത്തെ പ്ലാസ്റ്റിക് ചാക്കിനകത്ത് നട്ടുവളര്‍ത്തുന്നത് കഞ്ചാവ് ചെടിയാണെന്ന് പത്താംവാര്‍ഡില് ജനമൈത്രി ബീറ്റ് നടത്തിയിരുന്ന കുത്തിയതോട് പൊലീസ് സ്റ്റേഷനിലെ സിവില് പൊലീസ് ഓഫീസര്‍മാരായ കെആര് രതീഷും പ്രവീണും കണ്ടെത്തി.\nവിവരം അറിഞ്ഞയുടന് ഇരുവരും സംഭവം മേലുദ്യോഗസ്ഥരെ അറിയിച്ചു. തുടര്‍ന്ന് മേലുദ്യോഗസ്ഥരുടെ നിര്‍ദേശപ്രകാരം ഇവര് രഹസ്യമായി ഷാരുണിനെ നിരീക്ഷിച്ചു. തുടര്‍ന്ന് ഷാരൂണ് കഞ്ചാവ് ചെടികളെ പരിപാലിക്കുന്ന സമയത്ത് കുത്തിയതോട് എസ്ഐ ഏലിയാസ് ജോര്‍ജിന്റെ നേതൃത്വത്തില് പൊലീസ് വീട്ടിലെത്തി ഷാരുണിനെ കയ്യോടെ പിടികൂടി അറസ്റ്റ് ചെയ്യുകയായിരുന്നു.\nയുവാവിനെ വിശദമായി ചോദ്യം ചെയ്തതില് നിന്നും പൊലീസിന് ഷാരൂണിന്റെ പക്കല്‍നിന്ന് കഞ്ചാവ് വാങ്ങി ഉപയോഗിക്കുന്നവരുടെയും വിതരണം ചെയ്യുന്നവരുടെയും വിവരങ്ങള് ഉള്‍പ്പെടെ ലഭിച്ചുണ്ട്. ഷാരൂണിനെ മുന്‍പും കഞ്ചാവ് കേസില് പൊലീസ് അറസ്റ്റ് ചെയ്തിരുന്നു. 2016ല് കഞ്ചാവ് ഉപയോഗിച്ചതിനാണ് കുത്തിയതോട് പൊലീസ് ഷാരൂണിനെ അറസ്റ്റുചെയ്തത്. ഈ കേസില് ഇയാളെ കോടതി ശിക്ഷിക്കുകയും ചെയ്തിരുന്നു.\nTags: AlappuzhaArrestganja arrestganja caseKerala PoliceKuthiyathod


കടലിലും അതിസുരക്ഷ ; ആദ്യഘട്ടം 300 ബോട്ടിൽ ഹോളോഗ്രാം രജിസ്‌ട്രേഷൻ ബോർഡ് | Kerala | Deshabhimani | Sunday Jan 17, 2021\nനീണ്ടകര, മുനമ്പം, കൊച്ചി എന്നിവിടങ്ങളിൽ നൂറോളം ബോട്ടിൽ ബോർഡ് വച്ചു\nമത്സ്യത്തൊഴിലാളി സുരക്ഷ ഉറപ്പാക്കാൻ മത്സ്യബന്ധന ബോട്ടുകളിൽ കേരളം അതീവ സുരക്ഷാ രജിസ്‌ട്രേഷൻ ബോർഡുകൾ സ്ഥാപിക്കും. ബോട്ടുകളുടെ സംരക്ഷണവും വിദൂര നിരീക്ഷണവും ലക്ഷ്യമിട്ട് മത്സ്യബന്ധന വകുപ്പാണ് ലോകത്താദ്യമായി പദ്ധതി നടപ്പാക്കുന്നത്.\nആദ്യഘട്ടം 300 ബോട്ടിൽ ഹോളോഗ്രാം രജിസ്‌ട്രേഷൻ ബോർഡ് ഘടിപ്പിക്കും. നീണ്ടകര, മുനമ്പം, കൊച്ചി എന്നിവിടങ്ങളിലെ നൂറോളം ബോട്ടിൽ ഘടിപ്പിച്ചു. രണ്ടാം ഘട്ടത്തിൽ 1500 ഉം മൂന്നാം ഘട്ടത്തോടെ സംസ്ഥാനത്തെ മുഴുവൻ മത്സ്യബന്ധന ബോട്ടുകളിലും ബോർഡുകളാവും. സി ഡിറ്റിന്റെ സാങ്കേതിക സഹായത്തോടെ കുറഞ്ഞ ചെലവിലാണ് ഇവ സ്ഥാപിക്കുന്നത്.\nസമുദ്രമേഖലയിലെ എല്ലാ ഭീഷണികളും കണക്കിലെടുത്താണ് ഇത് ആവിഷ്‌കരിച്ചത്. രജിസ്റ്റർ ചെയ്യാത്ത ബോട്ടുകളും വ്യാജ രജിസ്‌ട്രേഷൻ ഉള്ളവരും നിയമവിരുദ്ധ പ്രവർത്തനം നടത്തിയാൽ പരിശോധിക്കാനാവും. സാറ്റലൈറ്റ് അധിഷ്ഠിത ആശയവിനിമയ ഉപകരണം ഉപയോഗിച്ച് രജിസ്‌ട്രേഷൻ നമ്പറും സീരിയൽ നമ്പറും പരിശോധിക്കാമെന്നതിനാൽ വ്യാജനെയും തിരിച്ചറിയാം.\nസുരക്ഷാ രജിസ്‌ട്രേഷൻ ബോർഡ്\nആഴക്കടലിൽപ്പെടുന്ന ബോട്ടുകളെ കണ്ടെത്താനും തിരിച്ചറിയാനും സഹായിക്കുന്ന സംവിധാനമാണ് ജിപിഎസ്/ ജിപിആർഎസ് നെറ്റ്‌വർക്കിങ് ഉള്ള സുരക്ഷാ രജിസ്‌ട്രേഷൻ ബോർഡ്. വ്യാജ രജിസ്‌ട്രേഷൻ തിരിച്ചറിയാനുള്ള ഹോളോഗ്രാഫിക്കും ലേസർ സംവിധാനങ്ങളും ഇതിലുണ്ട്. ബോട്ടിന്റെ വീൽഹൗസിനു മുകളിലാണ് ഘടിപ്പിക്കുക. 360 ഡിഗ്രിയിൽ വ്യക്തമായ കാഴ്ച ഇത് ഉറപ്പു വരുത്തുന്നു. ബോട്ടുകളുടെ കൂട്ടിയിടിയും ഉപ്പുവെള്ളംമൂലം രജിസ്‌ട്രേഷൻ ബോർഡിനുണ്ടാകുന്നനാശവും ഇതിലൂടെ ഒഴിവാക്കാനാകും.\nഓഖി പോലുള്ള പ്രകൃതി ക്ഷോഭങ്ങളും വിദേശ കപ്പലുകളും സൃഷ്ടിക്കുന്ന ദുരന്തങ്ങളുടെ പശ്‌ചാത്തലത്തിൽ മത്സ്യത്തൊഴിലാളികളുടെ ജീവനും ജീവിതോപാധിയും സംരക്ഷിക്കാനും രാജ്യസുരക്ഷയെ മുൻനിർത്തിയുമുള്ള സമഗ്രപദ്ധതിയുടെ ഭാഗമാണ് ഹോളോഗ്രാം രജിസ്‌ട്രേഷൻ ബോർഡുകളെന്ന് മന്ത്രി ജെ മേഴ്‌സിക്കുട്ടിയമ്മ പറഞ്ഞു.\nകടലിൽ പോകുന്നവർക്ക് ബയോമെട്രിക് കാർഡ് നൽകിയിട്ടുണ്ട്. എന്നാൽ ബോട്ടുകളുടെ സുരക്ഷ ഉറപ്പാക്കാനാണ് ഹോളോഗ്രാം രജിസ്‌ട്രേഷൻ ബോർഡ്. കടലിലുള്ള മത്സ്യത്തൊഴിലാളികൾ സുരക്ഷിതരാണെന്ന് ഓരോ നിമിഷവും കരയിൽനിന്ന് മനസ്സിലാക്കാൻ ഇതിലൂടെ സാധിക്കുമെന്നും മന്ത്രി പറഞ്ഞു.\nവികസനത്തേരിൽ അശ്വമേധവുമായി ഗ്രാന്റ് മാസ്‌റ്റർ\nട്രെയിനിൽനിന്ന് 35.97 ലക്ഷം രൂപയുടെ കുഴൽപ്പണം പിടികൂടി\nകടല് വിദേശകുത്തകകള്‍ക്ക് തീറെഴുതി കൊടുത്ത കോണ്‍ഗ്രസാണ് ഇപ്പോള് കുപ്രചരണവുമായി എത്തിയിരിക്കുന്നത്: പിപി ചിത്തരഞ്ജന്


നേമത്ത് പോരാട്ടം ഇടത് മുന്നണിയും എന്.ഡി.എയും തമ്മിലാണെന്ന ഇടത് പ്രചാരണത്തെ വിമര്‍ശിച്ച് മുരളീധരന്. ബി.ജെ.പിക്ക് സ്വാധീനമുണ്ടാക്കി കൊടുക്കാനാണ് എല്‍ഡിഎഫ് ഇത്തരത്തില് പ്രചാരണം നടത്തുന്നത്. വര്‍ഗ്ഗീയശക്തിയെ ഉയര്‍ത്തിക്കാട്ടാന് കോണ്‍ഗ്രസ് തയ്യാറല്ലെന്നും ബിജെപിയെ തോല്‍പ്പിക്കുകയാണ് യു.ഡി.എഫിന്റെ ലക്ഷ്യമെന്നും കെ. മുരളീധരന് പറഞ്ഞു.\nബൂത്ത് തലം വരെ കോണ്‍ഗ്രസ്സിന്റെ പ്രവര്‍ത്തനം ശക്തമാണ്. അതുകൊണ്ട് വിജയം ഉറപ്പാണ്. മത്സരം ഒന്നാംസ്ഥാനത്തിനാണ്. പാര്‍ലമെന്റ് തെരഞ്ഞെടുപ്പില് നേടിയ 47000ത്തിന്റെ വോട്ട് 60000 ആക്കുകയാണ് ഇത്തവണത്തെ തെരഞ്ഞെടുപ്പില് യുഡിഎഫ് ലക്ഷ്യം വെക്കുന്നത്. വികസനകാര്യത്തില് നേമം ഗുജറാത്തിനൊപ്പമാണെന്ന് കുമ്മനത്തിന്റെ പ്രസ്താവനയോട് ഇത് ഗാന്ധിജിയുടെ ഇന്ത്യയാണെന്ന് ഞങ്ങള് തെളിയിക്കുമെന്നായിരുന്നു മുരളീധരന്റെ പ്രതികരണം.\nവികസന കാര്യത്തില് ബിജെപിയുടെ മാതൃക സംസ്ഥാനം എന്ന നിലയിലാണ് നേമത്തെ ഗുജറാത്തിനോട് ഉപമിക്കുന്നത് എന്നായിരുന്നു കുമ്മനം പറഞ്ഞത്. മുരളീധരന്റെ വരവോടെ ബിജെപിയുടെ വോട്ട് ചോര്‍ച്ചയുണ്ടാകുമെന്ന ആരോപണം തെറ്റാണെന്നും കോണ്‍ഗ്രസ്സിന്റെ വോട്ട് ചോരാതെ അവര് നോക്കിയാല് മതിയെന്നും കുമ്മനം പറഞ്ഞിരുന്നു.മനസ്സ് മീഡിയ.


Netizens Demanded Asianet To Increase The Watch Time Of Koodevide Serial, കൂടെവിടെയോട് കാണിക്കുന്നത് അനീതി, ചാനൽ നീതിപാലിക്കണമെന്ന് ആരാധകർ - Malayalam Filmibeat\n| Updated: Friday, August 20, 2021, 8:48 [IST]\nമിനിസ്കീൻ പ്രേക്ഷകരുടെ പ്രിയപ്പെട്ട പരമ്പരയാണ് കൂടെവിടെ. 2021 ജനുവരി4ന് ആണ് സീരിയൽ ആരംഭിക്കുന്നത്. ബംഗാളി സീരിയൽ മോഹറിന്റെ മലയാളം പതിപ്പാണിത്. മലയാളം കൂടാതെ മറാത്തി, തമിഴ്, ഹിന്ദി, തെലുങ്ക്, കന്നഡ തുടങ്ങിയ ഭാഷകളിലും സീരിയൽ സംപ്രേക്ഷണം ചെയ്യുന്നുണ്ട്. മികച്ച പ്രേക്ഷക സ്വീകാര്യതയാണ് സീരിയലിന് ലഭിക്കുന്നത്.\nസൂര്യ എന്ന പെൺകുട്ടിയെ ചുറ്റിപ്പറ്റിയാണ് സീരിയൽ മുന്നോട്ട് പോകുന്നത്. പഠിക്കാനായി കോളേജിലെത്തുന്ന സൂര്യയ്ക്ക് നിരവധി വെല്ലുവിളികളും കഷ്ടപ്പാടുകളും നേരിടേണ്ടി വരുന്നുണ്ട്. അതിനെ അതിജീവിച്ച് തന്റെ സ്വപ്നങ്ങൾക്ക് പിന്നാലെ സഞ്ചരിക്കുകയാണ് താരം. നടിഅൻഷിതയാണ് സൂര്യ കൈമൽ എന്ന കഥപാത്രത്തെ അവതരിപ്പിക്കുന്നത്. ബിപിൻ ജോർജ് ആണ് നായക കഥാപാത്രമായ ഋഷിയെ അവതരിപ്പിക്കുന്നത്. നടൻ കൃഷ്ണകുമാറും സീരിയലിൽ പ്രധാന കഥാപാത്രത്തെ അവതരിപ്പിക്കുന്നുണ്ട്. ഒരു ഇടവേളയ്ക്ക് ശേഷമാണ് കൃഷ്ണകുമാർ മിനിസ്ക്രീനിൽ എത്തിയിരിക്കുന്നത്. ശ്രീധന്യയും പ്രധാനവേഷത്തിലെത്തുന്നുണ്ട്.\nമോഹൻലാൽ ചിരിച്ചത് ഒരു സീനിൽ മാത്രം, ആ ചിത്രത്തോടെ ഇമേജ് മാറി, വെളിപ്പെടുത്തി ഷിബു ചക്രവർത്തി\nഇപ്പോഴിത ഏഷ്യനെറ്റിനോട് ഒരു അഭ്യർത്ഥനയുമായി കൂടെവിടെ ആരാധകർ രംഗത്ത് എത്തിയിരിക്കുകയാണ്. സീരിയലിന്റെ സമയം വർധിപ്പിക്കണമെന്നാണ് ആരാധകർ പറയുന്നത്.നിലവിൽ 15 മിനിട്ടാണ് സീരിയൽ സംപ്രേക്ഷണം ചെയ്യുന്നത്. മറ്റുള്ള സീരിയൽ 30 മിനിറ്റ് സംപ്രേക്ഷണം ചെയ്യുമ്പോൾ കൂടെവിടെ 15 മിനിട്ട് മാത്രമാണുള്ളത്. ഇത മാറ്റി 30 മിനിട്ടാക്കണമെന്നാണ് ആരാധകർ പറയുന്നത്. തുടക്കം സമയത്ത് അര മണിക്കൂറായിരുന്നു പരമ്പര. എന്നാൽ പിന്നീട് കൂടെവിടേയുടേയും മൗനരാഗത്തിന്റെയും സമയം കുറയ്ക്കുകയായിരുന്നു. സീരിയൽ സംഭവബഹുലമാകുമ്പോഴാണ് ആരാധകർ ഈ ആവശ്യവുമായി രംഗത്ത് എത്തിയിരിക്കുന്നത്.\nപ്രെമോവീഡിയോയ്ക്ക് ചുവടെ കന്റ് ചെയ്തു കൊണ്ടാണ് ഈ ആവശ്യം പ്രേക്ഷകർ അറിയിച്ചിരിക്കുന്നത്. ദയവു ചെയ്ത് ഈ സീരിയൽ അര മണിക്കൂർ തന്നെ ആക്കണം,കുറച്ചു ലെങ്ത് കൂടി ഇടാം കേട്ടോ അതും നല്ല എപ്പിസോഡ് ഒക്കെ ഉള്ളപ്പോൾ ഇങ്ങനെ അവഹണന കാണിക്കരുത്,#ഏഷ്യാനെറ്റ് #നീതി #പാലിക്കുക justice for കൂടെവിടെ,കൂടെവിടെ പഴയ പോലെ 30 മിനിറ്റസ് വേണമെന്ന് ആഗ്രഹിക്കുന്നവരുണ്ടോ,ഓണസദ്യക്ക് എല്ലാം ഗംഭീരമായി വിളമ്പി അവസാനം ഇലയുടെ അറ്റത്ത് തൊട്ടു കൂട്ടാന് അച്ചാറു വച്ചേക്കുന്ന പോലെയാണ് കൂടെവിടെ എഷ്യാനെറ്റിന്, 15 മിനിറ്റ് സ്ഥിരം ആക്കിയാൽ നമ്മുടെ സീരിയൽ എങ്ങും എത്തില്ല, കാണുന്നവർ കൂടി പോകും,ഇവരിത് സ്ഥിരം പരിപാടി ആക്കാന് ഉള്ള ഉദ്ദേശ്യമാണോ എന്ന് ആര്‍ക്കറിയാം,\nഒരു മൗന രാഗം കാരണം കൂടെവിടെ ഫാൻസിന് വിഷമമാണ്. ദയവുചെയ്തു ഏഷ്യനെറ്റ് ഇങ്ങനെ കാണിക്കരുത് .അര മണിക്കൂർ കൃത്യമായിട്ട് എല്ലാം സീരിയയും ഇടും പക്ഷെ കൂടെവിടെ മാത്രം 10 മണി ആവാറാവുമ്പോൾ ഇടുന്നു ഇത് എന്തു പരിപാടിയാണ്. ഇങ്ങനെ കുറച്ച് മിനിറ്റ് മാത്രം കൂടെവിടെ ഇട്ടിട്ട് എന്താ കാര്യം. ഇതിലും ഭേദം ഇടാതിരിക്കണതാണ്. ഒരു ദിവസമാണ് 10 മണി ആവുമ്പോൾ ഇട്ടതെങ്കിലും ക്ഷമിക്കാം. പക്ഷെ ഇതിപ്പോ എപ്പോഴും ഇങ്ങനാ ആണല്ലോ ആ ഓണത്തിന് ഒള്ള എപ്പിസോഡ് എങ്കിലും കാണാൻ ഒന്ന് കറക്ട് സമയത്ത് ഇട്ടാൽമതിയായിരുന്നു. എന്നിങ്ങനെയുള്ള കമന്റുകളാണ് ചിത്രത്തിന് ലഭിക്കുന്നത്. #asianet#pls #stop #partiality#treat#all#serial#equally #we#want#stable #time #for #koodevide#at #9:30#to#10 എന്ന ഹാഷ്ടാഗ് സോഷ്യൽ മീഡിയയിൽ ട്രെൻഡിങ്ങ് ആയിരിക്കുകയാണ്.\nNetizens Demanded Asianet To Increase The Watch Time Of Koodevide Serial,


Congress media coordinator Rachith Seth resigns | കോണ്‍ഗ്രസ് മാധ്യമ വിഭാഗം കോര്‍ഡിനേറ്റര് രചിത് സേത്ത് രാജിവച്ചു; അന്തിമ ജയം അവസരവാദികള്‍ക്കെന്ന് വിമര്‍ശനം | Mangalam\nThursday, July 11, 2019 Last Updated 8 Min9Sec ago English Edition\nThursday 11 Jul 2019 06.06 PM\nന്യൂഡല്‍ഹി: കോണ്‍ഗ്രസിന്റെ മാധ്യമ വിഭാഗം കോര്‍ഡിനേറ്റര് രചിത് സേത്ത് രാജിവച്ചു. കോണ്‍ഗ്രസില് എന്തെങ്കിലും സ്ഥാനം വഹിക്കുന്നതില് കാര്യമില്ലെന്ന് സേത്ത് പറഞ്ഞു. 45 ദിവസങ്ങള്‍ക്ക് ശേഷവും മാധ്യമങ്ങളിലൂടെ അഭ്യൂഹങ്ങള് പ്രചരിക്കുന്നതല്ലാതെ കോണ്‍ഗ്രസിന് പുതിയ പ്രസിഡന്റിനെ തെരഞ്ഞെടുക്കുന്നില്ലെന്ന് നേരത്തെ സേത്ത് വിമര്‍ശനാത്മകമായി ട്വീറ്റ് ചെയ്തിരുന്നു.\nകര്‍ണാടക, ഗോവ സംഭവങ്ങള് തെളിയിക്കുന്നത് അരാജകത്വം കൊടികുത്തി വാഴുന്നുവെന്നാണ്. അവസരവാദികള്‍ക്കും അധികാര ദല്ലാളന്‍മാര്‍ക്കുമാണ് അവസാന വിജയം. ബി.ജെ.പിയെ കുറ്റപ്പെടുത്തിയിട്ട് കാര്യമില്ല, കുഴപ്പം നമ്മുടെ ഉള്ളില് തന്നെയാണ്-സേത്ത് പറഞ്ഞു. തന്റെ രാജിക്കത്ത് അദ്ദേഹം ട്വീറ്റ് ചെയ്തിട്ടുണ്ട്. പാര്‍ട്ടിയില് പ്രവര്‍ത്തിക്കാന് തനിക്ക് അവസരം നല്‍കിയതിന് രാഹുല് ഗാന്ധിക്കും രണ്‍ദീപ് സിംഗ് സുര്‍ജേവാലയ്ക്കും നന്ദി പറഞ്ഞുകൊണ്ടാണ് സേത്തിന്റെ ട്വീറ്റ്.\nI am free from any political position. Free to air my views. I thanks @RahulGandhi & @rssurjewala for providing me this opportunity to work for the party. 🙏 pic.twitter.com/JupmklWOH7— Rachit Seth (@rachitseth) July 11, 2019


കുളത്തിലേക്ക് തലകീഴായി മറിഞ്ഞ് കാർ; അമ്മയ്ക്കും മകനും രക്ഷകരായത് ആകസ്മികമായി സ്ഥലത്തെത്തിയ അഗ്നിശമന സേനാ ഉദ്യോഗസ്ഥർ – News18 Malayalam\nകുളത്തിലേക്ക് തലകീഴായി മറിഞ്ഞ് കാർ; അമ്മയ്ക്കും മകനും രക്ഷകരായത് ആകസ്മികമായി സ്ഥലത്തെത്തിയ അഗ്നിശമന സേനാ ഉദ്യോഗസ്ഥർ\nഫയർഫോഴ്‌സ് ഉദ്യാഗസ്ഥരായ നൗഫർ, മിഥുൻ എന്നിവർ കുളത്തിലേക്ക് ചാടി കാർ ഉയർത്തി നാട്ടുകാരുടെ സഹായത്തോടെ കരയ്ക്കടുപ്പിച്ചശേഷം യാത്രക്കരായ അമ്മയെയും മകനയും രക്ഷപ്പെടുത്തുകയായിരുന്നു\nLast Updated : December 13, 2021, 11:11 IST\nകൊല്ലം: ആഴമുള്ള കുളത്തിലേക്കു തലകീഴായി മറിഞ്ഞ കാറിനുള്ളിൽ കുടുങ്ങിയ അമ്മയ്ക്കും മകനും രക്ഷകരായത് ആകസ്മികമായി സ്ഥലത്തെത്തിയ അഗ്നിശമന സേനയിലെ ഉദ്യോഗസ്ഥർ. ഡ്യൂട്ടിയിൽ അല്ലാതിരുന്ന ഉദ്യോഗസ്ഥർ സ്വകാര്യ ആവശ്യങ്ങൾക്കായി രണ്ട് സ്ഥലങ്ങളിലേക്ക് പോകും വഴി അപകട സ്ഥലത്തെത്തുകയും തുടർന്ന് രക്ഷാപ്രവർത്തനം നടത്തിയതാണ് അമ്മയുടെയും മകന്റെയും ജീവൻ രക്ഷിച്ചത്. കരുനാഗപ്പള്ളി അഗ്നിരക്ഷാസേനയിലെ ഉദ്യോഗസ്ഥരായ മൈനാഗപ്പള്ളി പച്ചക്കുളത്തുവീട്ടിൽ എൻ നൗഫറും ചവറ കോട്ടയ്ക്കകം സാരംഗത്തിൽ എം എസ് മിഥുനുമാണ് രക്ഷകരായത്.\nചവറ ടൈറ്റാനിയം – ശാസ്താംകോട്ട റോഡിൽ തേവലക്കര കൂഴംകുളം ജംക്‌ഷനു സമീപം വാഹനങ്ങൾ കൂട്ടയിടിച്ചതിനെ തുടർന്ന് അമ്മയും മകനും സഞ്ചരിച്ചിരുന്ന കാർ നിയന്ത്രണം വിട്ട് കുളത്തിലേക്ക് തലകീഴായി മറിയുകയായിരുന്നു. വെള്ളിമൺ വൊക്കേഷനൽ ഹയർസെക്കൻഡറി സ്കൂൾ ജീവനക്കാരി തേവലക്കര പാലയ്ക്കൽ ബീനാ ഭവനിൽ എസ് അനു (39) എട്ട് വയസ്സുകാരനായ മകൻ സനൽ കൃഷ്ണൻ എന്നിവരാണ് അപകടത്തിൽപ്പെട്ടത്.\nനൗഫർ തേവലക്കരയ്ക്ക് കാറിൽ പോകുന്നതിനിടെയാണ് അപകട സ്ഥലത്ത് എത്തുന്നത്. നാട്ടുകാർ എന്തുചെയ്യണമെന്നറിയാതെ നോക്കിനിൽക്കെ നൗഫർ കുളത്തിലേക്ക് ചാടുകയായിരുന്നു. പിന്നാലെ സുഹൃത്തുക്കൾക്കൊപ്പം പുത്തൂരിൽ ഒരു വിവാഹത്തിൽ പങ്കെടുക്കാൻ പോവുകയായിരുന്ന മിഥുൻ ആൾക്കൂട്ടം കാണുകയും തുടർന്ന് നൗഫറിനൊപ്പം രക്ഷാപ്രവർത്തനത്തിൽ പങ്കുചേരുകയുമായിരുന്നു.\nചില്ലുകൾ അടഞ്ഞിരുന്ന കാറിൽ വെള്ളം കയറുന്നുണ്ടായിരുന്നു. പ്രദേശത്ത് തടിച്ചുകൂടിയ നാട്ടുകാരുടെ സഹായത്തോടെ കാർ മുങ്ങാതെ കയർ കെട്ടി നിർത്തുകയും തുടർന്ന് അനുവിനെയും സനലിനെയും അവർ പുറത്തെടുക്കുകയുമായിരുന്നു. സീറ്റ് ബെൽറ്റ് ധരിച്ചിരുന്നതിനാൽ അനുവിനും മകനും കാര്യമായ പരുക്കുണ്ടായില്ല.\nചവറ സാമൂഹികാരോഗ്യ കേന്ദ്രത്തിൽ ചികിത്സ തേടിയ ഇരുവരും വീട്ടിൽ വിശ്രമത്തിലാണ്. ഇന്നലെ വൈകീട്ട് അനുവിന്റെ വീട്ടിൽ നൗഫറും മിഥുനും എത്തുകയും വീട്ടുകാർ അവർക്ക് വലിയ സ്വീകരണ൦ നൽകുകയും ചെയ്തിരുന്നു. സംഭവം സമൂഹമാധ്യമങ്ങളിലൂടെ പ്രചരിച്ചതോടെ ഇരുവർക്കും അഭിനന്ദന പ്രവാഹമാണ് ലഭിച്ചുകൊണ്ടിരിക്കുന്നത്.\nAlso read- Tiger attack| മാനന്തവാടിയിൽ വീണ്ടും കടുവയിറങ്ങി; ഇന്നലെ ആടിനെ കൊന്ന കടുവ ഇന്ന് പശുവിനെ ആക്രമിച്ചു\naccidentfire force officerKerala fire force


അയാള് അമ്മയെ അവസാനമായി കണ്ടു, കോവിഡ് ബാധിച്ച വയോധികയെ കാണാന് ആശുപത്രി മതിലിന് മുകളില് കയറി മകന് - Pravasishabdam\nHome News International അയാള് അമ്മയെ അവസാനമായി കണ്ടു, കോവിഡ് ബാധിച്ച വയോധികയെ കാണാന് ആശുപത്രി മതിലിന് മുകളില് കയറി...\nഅയാള് അമ്മയെ അവസാനമായി കണ്ടു, കോവിഡ് ബാധിച്ച വയോധികയെ കാണാന് ആശുപത്രി മതിലിന് മുകളില് കയറി മകന്\nകോവിഡ് 19 ബാധിച്ച് മരണത്തെ മുഖാമുഖം കണ്ട് അമ്മ. അവസാനമായി അമ്മയെ കാണെണം എന്നുണ്ടെങ്കിലും ആശുപത്രിക്കുള്ളില് കയറാന് അനുമതിയില്ല. ഒടുവില് മറ്റ് ഒരു വഴിയും ഇല്ലാതെ ആയതോടെ അമ്മയെ അവസാനമായി കാണാന് ആശുപത്രിയുടെ മതിലിന് മുകളില് കയറി ജനലിലൂടെ അമ്മയെ നോക്കുകയാണ് മകന്. ആരുടെയും കണ്ണ് നനയിക്കുന്ന ചിത്രമാണ് സോഷ്യല് മീഡിയകളില് പ്രചരിക്കുന്നത്.\nദൃശ്യങ്ങള് പാലസ്തീനില് നിന്നുള്ളതാണ്. ബെയ്ത്ത്അവ സ്വദേശിയായ യുവാവാണ് അമ്മയെ ചികിത്സിക്കുന്ന ഹെബ്‌റോണ് ആശുപത്രിയുടെ ഐസിയുവിന്റെ സമീപത്തെ മതിലിന് മുകളില് കയറി അമ്മയെ കണ്ടത്യ\nയുവാവിന്റെ അമ്മയ്ക്ക് ക്യാന്‍സര് രോഗവുമുണ്ടായിരുന്നു. നാല് ദിവസങ്ങള്‍ക്ക് മുമ്പ് അവര് മരിച്ചു. അമ്മ മരിക്കുന്നത് വരെ യുവാവ് എല്ലാ ദിവസവും രാത്രിയില് ആശുപത്രിയുടെ മതിലിന് മുകളില് വന്നിരിക്കുമായിരുന്നെന്ന് ആശുപത്രി അധികൃതര് പറഞ്ഞു. ആശുപത്രിയില് പ്രവേശിക്കാന് അനുവാദമില്ലാത്തതുകൊണ്ടാണ് താന് ഇങ്ങനെ ചെയ്തതെന്ന് യുവാവും പറയുന്നു.\nPrevious articleബഹിഷ്‌കരിച്ചു ബഹിഷ്‌കരിച്ചു ശക്തരാകുവിന്!, ഏഷ്യാനെറ്റ് ന്യൂസ് ബഹിഷ്‌കരിക്കുന്ന സിപിഎമ്മിനെ പരിഹസിച്ച് ജയശങ്കര്\nNext articleഇരയുടെ മൊഴിയിലെ വൈരുദ്ധ്യം തപ്പി പ്രതിക്ക് ജാമ്യംനേടികൊടുക്കുവാന് വെമ്പുന്ന അന്വേഷണഉദ്യോഗസ്ഥരെ യാണ് ആദ്യം ചാട്ടവാറിനടിക്കണ്ടത്, അഡ്വ. വിമല ബിനു പറയുന്നു


ആലപ്പുഴ: നാവിക സേനയുടെ ഡീകമ്മീഷന് ചെയ്ത പടക്കപ്പല് ആലപ്പുഴ ബീച്ചിലേക്ക് എത്തിക്കുന്നതിന് ഫ്ളൈ ഓവര് ഉപയോഗിക്കുന്നതിനായി ആലപ്പുഴ പൈതൃക പദ്ധതി പ്രോജക്ട് അധികൃതര് ദേശീയപാതാ അതോറിറ്റിക്ക് വിശദമായ പ്ലാന് സമര്‍പ്പിക്കും. കപ്പല് നിര്‍ദ്ദിഷ്ട സ്ഥലത്ത് എത്തിക്കുന്നതിനുള്ള തടസങ്ങള് പരിഹരിക്കുന്നതു സംബന്ധിച്ച് ജില്ലാ കളക്ടര് എ. അലക്സാണ്ടറുടെ അധ്യക്ഷതയില് ചേര്‍ന്ന യോഗത്തിലാണ് ഇതു സംബന്ധിച്ച് തീരുമാനമെടുത്തത്.\nഫ്ളൈ ഓവറില് കപ്പല് കയറ്റുന്നതിന്റെ സാങ്കേതിക വശങ്ങള് ഉള്‍പ്പെടെയുള്ള റിപ്പോര്‍ട്ടാകും നല്‍കുക. കപ്പല് കൊണ്ടുവരുന്ന ഏജന്‍സി നേരത്തെ സമര്‍പ്പിച്ച അപേക്ഷയ്ക്കൊപ്പം വിശദമായ പ്ലാന് ഉള്‍പ്പെടുത്തിയിരുന്നില്ലെന്ന് ദേശീയപാതാ അതോറിറ്റി പ്രതിനിധി യോഗത്തില് ചൂണ്ടിക്കാട്ടി. നേരത്തെ റോഡ് മാര്‍ഗം കപ്പല് എത്തിക്കുന്നതിനാണ് ഉദ്ദേശിച്ചിരുന്നതെങ്കിലും ലെവല് ക്രോസിലൂടെ കടത്തിക്കൊണ്ടുപോകുന്നതിനായി സമര്‍പ്പിച്ച അപേക്ഷയില് റെയില്‍വേ അനുമതി നല്‍കാത്ത സാഹചര്യത്തിലാണ് ഫ്ളൈ ഓവര് ഉപയോഗിക്കുന്നതിന് ശ്രമം ആരംഭിച്ചത്.\nകപ്പല് കയറ്റിയ വാഹനം നിലവില് ബൈപ്പാസ് ടോള് ബൂത്തിന്റെ സമീപത്താണുള്ളത്. പൊതുമരാമത്ത് വകുപ്പ് ഉദ്യോഗസ്ഥര്, ആലപ്പുഴ പൈതൃക പദ്ധതി, ഇന്‍കെല്, ഫ്ളൈ ഓവര് നിര്‍മിച്ച കമ്പനിയുടെ പ്രതിനിധികള് തുടങ്ങിയവരും യോഗത്തില് പങ്കെടുത്തു.


വര്‍ണാഭമായ ചടങ്ങില് ഐഎപിസിയുടെ നവനേതൃത്വം സ്ഥാനമേറ്റു : Deepika.com Nri News Americas\nMonday, April 16, 2018 10:43 PM IST\nന്യുയോർക്ക്: നോർത്ത് അമേരിക്കയിലെ ഇന്ത്യൻവംശജരുടെ ഏറ്റവും വലിയ മാധ്യമകൂട്ടായ്മയായ ഇൻഡോ അമേരിക്കൻ പ്രസ്ക്ലബ് (ഐഎപിസി) ന്‍റെ 2018 ലെ എക്സിക്യൂട്ടീവ്കമ്മറ്റി സ്ഥാനമേറ്റു. ന്യൂയോർക്കിലെ ഇന്ത്യൻ കോണ്‍ലുലേറ്റിൽ നടന്ന പ്രൗഢഗംഭീര ചടങ്ങിൽ പ്രശസ്ത മാധ്യമപ്രവർത്തകയും സോഷ്യൽ പൊളിറ്റിക്കൽ ആക്ടിവിസ്റ്റുമായ റെനി മെഹ്റയുടെ നേതൃത്വത്തിലാണ് പുതിയ കമ്മറ്റി സ്ഥാനമേറ്റത്.\nഐഎപിസിയുടെ സ്ഥാപക ചെയർമാൻ ജിൻസ്മോൻ പി. സക്കറിയ അംഗങ്ങൾക്ക് സത്യവാചകം ചൊല്ലിക്കൊടുത്തു. ഉദ്ഘാടന പ്രസംഗത്തിൽ കോണ്‍സൽ ജനറൽ സന്ദീപ് ചക്രബർത്തി പുതിയ ഭാരവാഹികളെ പ്രശംസിച്ചു. തങ്ങളുടെ ദൗത്യങ്ങളിൽ വിജയം കൈവരിക്കട്ടെയെന്ന് ആശംസിച്ച അദ്ദേഹം ഐഎപിസിയെ നയിക്കാൻ ഒരു വനിതയെ തെരഞ്ഞെടുത്തതിൽ ഐഎപിസിയെ പ്രത്യേകം അനുമോദിച്ചു.\nസമൂഹത്തെയും സംസ്കാരത്തെയും പോസിറ്റീവായ രീതിയിൽ കൈകാര്യം ചെയ്യാൻ മാധ്യമങ്ങൾക്ക് ഉത്തരവാദിത്വമുണ്ടെന്നും, കമ്യൂണിറ്റിക്കിടയിൽ അതിനാൽ വലിയ മാറ്റമുണ്ടാക്കാൻ സാധിച്ചതിൽ തങ്ങൾ സന്തുഷ്ടരാണെന്നും തന്‍റെ മറുപടി പ്രസംഗത്തിൽ ഐഎപിസിയുടെ പുതിയ പ്രസിഡന്‍റ് റെനി മെഹ്റ പറഞ്ഞു.\nഐഎപിസിയുടെ പ്രസിഡന്‍റായി തെരഞ്ഞെടുക്കപ്പെട്ട റെനി മെഹ്റ 1990 മുതൽ മാധ്യമ രംഗത്ത് പ്രവർത്തിച്ച് വരുന്നു. റെനി റിപ്പോർട്ട് എന്ന ഷോയുടെ ഹോസ്റ്റായും, രാഷ്ട്രീയം, ആരോഗ്യം, ഹ്യൂമൻ ഇന്‍ററസ്റ്റിംഗ് സ്റ്റോറീസ്, ഫാഷൻ, ഫിലിം, തിയറ്റർ, കറന്‍റ് അഫയേഴ്സ് എന്നീ വിഷയങ്ങളിൽ മാധ്യമ വാർത്ത റെനി നൽകുകയും ചെയ്യുന്നു. റെൻബോ മീഡിയ എന്ന അഡ്വർടൈസിംഗ്, ബ്രോഡ്കാസ്റ്റിംഗ്, പബ്ലിക് റിലേഷൻസ് കന്പനിയുടെ പ്രസിഡന്‍റായി 2010 മുതൽ ഇവർ പ്രവർത്തിക്കുന്നു. എക്സ്റ്റേണൽ അഫയേഴ്സ് ഡിപ്പാർട്ട്മെന്‍റ് എൻവൈസി ഹെൽത്ത്, ഹോസ്പിറ്റൽസ്/ ക്യൂൻസിൽ 2014 മുതൽ 2017 ഫെബ്രുവരി വരെ അസോസിയേറ്റ് ഡയറക്ടറായിരുന്നു. യൂണിവേഴ്സിറ്റി ഓഫ് ന്യുയോർക്കിൽ നിന്നും ബിഎ ബ്രോഡ്കാസ്റ്റ് ജേണലിസം നേടിയതിന് ശേഷം, ദ ജോർജ് വാഷിംഗ്ടണ് യൂണിവേഴ്സിറ്റിയിൽ നിന്നും പൊളിറ്റിക്കൽ മാനേജ്മെന്‍റ് ആൻഡ് പബ്ലിക് റിലേഷൻസിൽ എംഎയും നേടി. ഇപ്പോൾ വോൾഡൻ യൂണിവേഴ്സിറ്റിയിൽ നിന്നും ഡോക്ടറേറ്റെടുക്കുകയാണ്.\nമറ്റ് ഭാരവാഹികൾ: ജയ്ഹിന്ദ് വാർത്തയുടെ ചീഫ് എഡിറ്റർ ആഷ്ലി ജോസഫ് ആണ് എക്സിക്യൂട്ടീവ് വൈസ്പ്രസിഡന്‍റ്. ജനറൽ സെക്രട്ടറി തോമസ് മാത്യു (അനിൽ), വൈസ്പ്രസിഡന്‍റുമാർ മുരളി നായർ, രൂപ്സി നറൂള, അനുപമ വെങ്കിടേഷ്, അലക്സ് തോമസ്, സെക്രട്ടറിമാർ ബിജു ചാക്കോ, അരുണ് ഹരി, ബൈജു പകലോമറ്റം, ജേക്കബ് കുടശ്ശനാട്, ട്രഷറർ കെന്നി ചെറിയാൻ, ജോയിന്‍റ് ട്രഷറർ ഡോ. മാത്യു പനയ്ക്കൽ, എക്സ് ഒഫീഷ്യോകോരസണ് വർഗീസ്, നാഷ്ണൽ കോഓർഡിനേറ്റേഴ്സ് തെരേസ ടോം (ന്യൂജേഴ്സി), ആനി കോശി (കാനഡ), പിആർഒമാർ ഫിലിപ്പ് മാരറ്റ്, സാബു കുര്യൻ, ബിൻസ് മണ്ഡപം. ഐഎപിസിയുടെ ഈ വർഷത്തെ അന്താരാഷ്ട്രമാധ്യമ സമ്മേളനം ഒക്ടോബറിൽ അറ്റ്ലാന്‍റയിൽ നടക്കും.\nറിപ്പോർട്ട്: ജിൻസ്മോൻ പി. സക്കറിയ